
CUVÎNT ÎNAINTE 


Vă veți întreba de ce profesorul Tudor Opris, autorul atitor 
apreciate şi îndrăgite lucrări despre flori, animale și pietre a dat 
titlul de Uzina Flora acestei noi cărţi? 

Motivul e lesne de înțeles. Vegetația în totalitatea ei — aşa- 
numita fitosferd — este o adevărată uzină vie a planetei noastre. 
Fără uimitoarea ei activitate n-ar exista animalele şi oamenii, iar 
fata Terrei ar arăta ca un nemărginit şi întristător pustiu. Cele tra 
functu ale organismelor vegetale: asimilatia clorofiliand, respirația 
şi transpiratia reglementează toate procesele de pe suprafaţa globu- 
lui. Am putea spune, fără să gresim, că viața pe planeta noastră 
atirnad de invelisul ei vegetal. 

Miharde de tone de apă sînt eliberate prin transpirație. Acolo 
unde plantele dispar, se înscăunează pustiurile asa cum s-a petrecut 
odinioară cu desertul Sahara. 

Să nu uităm că aerul oxigenat, curăţat de surplusul vătămător 
de gaz carbonic, e un dar al plantelor care asigură în permanență 
echilibrul compoziției chimice a atmosferei, facind-o astfel respirabilă. 

Tot plantele au reuşit să împlinească pind si gindul ndstrusnic 
al prostului, din povestea lui Creangă, cel care voia să aducă 
lumina cu ciubărul în casă și să păstreze soarele între cei patru 
pereți. În fibra lor lemnoasă plantele acumulează căldura solară pe 
care, după sute de mii si milioane de ani, ne-o restituie sub formă 
de cărbune, încălzindu-ne. 

Din pămint, apă și aer, folosind doar energia solară, ele prepară 
sute de substanțe fără de care civilizația umană ar fi greu de con- 
ceput. Dulciuri, grăsimi, uleiuri, felurite soiuri de făină, fibre din 

care ne fesem îmbrăcămintea sau fabricăm hirtia, combustibili, miro- 
denii, parfumuri, medicamente, pind şi temute otrăvuri ies din uimi- 
torul laborator al frunzei. 


Foloasele umversale ale plantei le-a concretizat cu multă inte- 
lepciune poporul nostru în cunoscuta ghicitoare: «Cine primăvara 


ne inveseleste, vara ne umbreste, toamna ne hrăneşte, iar iarna ne 
încălzeşte ?» 

lată de ce datoria noastră este să păzim şi să ocrotim cu strdsnicie 
uzinele vu ale naturii — plantele — de toate acțiunile vătămătoare 
care, punindu-le în pericol, perichtează in mod indirect nu numai 
existența oamenilor, dar si a întregii planete. 

Pornind de la aceste adevăruri, autorul a conceput o carte pe 
cit de interesantă, pe atit de atrăgătoare, asemuind, pe drept cuvint, 
planta cu o uzină vie — rod al unei îndelungate si laborioase evo- 
luții — și indemnindu-ne să-i urmărim procesele ei specifice de 
«fabricație», să-i cunoaștem bogata ei gamă de produse utile. 


Profesor universitar doctor docent 
I. T. TARNAVSCHI 


PE FIRUL ISTORIEI 


Din cele mai vechi timpuri plantele 
— alcătuind, în totalitatea lor, flora — 
au intrat în viaţa oamenilor. Îndepăr- 
taţii nostri strămoşi cunoşteau cu mii 
de ani în urmă puterea vindecătoare 
a unor plante. Din această cauză toți 
medicii antichităţii și chiar cei ce au 
urmat pînă la sfirșitul veacului trecut 
erau și botanisti. De asemenea, plan- 
tele reprezentau o prețioasă sursă de 
hrană și îmbrăcăminte, ca şi o impor- 
tantă materie primă pentru construi- 
rea adăposturilor. Nu-i de mirare deci 
că studiul uzinei Flora s-a impus din 
vremuri străvechi. 

Marele învățat al antichității, Arzs- 
totel (384—322 î.e.n.) a bănuit rolul 
solului în hrănirea plantelor. Dar el 
credea, în mod greşit, că solul ar avea 
proprietatea de a transforma substan- 
tele provenite de la plante si animale 
in substante pe care planta le-ar lua 
direct prin rădăcinile lor. 

Însă cel care va da botanicii un 
adevărat vesmint științific va fi Teo- 
frast (372—287 i.e.n.), elev al lui 


Aristotel. În vestita lui carte Cerce- 
tarea plantelor, el nu se mulţumeşte 
să descrie în jur de 500 de specii, să 
prezinte numeroasele foloase ale plan- 
telor, dovedind o bună cunoaștere a 
condiţiilor lor de viață și de cultivare, 
dar încearcă să pătrundă în mecanis- 
mele uzine vit. 

Corpul plantei — după Teofrast — 
este format din trei părți: rădăcină, 
tulpină si frunze. În structura plante- 
lor el distinge: scoarța, lemnul și 
inima lemnului. "Toate acestea sînt 
alcătuite din patru elemente: suc, 
fibre, nervuri și «carne» (lemnul pro- 
priu-zis). Teofrast a înţeles fenome- 
nul de absorbție şi circulaţie a «sucu- 
lui», punind în relief rolul nervurilor. 

Timp de trei veacuri, botanica n-a 
mai făcut un salt deosebit. Urmașul lui 
Teofrast, Droscoride (secolul I e.n.), 
autorul vestitei lucrări «Despre medi- 
camente», ca și naturalistul roman 
Pliniu cel Bătrin (23—79) nu au 
adus nimic nou în direcţia proceselor 
ce se produc în organismul vegetal. 

scolastică, a marcat o perioadă si mai 
accentuată de stagnare a cunoștințe- 
lor despre viața plantelor. Albert de 
Bolistădt (1193—1280), supranumit $i 
Albert cel Mare, în lucrarea sa De 
vegetahbus susține că plantele au un 
m Ah, ia suflet vegetativ primitiv și Că ele se 
LD” os Ai nasc în felul următor: substanţa se- 
AMSTEL 4 minţei conţine două elemente: forța 
A A formatoare (virtus formativa), care 
este primită din cer, si căldura impre- 
ună cu respirația (spiritus) care ser- 
vesc forței formatoare, ajutind-o prin 
prelucrare (instrumentaliter) ; căldura 
pentru digerarea, despărțirea și inmu- 
ierea materiei, respirația pentru atra- 
gerea forței. Celălalt element al se- 
mintei este substanța făinoasă, care 
după ce se amestecă cu umezeala ia 
asupra ei formarea și crearea chipului 
și a organelor plantei. 

Abia în secolul al XVI-lea, prin 
AS AR Andrea Cesalpino (1519—1603), cu- 
EATEN IS noasterea vieții plantei face un mic 
Á () 3559 Nil pas înainte. Astfel, învățatul italian 
TOIDE + încearcă să lămurească problema cir- 
culatiel sevei, asemănind vasele con- 
ducătoare cu venele animalelor, cole- 
tul — locul de trecere de la rădăcină 
la tulpină — cu inima animalelor și, 
în general, întregul mecanism al cir- 
culației cu modul cum funcționează 
un fitil de lampă, intuind astfel că 
absorbția apei de către plante se face 

pa 4 prin fenomenul de imbibitie. 

Ar Sí În 1620, medicul olandez Van Hel- 
TERVO TRESAN RU mont (1577—1644) a arătat impor- 
S tanta apei în nutriția plantelor por- 

nind de la o experienţă cu un butas 
de salcie pe care l-a lăsat să crească 
intr-un vas plin cu o cantitate anu- 
mită de sol. La sfirșitul experienţei, 
care a durat cîțiva ani, a cîntărit atît 
planta cît și solul uscat, constatind 
că planta a cîştigat mult în greutate, 
în timp ce solul a pierdut foarte putin. 
Intrucit el a stropit solul cu cantități 
mari de apă de ploaie, a dedus că plan- 
tele se hrănesc exclusiv cu apă. 
Singurul cercetător de la mijlocul 
secolului al XVI-lea, care a bănuit 
rolul sărurilor minerale din sol în 
nutriția plantelor, a fost vestitul învă- 
tat francez Bernard Palissy (1510— 
1590). El a susţinut că sărurile mine- 
rale luate din sol fac să crească plan- 
tele și că, totdeauna, cultivarea plan- 
telor mai mult timp pe același loc 
duce la o sărăcire a solului. Aceste 
pierderi trebuie completate prin in- 
troducerea îngrășămintelor sub formă 
de gunoi, excremente sau cenuşă a 
paielor arse. Palissy a mai arătat că 
aceste îngrășăminte sint însemnate 
prin «sărurile» pe care le contin. Din 
păcate, aceste idei fructuoase ale luj 
Palissy au rămas necunoscute timp de 
aproape două veacuri ca și lucrările 
unui alt cercetător englez Y. Wood- 
ward, din secolul al XVI-lea. 
Woodward a arătat pe cale experi- 
mentală că seminţele pot germina nu 
numai în apa obișnuită, dar chiar 
şi în cea distilată. Însă, în acest din 
urmă caz, dezvoltarea lor se oprește 
foarte repede. Dacă la această apă se 
adaugă extract din sol, plantele se 


dezvoltă normal; prin urmare, plan- 
tele iau din sol anumite «săruri», 
fără de care nu pot creşte. 

Un mare pas înainte pe calea des- 
coperirii misterelor Uzine: Flora l-a 
făcut fizicianul francez E. Mariotte 
(1620—1684). În lucrarea Sur le sujet 
des plantes el arată că plantele își 
construiesc singure corpul din sub- 
stante chimice pe care le iau din sol, 
din apă și din aer (este pentru prima 
oară cînd se menționează această din 
urmă sursă a substanţelor nutritive 
pentru plante). Deci, substanţele sînt 
prelucrate și transformate in ţesutu- 
rile plantei. Mariotte afirmă că fiecare 
plantă prelucrează aceste substanțe 
în felul ei propriu, sprijinind această 
afirmaţie prețioasă pe observația sim- 
plă că diferite plante, trăind în ace- 
lași loc, apar totuşi cu înfățișări deo- 
sebite. Faptul că un altoj de măr pe 
un portaltoi sălbatic își păstrează 
însușirile, deoarece el ia seva portal- 
toiului, dar o prelucrează într-un mod 
specific, pdstrindu-si in acest fel cali- 
tatile, întăreşte afirmaţia. Ideile enun- 
tate de fizicianul francez erau atit 
de noi şi neașteptate, încît depășind 
cu mult secolul lui Mariotte, au rămas 
multă vreme cu totul neintelese. 

Observatia lui Mariotte că plantele 
îşi iau hrana și din aer va fi confirmată 
în prima jumătate a secolului urmă- 
tor de naturalistul englez Stephan 
Hales (1677—1761) în lucrarea sa 
Vegetable Statics (Statica plantelor). 

Hales demonstrează că frunzele 
joacă un rol important în mișcarea 

de ascensiune a sevei, deoarece apa 
din plante evaporindu-se prin frunze 
se creează o presiune negativă, dato- 
rită căreia apa din sol se ridică prin 
vasele plantei. Cu ajutorul unei mașini 
pneumatice, Hales arată că în frunze 
pătrunde aerul, ajungînd la concluzia 
că sursa de hrană o constituie nu 
numai solul și apa, ci și aerul care 
pătrunde în frunză prin stomate, 
concluzie îndrăzneață dacă ținem sea- 
ma de faptul că în timpul cercetări- 
lor lui Hales încă nu se ştia nimic de 
compoziţia chimică a aerului, nu se 
cunoștea existența oxigenului şi nici 
a dioxidului de carbon. 
Cunostintele care îi lipseau lui 
Hales au fost completate in a doua 
jumătate -a secolului, datorită lucră- 
rilor chimistului englez Joseph Priest- 
ley (1733—1804) şi ale chimistului 
suedez Carl Scheele (1742—1786). 
Descoperind în 1771 oxigenul, Priest- 
ley realizează în același an o simplă 
dar spectaculoasă experienţă. Punind 
o plantă sub un clopot de sticlă în 
care a ars o luminare pind ce s-a stins 
(a consumat tot oxigenul), a constatat 
că desi clopotul era ermetic închis, 
aprinzind după un timp luminarea, 
aceasta a început să ardă din nou. De 
asemenea, un șoarece virit sub un 
clopot închis ermetic, sub care există 
și o plantă verde,poate trăi timp înde- 
lungat, pe cînd fără plantă — moare 
repede. Era firesc ca Priestley să 
ajungă la concluzia că plantele au pro- 
prietatea de a purifica atmosfera de 
«aerul stricat» prin respiraţia animale- 

lor şi prin ardere. Pentru această im- 
portantă descoperire, Priestley a pri- 
mit în 1771 medalia de aur a Societății 
Regale de Științe din Londra. 

Supunind unei verificări experien- 
tele lui Priestley, chimistul suedez 
Carl Scheele a ţinut într-un borcan 
închis boabe incoltite de fasole. Intro- 
ducînd o lumînare aprinsă în aerul din 
acel borcan, a constatat că flacăra se 
stinge si a dedus că plantele viciază 
aerul la fel ca animalele, deoarece în 
timpul respirației si ele elimină CQ). 

Continuind şirul experienţelor în 
această direcţie, naturalistul olandez 
J. Ingenhousz (1730—1799) a dovedit 
că plantele purifică aerul numai cu 
ajutorul organelor lor verzi și numai 
la lumină, schitind în acest fel expli- 
carea fotosintezei. Acțiunea începe în 
natură la răsăritul soarelui, se micso- 
rează spre sfirsitul zilei și încetează 
în amurg. În timpul nopţii plantele 
viciază aerul la fel ca animalele. Soa- 
rele, prin radiațiile luminoase, nu 
poate purifica singur aerul, fără par- 
ticiparea plantelor la acest fenomen. 
Mai tîrziu, el a arătat că sursa de car- 
bon a plantelor o constituie dioxidul 
de carbon (CO,) din aer, dar și cel 
din sol produs prin descompunerea 
substanţelor humice şi absorbit odată 
cu seva minerală prin rădăcini. 

J. Senebier (1742—1809) şi T. de 
Saussure (1767—1845), cercetători el- 
vetieni, au arătat că in plantele verzi 
se produce un schimb de gaze: la 
lumină plantele iau CO, și elimină 
oxigen, prin aceasta purificind atmo- 


sfera și acumulind biomasă. Absorbtia CE 
energiei luminoase de către clorofilă 
este urmată de încorporarea ei în sub- 
stantele organice sub formă de ener- 
gie chimică, aceasta fiind pusă în liber- 
tate prin descompunerea lor în pro- 
cesul respirației. 

Un aport de seamă la lămurirea 
fotosintezei îl reprezintă lucrările fi- 
zicianului-medic german R. 7. Mayer 
(1814—1878), care a descoperit legea @ 
conservării si transformării energiei 
(1841), precum şi posibilitatea apli- 
cării ei la organismele vii (1845). El 
a precizat că plantele nu crează ener- 
gia, ci doar transformă energia de un 
anumit tip (solară), în energie de alt 
fel (chimică). 

În urma acestor cercetări s-a arătat 
că fotosinteza, numită inițial asimila- 
tia clorofiliană, decurge după urmă- 
toarea formulă: 
dioxid de carbon (CO) + apă (H,O) 
+ săruri minerale + lumină + cloro- OO VA 
filă — substanțe organice + O- (oxi- FE INCA LS 
gen) + energie chimică. 

Deci, marea majoritate a plantelor Perera Ne are a) 
nu se hrănesc direct cu substanţe 
organice luate din sol, cum susținea (4 HO reuni N ES 
Aristotel si nici apa nu reprezintă F v RIDAS 
hrana lor, cum era de părere Van 
Helmont; ele îşi produc singure sub- 
stantele nutritive din substanțe mine- 
rale, folosind pentru acest scop ener- 
gia luminoasă. » ME: 

După ce R. Hooke (1635—1703) a WE F Ae ero 
descoperit si observat celula vegetala, WS PRA THEODORESCU, EMANOIL 
microscoape din ce in ce mai puter- i= | | 
nice şi tehnici de experimentare, din %4 

ce în ce mai perfecționate, dezvăluie 
tainele laboratoarelor vii ale frunzei. 
Încep să se cunoască din ce în ce mai 
bine alcătuirea celulelor vegetale și 
procesele care au loc în țesuturile 
verzi, punindu-se baza citologiei 
moderne. Astfel, botanistul german 
H. Mohl (1805—1872) a descris pen- 
tru prima oară, în 1835, organitele din 
frunză care conţin clorofilă, numin- 
du-le cloroplaste, iar botanistii fran- 
cezi J. Pelletier si J. B. Caventou au 
dat pigmentului verde din cloroplaste 
numele de clorofilă. 

Mai rămăsese un singur punct ne- 
clar în privința funcționării Uzinei 
Flora. Pind aproape de mijlocul seco- 
lului trecut mulți oameni de știință 
susțineau teoria după care plantele se 
hrănesc cu humusul din sol, ba- 
zindu-se pe fertilitatea crescută a solu- 
rilor de culoare închisă. Această ul- 
timă teorie, care contesta hrănirea au- 
totrofă a plantelor verzi, a fost spul- 
berată în 1840 de savantul german 
Justus von Liebig, care a arătat că nu 
substanțele humice de origină orga- 
nică, ci sărurile minerale servesc la 
hrana plantelor autotrofe. Astfel, von 
Liebig pune bazele teoriei științifice 
a nutritiei minerale a plantelor. 

Toate aceste cercetări au pregătit 
magistralele lucrări ale botanistului 
rus K. A. Timiriazev (1843—1920), 


legate de viaţa plantelor, care eviden- 
țiază rolul radiaţiilor roșii ale luminii 
în asimilatia clorofiliană și demon- 
strează cu argumente strălucite că foto- 
sinteza este singurul fenomen prin 
care se fixează energia solară pe pla- 
neta noastră, putînd fi pe drept cuvint 
numit un fenomen cosmic. 

Cu toate că au trecut mai bine de 
două sute de ani de la descoperirea 
fotosintezei, deși în ultima vreme s-au 
adunat valoroase date asupra organi- 
telor celulare: lizozomii, sferozomii, 
ribozomii (descoperiţi de savantul 
american de origine română G. E. Pa- 
lade), mitocondriile, cloroplastele etc., 
asupra pigmentilor si enzimelor, asu- 
pra factorilor externi si interni, care 
influențează procesele vitale, asupra 
mecanismelor energetice, care intră în 
funcțiune și a spectrului de substanțe 
organice produse de laboratorul plan- 
tei verzi, cu ajutorul unor tehnia 
moderne (de pildă, procedeul atomi- 
lor marcați), mai rămîn încă multe 
lucruri de explicat și limpezit. 

Nu ne îndoim însă că pînă la sfir- 
şitul acestui veac toate tainele Uzinei 
Flora vor fi cunoscute, iar fotosinteza, 
uimitoarea funcție cosmică a plantei 
verzi, va putea fi reprodusă în labora- 
toarele umane, deschizind era sintezei 
substanțelor vii. 


MATERIILE PRIME 


PĂMÎNTUL 


Exceptind microorganismele pre- 
zente pretutindeni ori speciile acvatice 
care plutesc libere în apele bălților, 
mărilor şi oceanelor, aproape toate 
celelalte plante sînt legate prin rădă- 
cini de sol. 

Cineva compara solul cu o «piele» 
a pămîntului, apărută prin inter- 
acțiunea precipitațiilor, temperaturii 
aerului, nebulozității, vintului, pre- 
cum si a vieţuitoarelor. Grosimea me- 
die a pedosferei — stratul de la supra- 
fata al solului — este de circa 1,5 m. 
Raportată la grosimea medie de 40 km 
a scoarței terestre, grosimea solului 
reprezintă doar 0,0037% din cea a 
litosferei. 

Solul se formează pe un fond mi- 
neral al scoarței Pămîntului şi este 
rezultatul unor îndelungate și com- 
plicate procese fizice, chimice și bio- 
logice. 

Prima etapă în formarea solului o 
reprezintă dezagregarea rocii sub ac- 
tiunea combinată a apei, vintului, tem- 


peraturii și organismelor. Resturile 
scheletice (fragmente mai mari din 
rocă) sînt mărunțite continuu pînă 
ajung mici părticele numite particole 
coloidale și fragmente care se dizolvă 
în apa de ploaie formînd soluții de sol. 
În clipa cînd s-a produs mărun- 
tirea solului, suficientă pentru a se 
forma soluțiile necesare nutririi, apar 
primii pionieri din lumea vegetală: 
algele, mușchii si lichenii. Substanța 
organică moartă a primelor vegetale 
furnizează microorganismelor condiții 
de dezvoltare. Acestea transformă res- 
turile organice în humus, care, ames- 
tecindu-se tot mai intim cu materialul 
mineral dezagregat, permite instalarea 
plantelor superioare, cormofitele. Prin 
moartea vegetalelor, prin acţiunea de 
săpare a rădăcinilor, precum si dato- 
rită factorilor atmosferici care nu-și 
opresc acțiunea, «stratul viu» se adin- 
ceşte si se întinde mereu. 
Materialul organic este produs de 
corpul fiinţelor ce populează solul: 

virusuri, socotite ca entități inerte, 
bacterii, alge, ciuperci, protozoare, 
viermi, insecte și chiar mamifere, care 
isi duc viata în pămînt. Mamiferele, 
dar mai ales rimele aerisesc solul prin 
galeriile ce le sapă si il imbogatesc cu 
o serie de substanţe organice, produs 
al activității lor. 

Cea mai dinamică substanță mine- 
rală o reprezintă coloizii, particule 
minerale organice şi organo-minerale 
cu diametrul sub 0,002 mm, formate 
dintr-un nucleu înconjurat de elec- 
troni liberi (ioni), care intretin o mul- 
time de procese care ajută la struc- 
turarea solului. 

Fără apa de precipitații, substanţele 
minerale n-ar fi de nici un folos plan- 
telor. Apa de ploaie încărcată cu di- 
oxid de carbon pătrunde printre gra- 
nulele solului intrind si în reacție 
chimică cu ele, datorită substanțelor 
cu care s-a încărcat în atmosferă. 

Compoziţia si concentrația soluției 
de sol variază în raport cu felul solului, 
cu perioada de vegetație, cu gradul de 
aciditate. Plantele prezintă o mulțime 
de adaptări la aceste diverse condiţii 
de sol. Unele manifestă o electivitate, 
deci o preferință specială pentru o 
anumită compoziţie chimică a solului. 
De pildă, există plante acidifile, iubi- 
toare de soluri acide (deci cu pH 
sub 7), altele bazzfile, căutătoare de 
soluri bazice (deci cu pH peste 7). Se 
citează plante nitrifile — care caută 
soluri bogate în azotati, halofile — 
care o duc bine pe soluri sărăturoase, 
calcarofile — întâlnite cu precădere pe 
substrat calcaros, szlicifile — cele în 
căutare de roci schelete cuprin- 
zind cuarț, ori psa mofile — insotitoare 
nedespartite ale nisipului. 

Pe lingă substanţele minerale de 
bază cuprinzind potasiu, magneziu, 
fosfor, calciu, fier, sulf, azot, solul 
trebuie să conțină și anumite elemente 
care în cantități infinitezimale sînt 
necesare Uzinei Flora în multiplele ei 
procese biochimice sau în fabricarea 
unor produși organici de mare im- 
portanță. Astfel, cuprul, strontiul, co- 
baltul, zincul, molibdenul, aluminiul, 
bariul, borul, magneziul etc. fac parte 
din categoria oligo- sau microelemen- 
telor, strict necesare in viata plantei. 

Incercind să suplinească într-un fel 
sau altul lipsa unei substanţe mine- 
rale, căutînd cu precădere un anumit 
substrat chimic sau un anumit micro- 
element, încercînd să oprească sur- 
plusul unor compuși utili sau unor 


oligoelemente care depășesc indicele 
de toleranţă (capacitatea de a le folosi 
şi suporta), unele plante au căpătat 
o serie de adaptări deosebit de intere- 
sante sau rețin atenția oamenilor de 
ştiinţă prin anumite particularităţi 
demne de a fi cunoscute. 


În căutarea azotului 


Azotul este un element absolut ne- 
cesar Uzinei Flora pentru fabricarea 
acelei game foarte largi de substanţe 
pe care noi le numim cuaternare, cu- 
prinzind adică cele patru elemente 
fundamentale ale materiei organice: 
carbon, oxigen, hidrogen și azot. Pro- 
teinele care intră în compoziţia celuli, 
enzimele, vitaminele, alcaloizii ca şi 
alti compuși organici din laboratorul 
vegetal fac parte din această categorie. 

Există plante ale căror rădăcini sînt 
lipsite de peri sugători. Rolul perilor 
sugători este preluat de hifele unor 
ciuperci care cresc pe acele rădăcini. 
Micorizele sînt asociaţii stabile între 
rădăcinile și hifele unor ciuperci. Hi- 
fele formează fie un manson la supra- 
fata (micoriza ectotrofă) sau o rami- 
ficatie pînă în interiorul rădăcinii 
(micoriză endotrofă ). Hifele joacă ro- 
lul perilor sugători: absorb soluția 
nutritivă si o trec în rădăcina simbion- 
tului. La rîndul ei, planta superioară 
asigură miceliului materia organică 
necesară vieții lui. 

Cînd plantele au peri sugători pe 
rădăcină, dar trăiesc într-un sol sărac 
în compuși azotici, ele folosesc două 


sisteme la fel de ingenioase de a-și 
procura aceste substanțe. 

Leguminoasele (fasolea, mazărea, 
trifoiul, lucerna, lupinul, soia, măză- 
richea etc.), dar si arinul negru si 
cătina albă prezintă pe rădăcinile lor 
niște umflături, numite nodozitati. In- 
lăuntrul acestora se găsesc o serie de 
bacterii caracteristice pentru fiecare 
specie — care au primit numele ge- 
neric de nitrobacterii. 

Nodozitatile apar în stadiul timpu- 
riu al gazdei, infecția producindu-se 

chiar înainte ca plăntuţa să epuizeze 
rezervele din cotiledoane. Se formea- 
ză mai întîi un punct de infecţie. Ce- 
lulele rădăcinii din jurul punctului 
încep să se dividă apoi să-și mărească 
volumul, formînd nodozitatea. 

Între bacterie şi gazdă se stabilește 
în scurt timp o strinsă simbioză. Bac- 
teria primește de la planta superioară 
hidrati de carbon, în schimb, îi dăruie 
compuși azotati pe care îi fabrică prin 
fixarea azotului molecular. 

În mediile prea acide sau foarte 
sărace în compuși azotici, cum ar fi 
tinoavele, turbăriile, apele stătătoare 
sau lin curgătoare, unde nu trăiesc 
bacterii nitrificante, plantele folosesc 
un alt sistem pentru a-și procura azo- 
tul. În astfel de medii mişună animale 
mici. Turb4riile și tinoavele adăpos- 
tesc numeroase neamuri de musculite 
si tintari, iar bălțile sînt populate cu 
milioane de infuzori, ciclopi şi dafnii, 
al căror corp conţine din belşug sub- 
stante azotoase. 

Atunci, o serie de plante printr-un 
uimitor act de adaptare s-au speciali- 
zat în prinderea insectelor, sursă si- 
gură și îmbelșugată de azot, căpătind 
astfel unele obiceiuri care le diferen- 
țiază considerabil de restul vegetalelor. 
Pentru procurarea acestui azot orga- 
nic, necesar completării hranei, aceste 
plante insectivore și-au modificat 
putin înfățișarea imprumutind unele 
caractere de la animale. Singurul or- 
gan afectat a fost frunza. Ea a trebuit 
să devină o capcană ingenioasă, care 
să cheme insectele, să le apuce, să le 


imobilizeze și să le digere la fel ca un 
stomac animal, prin secretarea unui 
fel de suc gastric. 

Pentru a prinde şi reţine insectele, 
cele peste 450 de specii carnivore 
răspîndite pe întreg globul si mai cu 
seamă în țările calde sînt înzestrate cu 
frunze ale căror părți specializate 
execută o serie de mişcări mai lente 
sau mai repezi care pot fi urmărite 
cu ochiul liber. 

Există felurite tipuri de capcane. 
La roua cerului (Drosera) frunza e 
împodobită cu un mănunchi de ten- 
tacule sensitive, inegale, mai lungi pe 
margini, mai scurte la centru. In vir- 
ful lor măciucat, ele sînt înzestrate cu 
celule care secretă si un lichid lipi- 
cios. 

Cînd, atrasă de picăturile străluci- 
toare, o insectă aterizează pe frunză, 
tentaculele marginale se îndoaie şi o 
acoperă, imobilizind-o. Perii, excitati, 
secretă sucurile digestive care in 1—2 
zile digeră complet insecta. Tot cap- 
cane cu peri lipiciosi foloseşte si iarba 
grasă (Pinguicula), podoabă a locu- 
rilor umede din muntii nostri. Excita- 
tia transmisă marginilor frunzei face 
ca acestea să se îndoaie și să se răsu- 
cească asemenea unei foite de ţigară, 
acoperind prada. 

Aldrovanda vesiculosa, delicata plan- 
tă sporadică în Deltă, cu înfățișarea 
unei mici tufe plutitoare — bogată în 
frunzulițe subțiri ce ies radiar, mai 
multe dintr-un loc — folosește, drept 
capcane, frunze modificate, ameste- 
cate printre cele obișnuite. Ele au două 


lamine rotunjoare, ca două mici scoar- 
te de carte, deschise în unghi de 9% 
şi unite prin cotorul nervurii princi- 
pale. Pe marginea laminei se găsesc 
60—80 de ghimpi mititei, iar în mij- 
locul lor o zonă acoperită cu nume- 
roase glande digestive și perișori sen- 
sibili. Cînd un mic animal acvatic 
atinge perii sensibili, excitatia se trans- 
mite la cotor care face să se închidă 
cartea prin alipirea laminelor. La fel 
procedează şi Dionaea muscipula, ale 
cărei coperţi se închid instantaneu. 

Uneori, capcanele iau forma unor 
urne sau cofite. În pădurile umede 
din insulele dintre Oceanul Indian 
şi Oceanul Pacific (Kalimantan, Java; 
Sulawesi, Irian) trăiește planta cu ul- 
cele (Nepenthes). Fiind epifită, deci 
trăind pe scoarţa copacilor, ea trebuie 
să-şi procure tot prin vicleșug sub- 
stantele azotoase. Frunzele ei au o 
alcătuire deosebit de curioasă: jos, o 
parte lată continuată cu un cîrcel, cu 
care se prinde de suporții înconjură- 
tori. În vîrf, atîrnă o cupă înzestrată 
cu un căpăcel, aidoma unei cofife. 
Această cupă împestriţată cu cele mai 
felurite culori poate atinge la unele 
specii o lungime de o jumătate de me- 
tru şi un diametru de 15 cm. Cine își 
poate închipui că acest policrom vas 
de catifea este o capcană? La gura 
cofei se găsește un guleraș foarte lu- 
necos sub care este secretat un suc 
dulce. Atrase de culorile neobișnuit 
de vii si de nectar, mustele se lasă pe 
guleras, care fiind inclinat si neted 
provoacă lunecarea insectelor in in- 

terior, unde le așteaptă, pe fundul co- 
fitei, lichidul mistuitor. 

Același sistem îl întîlnim la vestita 
Sarracenia din mlaștinile Americii de 
Nord, la care cofita e înlocuită prin 
cornete înalte de 60—80 cm, care ies 
direct din pămînt. Gura cornetului 
este păzită de un lob de culoare roșie 
aprinsă, care servește drept semafor 
pentru insecte. Acestea, alunecînd de 
pe lobul asemănător unui tobogan, 
cad în lichidul mistuitor din adînc si 
nu se mai pot întoarce din cauza 
oprelistii de peri, orientati în jos, ce 
le stau in cale. 

La ruda sa, Darlingtomia, care tra- 
ieste in California, cornetele de peste 
un metru înălțime sînt acoperite cu 
un căpăcel în formă de coif colorat. 
La intrarea în capcană atirnă restul 
frunzei ca o limbă despicată de șarpe. 
Insectele care cad înăuntru nu se mai 
pot întoarce din cauza netezimii pere- 
telui şi răsucirii cornetului în formă 
de tirbușon. 

Pe apele multor bălți plutesc în 
timpul verii lujerii cu flori galbene și 
buzate ale otrățelului-de-apă ( Utricu- 
laria), posesorul unei capcane foarte 
ingenioase. De țesătura fină a frun- 
zelor submerse sînt fixati cu ajutorul 
unor picioruşe sute de sdculeti, în 
forma virselor de prins pești, nu mai 
mari de 4—5 mm. Veziculele au în 
vîrf o mică deschidere mărginită de 
perișori și acoperită dinspre interior 
de un căpăcel care funcționează ca o 
supapă. Animalele de apă dulce (daf- 
niile, ciclopii, rotiferele, infuzorii) 

ating perișori care transmit excitația 
căpăcelului ce se deschide, lăsîndu-le 
să pătrundă prin absorbţie. Chiar dacă 
ar evita acest lucru, ele tot nu reușesc 
să scape — sacii pind atunci goi se 
destind brusc, absorbind apa cu pute- 
re. Ieşirea e cu neputinţă, deoarece 
presiunea din interiorul sacului 
umplut se echilibrează cu cea din 
afară, tinind închis căpăcelul. 

Cu ajutorul capcanelor sale otră- 
țelul prinde pînă la o mie de astfel de 
vieţuitoare pe zi. 


Indicatorii de roci 


Desigur, nu toate plantele care 
asaltează costișele, platourile, hornu- 
rile, brinele munţilor se arată năzu- 
roase față de substrat. Există însă și 
plante care manifestă predilecție pen- 
tru un anumit gen de rocă. Unele din 
ele, iubind pămîntul călduț și lesios, 
aleg piatra de var. Altele, obişnuite 
cu solurile mai reci și acide, preferă 
rocile silicioase. 

Dintre plantele calcifile, cea mai 
cunoscută e, fără îndoială, albumita 
(Leontopodium). Zadarnic o vom 
căuta pe munții silicioși. În astfel de 
munţi ea vegetează numai in insuli- 
tele calcaroase, cum ar fi Piatra Ior- 
govanului din Retezat. Ea rămine o 
podoabă exclusivă a munților cal- 
caroși. 

La fel de statornic stincilor calca- 
roase este si ochiu-sarpelui (Eritri- 
chium nanum) cu flori albastre de nu- 


mă-uita, ascunse în pernite de frunze 
păroase. Dacă împrejur se întinde un 
grohotis si întîlnim linarita alpină (L+- 
naria alpina) tiritoare si cu flori vio- 
lete asemănătoare cu ale gurii-leului 
din grădini, vom fi de asemenea 
siguri de constituția calcaroasă a pră- 
vălişului de pietre. 

Munţii silicioși, mai duri,au permis 
apariția fenomenelor glaciare si păs- 
trează încă urma lor sub forma lacu- 
rilor și a zonelor de morene, umede și 
răcoroase. 

Rămase din perioada glaciatiuni- 
lor, unele plante au supraviețuit pe 
lîngă ruinele împărăției gheturilor al- 
pine, devenind indicatoare sigure ale 
rocilor silicioase. Pe lingă iezere sau 
pe grohotișurile reci din jurul acestora 
ne întîmpină două neamuri caracte- 
ristice de piciorul-cocosului: unul mă- 
runt, cu frunze rotunde și dințate 
(Ranunculus crenatus), altul mai înalt, 
cu frunze divizate si două flori tot 
albe, însă aburite cu violet (R. gla- 
cialis). Alături de ele, un neam de ochii 
păsăruicii ( Saxifraga cymosa), cu flori 
albe, mari si cu o rozetă de frunze 
moi şi păroase, asemănătoare unor 
lopatele dințate, completează acest 
mănunchi de plante silicofile în care 
odinioară se reflectau oglinzile vrăjite 
ale ghețarilor. 


Mesagerul aurului negru 


Printre cei mai decorativi arbuști 
din flora țării noastre se numără si 
cătina-albă (Hippophaé rhamnoides). 


Nu saltă peste trei metri înălțime. Este 
stufos, iar ramurile sale cenușii-cas- 
tanii sînt înarmate cu spini, pentru a 
înfrunta seceta și botul animalelor 
lacome. Punctul de atracție al acestui 
copăcel îl fac frunzele lui lungi, sub- 
firele si argintii si fructele portocalii 
cît un bob de mazăre, care spre sfirși- 
tul verii iau locul florilor mărunte și 
gălbui. 

Îl întîlnim în pilcuri, pe ici, pe colo, 
aparent fără o repartiție precisă. Dacă 
am nota însă pe o hartă locurile unde 
crește și am uni aceste puncte între 
ele, am obţine o serie de insulițe înă- 
untru sau în jurul cărora e cu nepu- 
țintă să nu găsim zăcăminte de ţiţei 
sau măcar urme. 

Propriu-zis, cătina-albă nu e un 
indicator special al petrolului. Dar 
petrolul, în foarte multe cazuri, este 
însoțit de alte două roci surori cu care 
are o geneză comună: gipsul și sarea. 
Cătina fiind o plantă gipsofilă și halo- 
filă în acelaşi timp, particularitate deo- 
sebit de prețioasă, caută cu predilec- 
tie tocmai terenurile unde avem des- 
tule șanse să dăm si peste aurul negru. 

Ar părea surprinzător faptul că 
această plantă însoțește ca o lizieră 
țărmul mării. Pe unele porțiuni 
ale litoralului românesc ea brodează 
faleza și coboară pe pantele ei pină 
aproape pe plajă. Capriciu? Citusi 
de puţin. Cătina-albă e atrasă de lea- 
gănul rocilor ei preferate. Dealtmin- 


teri, gipsul și sarea îmbibă solul fale- 
zelor, iar petrolul zace în platforma 
continentală uneori la adincimi kilo- 
metrice. Dar în cite locuri de pe glob 
nu se extrage petrolul din fundul mă- 
rii? Si în ţara noastră, în urma pros- 
pectiunilor făcute, s-au instalat plat- 
forme pentru exploatarea țițeiului ma- 
rin. 


Plantele vestesc 
zăcămintele metalifere? 


Stiinta modernă a dovedit cu ajuto- 
rul spectroscopiei că plantele nu au 
nevoie doar de elementele care intră 
în componenţa sărurilor minerale ab- 
solut necesare hrănirii. Pentru o serie 


întreagă de procese intime sau pentru 
sintetizarea unor produși organici de 
mare însemnătate pentru viata lor, 
plantele asimilează și ultramicroele- 
mentele dispersate în sol. Astfel, de 
pildă, castravetii verzi asimilează ar- 
gint, tomatele—zirconiu, varza—iod, 
usturoiul—vanadiu. In componenta 
tomatelor, pepenilor, dovlecilor, faso- 
lei si verzei a fost descoperit de ase- 
menea strontiul. In boabele de po- 
rumb apar elemente ca: tantol, beri- 
liu, iridiu, aur si zinc. 

Desigur că aceste elemente se gă- 
sesc în plante în cantități infinitezi- 
male. 

Ce se întîmplă însă atunci cînd 
planta trăiește pe un sol unde con- 

centratia unor astfel de elemente este 
mare? Dacă planta arată selectivitate 
pentru acele elemente, le asimilează 
indiferent de ponderea lor față de 
celelalte săruri minerale. Neputind 
consuma pentru nevoile ei interne 
întreaga cantitate, planta depozitează 
în ţesuturi micile particule, devenind 
un zăcămiînt metalifer viu. 

Uneori aceste particule se string 
în cantități atît de mari, încît for- 
mează granule. Acest fapt l-a con- 
firmat analiza unor plante din zonele 
aurifere în tulpina sau rădăcina cărora 
s-au găsit grăunciori de 2—3 mm 
din pretiosul metal. 

Cînd plantele acumulează un anu- 
mit element în cantități de cel puţin 
150 părți la 1 000 000, ele se exploa- 
tează ca adevărate zăcăminte. Se taie, 
se ard si din cenușa lor se extrage me- 
talul respectiv. 

Dintre «strîngătoarele» de zinc, cele 
mai cunoscute sînt plopul american 
şi coada-soricelului (Achillea). În 
frunzele plopului american (Populus 
grandidentata) se găsesc 200—250 
părți de zinc la 1 000 000, iar in tul- 
pinile de coada-soricelului circa 4 500, 
atunci cînd plantele se găsesc pe tere- 
nuri bogate în zinc. Așadar, din 
1 000 kg de masă verde putem extrage 
prin ardere la plop circa 250 g, iar 
la coada-soricelului aproximativ 4 kg 
de zinc. 

Dacă acumulările sînt mici și deci 
neexploatabile, plantele sînt folosite 
ca bioindicatori metaliferi. Analiza ce- 
nuşii vegetale oferă geologilor indicii 


22 


prețioase asupra valorii economice a 
unor zăcăminte sau aflorimente de 
aur, argint și fier, înainte de începerea 
prospectiunilor si a analizei de labora- 
tor a probelor de minereu. 

În alte cazuri, simpla prezență a 
unor plante trădează natura zăcămîn- 
tului. Sint specii care aleg cu predi- 
lecţie solurile ce cuprind un anumit 
element. 

Astfel, o specie de toporas (Viola 
calaminaria) este o ideală indicatoare 
a zăcămintelor de zinc. Pentru ochii 
unui geolog expert, intensitatea colo- 
ratiei în galben a corolei trădează și 
concentraţia în zinc a zăcămintului. 

În America de Nord principala in- 
dicatoare a minereurilor de plumb 
este o leguminoasă lemnoasă, Amor- 
pha, cu frunze ca ale salcimului și cu 
inflorescenta asemenea unui spic vio- 
riu închis. Acest copăcel este atit de 
îndrăgostit de plumb, încît unindu-se 
printr-o linie ipotetică cele mai mar- 
ginașe exemplare se poate stabili în- 
trucitva perimetrul zăcămîntului. 


Misterele pădurii 


V-aţi fi putut închipui că unele 
ierburi care însoțesc falnicii nostri 
codri pot indica felul pădurii (de ste- 
jar, de fag, de brad), pot dezvălui na- 
tura solului și pot explica în același 
timp productivitatea redusă sau cres- 
cută a respectivei regiuni forestiere? 

Botanistii şi silvicultorii cunosc bine 
aceste plante pe care le numesc tindi- 
catori silvici» sau «martori» ai pădurii. 


Să poposim în pădurile de silvo- 
stepă, şleau şi deal, unde întîlnim ca 
specii lemnoase principale: stejarul, 
cerul, girnita şi carpenul. Vom fi siguri 
că avem de-a face cu un sol bogat în 
humus, afinat si cu spor de umezeală 
cînd vom intilni plante ca: pecetea lui 
Solomon (Polygonatum),  saschiul 
(Vinca) cu flori albastre, rudă cu me- 
risorul din grădină, margelusa (Litho- 
spermum ), popivnicul-iepuresc (Asa- 
rum), cu frunze rotunde si pieloase, 
tilișa (Circaea), cu spicusor de flori 
alb-roze iesite dintre frunzele opuse. 

Dimpotrivă, dacă în astfel de pă- 
duri ne vor intimpina sclipetii cu 
flori albe (Potentilla alba) si alături 
de aceștia floarea-cucului (Lychnis 
coronaria), cu tulpini vinjoase, ar- 
ginti si cu flori roșii ca ale neghinei, 
un neam de piciorul caprei (Peuce- 
danum alsaticum) cu flori albe în 
umbele și frunze ca ale pătrunjelului, 
şi neamuri de-ale firuței (Festuca 
pseudovina, F. valesiaca si F. sulcata), 
nu ne vom îndoi de existența unor 
soluri uscate și compacte pe care co- 
pacii cresc răriți și mai putin vigurosi, 
iar puietul se dezvoltă cu greutate. 

Urcind în pădurile de fag, solurile 
brune, cu humus acumulat în grosimi 
însemnate (10—20 m), biologic ac- 
tive, cu o bună şi măruntă structură 
glomerulară, afinate, slab acide sau 
bazice, sînt indicate de o serie de 
plante binecunoscute cum ar fi tră- 
pădătoarea sau breiul (Mercurialis), 
urzica moartă cu flori galbene (La- 
mium galeobdolon), ciocul berzii (Ge- 


ranium ), plaminarita sau mierea ur- 
sului (Pulmonaria), aiul de pădure cu 
frunze late si flori albe (Allium ursi- 
num), măcrișul iepuresc (Oxalis), 
dalacul (Paris). Deasupra lor fagetul 
se dezvoltă viguros, iar productivi- 
tatea forestieră este foarte ridicată. 

Semnele înrăutățirii solului, mani- 
festate prin creşterea acidității, le 
indică prezenţa frecventă a vulturicii 
carpatice ( Hieracium transsilvamcum ) 
cu un lujer cu 3—4 flori ca ale păpă- 
diei şi o rozetă cu frunze ovale si pă- 
roase, iar solul acid, nestructurat, cu 
aşezare indesaté, cu humus brut, 
neprielnic bunei dezvoltări a fagetului 
din zonele superioare, il trădează 
o graminee cu spic verde-roșcat foarte 
ramificat (Deschampsia flexuosa) si 
un rogozel de pădure, cu un spic 
alburiu si frunze înconjurată de peri 
lungi (Luzula albida). 

În molidișuri, perișorul (Pirola uni- 
flora), plantă gingasa, cu flori albe, 
solitare, ieșite dintre frunzulite rotun- 
joare și pieloase, vestește condiţii op- 
time de sol pentru brad și molid. În 
schimb, o altă plantă tot atît de deli- 
cata, lăcrămiţa sau umbrăvioara ( Ma- 
1anthemum bifolium) indică soluri bru- 
ne, acide, în formare, deci soluri mai 
puţin favorabile dezvoltării speciilor 
lemnoase. Dacă lăcrămiţa anunță doar 
începutul înrăutățirii solului în moli- 
dişuri, tufele compacte de afin (Vac- 
cinum myrtillus) indică soluri bio- 
logic inactive, pe substrat silicios, 
nestructurate, foarte acide. Cu afi- 
nul se asociază pe acelaşi tip de sol 

degetdrutul (Soldanella) cu frumoase 
flori violete, franjurate, rotunjoara 
(Homogyne alpina), un fel de păpă- 
die cu rozeta de frunze circulare și 
dinţate, cîteva graminee și mușchi. 
Merişorul (Vaccimum vitis-idaea), 
rudă bună a afinului, cînd il inlocu- 
jește sau îl însoțește, anunţă un strat 
si mai uscat, deci un sol și mai putin 
fertil. Dealtminteri, nu e greu de 
observat că tocmai golurile și rări- 
turile de pădure, năpădite de ienuperi, 
sînt intesate de acești copăcei cu fructe 
gustoase, rezistenți și puţin preten- 
fiosi. 
Vestitorii mării 


Să zicem că între mare și țărm s-ar 
înălța un zid care ar face cu neputinţă 
să bănuim că ne găsim în fata împără- 
tiei lui Poseidon. 

Totusi, un ochi exersat de botanist 
va găsi cîteva... repere vegetale ves- 
titoare ale mării, semănate pe dunele 
de nisip care se înșiruie pe litoral. 

Pe aceste dune creşte o vegetaţie 
tipică, formind o asociaţie de plante 

din familii deosebite. Elementul de 
bază al acestei asociații îl formează 
tufele de perişor sau orz de nisip 
(Elymus sabulosus), iarbă viguroasă, 
de un verde-albăstrui, care joacă un 
rol de seamă în fixarea nisipului. 
Printre puternicele sale rețele isi fac 
loc scaietii de nisip (Eryngium mari- 
timum) cu frunze mari, pieloase, de 

un verde-palid, înarmate cu spini și | 
cu o măciulie de flori albastre, deco- 

rative. Jur împrejurul dunelor cresc g 
două crucifere caracteristice: varza 
de nisip (Crambe), cu frunze mari 
ca de varză înfoiată și flori albe în 
virful unei tulpini viguroase şi rami- 
ficate,si ridichioara de nisip (Cakile;, 
măruntă, însă întinsă, cu tulpini gi 


frunze mici, cărnoase si flori violete. 
Pantele moi ale dunelor sînt dispu- 
tate de numeroase buruieni. Gusa- 
porumbului de nisip (Silene thymi- 
folia) îşi întinde perechile de tulpini 
tiritoare cu frunze mici, opuse, in 
vîrful cărora se deschid florile alburii- 
gălbui. Remarcabilă este şi volbura 
de nisip (Convolvulus persicus) cu 
frunze mari, ovale si pisloase, incit 
par de argint. Am mai putea intilni, 
de asemenea, lucerna de mare, inco- 
toșmănată în puf,si troscotul de nisip, 
cu frunzisoare mărunte si tulpini ri- 
gide. l 

Iată doar cîțiva din reprezentanții 
mai uşor de recunoscut ai dunelor. 


APA 


Și apa este unul din elementele 
necesare vieții plantei. Rolul ei este 
multiplu: furnizează laboratorului 

verde al frunzei hidrogenul care intră 
în molecula tuturor compușilor or- 
ganici fotosintetici, transportă seva 
brută și elaborată, reglează tempera- 
tura internă a organismului vegetal, 
menţine prospetimea și elasticitatea 
ţesuturilor. 

Apa constituie 5°4,—98% din greu- 
tatea plantelor. Muschi și lichenii, 
uscați la aer, contin cea mai mică 
cantitate de apă (5%—7%); algele, 
frunzele de salată și de varză, foile 
de ceapă au, dimpotrivă, cel mai ri- 
dicat procent (93%—98%4). Fructele 
cărnoase depășesc 95%, frunzele con- 
tin în medie 80%, iar tulpinile copa- 
cilor batrini circa 50% apă. 

Apa se găseşte în toți constituentii 
celulei: în membrană (ceva mai puţin), 
în protoplasmă si în nucleu (mai ales 
în vacuole), fie ca apă liberă, fie ca 
apă legată. 

Ea este absorbită din pămînt sau 
din aer cu ajutorul rădăcinii sau al 


unor organe aeriene (rădăcini aeriene, 
frunze). 

Ca s-o obțină din pămînt, rădăci- 
nile trebuie să înfringă forța de reţi 
nere a apei de către sol care, în cazul 
cînd pămîntul este foarte uscat, depa- 
şește 1 000 de atmosfere. 

Cu cît frunza e mai fragilă, deci 
cuticula mai subţire, absorbţia se 
face mai repede. Frunza absoarbe apa 
din rouă, dar nu și picăturile de apă 
din ceață. Cu totul originală e absorb- 
ţia apei prin rădăcinile aeriene ale 
plantelor epifite. 

Apa — asa cum am amintit — poa- 
te să intre în constituirea organis- 
mului vegetal (cea legată), sau să 
devină un fel de cărăuș al substan- 
telor minerale spre laboratoarele frun- 
zei, unde va participa la fotosinteză 
(apa liberă). Apa liberă trebuie să 
circule în permanenţă. Eliminarea 
apei prin transpiratie creează un «vid» 
care atrage cu mai multă putere apa 
încărcată cu sărurile minerale spre 
frunze, asigurind astfel nutriția. 

O serie de adaptări deosebit de 
interesante și originale sînt legate de 
nevoile de apă ale plantei, de circula- 
tia acesteia în organismul vegetal, 
prin intermediul transpiratiei. 


Viclenia Didonei și rădăcinile 


În 1937, naturalistul german Ditt- 
mer, după o muncă migăloasă, a 
reușit să numere și să stabilească su- 
prafata si lungimea tuturor rădăcinilor 


unui exemplar de secară de toamnă, 
în perioada înspicării. 

Rezultatele au fost uimitoare. S-au 
găsit 143 rădăcini de gradul I, 35 000 
de gradul II, 2 300 000 de gradul III 
şi 11 500 000 de gradul IV, deci un 
număr de 13835143 rădăcini cu 
o suprafață de 225 m? si o lungime 
totală de aproximativ 600 km, dis- 
tanță ce separă în linie dreaptă ora- 
şul Bucureşti de Belgrad! 

Dar rădăcinile sint impinzite de 
perişori absorbanti. Numărul lor, 
calculat cu aproximaţie de Dittmer, 
atinge 15 miliarde, insumind o su 
prafati de 400 m? și o lungime de 
10 000 km, deci cît o pătrime din 
ecuator. 

Un astfel de exemplar forma zilnic 
115 rădăcini noi și 119 milioane de 
peri absorbanti. Lungimea totală a 
rădăcinilor se mărea astfel în fiecare 
zi cu 5 km, iar a perilor absorbant 
cu 80 km, în vederea cuceririi unor 
noi porțiuni din sol. 

Toate aceste date dovedesc că dez- 
voltarea remarcabilă a rădăcinilor este 
un act de adaptare a plantelor pentru 
a-și putea asigura cantitatea necesară 
de apă, iar țesătura extrem de fină 
şi deasă a sistemului radicular ii 
permite să intre in contact cu o supra- 
faţă cît mai mare a solului, în interio- 
rul unui volum cît mai redus. 

În acest caz, natura a recurs la un 
truc asemănător aceluia pe care «Ene- 
ida», vestita epopee antică, îl atribuie 
înţeleptei Didona, fata lui Bellus, 
regele Tyrului, intemeietoarea Car- 

taginei. Cerind un petec de pămint 
pe care-l poate cuprinde o piele de 
taur ea a reușit să intre în stăpînirea 
unui teritoriu suficient de larg pentru 
a-i permite construirea cetăţii Carta- 
gina, puternica rivală de mai tirziu 
a Romei. Pentru aceasta, Didona a 
tăiat pielea în cureluse extrem de 
subțiri care, puse cap la cap, au alcă- 
tuit un perimetru impresionant. 

Acele cureluse extrem de fine cores- 
pund numeroaselor ramificații ale ră- 
dăcinii care vin în atingere cu supra- 
fete considerabile. 

Uzina Flora s-a dovedit tot atit 


de ingenioasă ca și legendara regină 
a Cartaginei. 


Apa din văluri și solzi 


Ne-am obișnuit cu ideea că toate 
plantele au rădăcini cu care absorb 
apa cu săruri minerale. Ce se întîmplă 
însă cu plantele epifite din regiunile 
tropicale, fixate cu totul superficial 
pe un suport vegetal? De unde își 
iau ele apa, deoarece nu vin în con- 
tact cu solul și nici nu trăiesc pe soco- 
teala gazdelor ca plantele parazite? 

Plantele epifite prezintă anumite 
caractere adaptative, deosebit de in- 
teresante. 


Orhidaceele, liliaceele și amarili- 
daceele din pădurile ecuatoriale si 
tropicale sînt înzestrate cu rădăcini 
aeriene mari, care atîrnă ca niște corzi. 
Aceste rădăcini nu au perișori absor- 
banti, ci un văl pergamentos, de cu- 
loare alb-argintie, format din 12—18 
rinduri de celule moarte, unite strins 
intre ele cu numeroase lame interioare 
care le măresc apreciabil suprafața, 
numit în ştiinţă velamen radicum. 

Fiind uscat si cu mare putere de 
îmbibare, vălul suge ca un burete 
apa de rouă sau de ploaie, transfor- 


mindu-se într-un rezervor de apă 
din care planta se alimentează după 
nevoie. 

La bromeliaceele epifite care nu au 
rădăcini adventive, sistemul vălului 
radicular este înlocuit printr-un alt 
sistem nu mai puţin ingenios și prac- 
tic. Frunzele şi tulpinile acestor plante 
sînt intesate de strălucitori solzi ab- 
sorbanti. La Tillandsia usneoides, ase- 
mănătoare cu mătreața bradului (Us- 
nea), mica rădăcină ieșită din embrion 
dispare rapid, iar tulpina, care atinge 
lungimi considerabile, își reduce frun- 
zele la nişte solzişori şi le îmbracă în 
scuturi absorbante cu care își asigură 
cantitatea de apă necesară. 


Scutul absorbant seamănă cu un 
solz alcătuit din trei zone. În centru 
se găsesc patru celule mari, în jurul 
acestora încă opt mai mici, iar la pe- 
riferie se așază în formă de raze de 
obicei 64 de celule lunguiete. Scutul 
e prins cu ajutorul unui picioruș într-o 
mică scobitură a tulpinei, la baza 
căreia se găsesc celule vii. La fel ca și 
vălul orhidaceelor, scutul se îmbibă 
cu apă de ploaie sau de rouă transmisă 

apoi plantei prin intermediul celu- 
lelor din scobitură. Cînd vremea e 
uscată, celulele piciorușului se con- 
tractă, trăgind scutul ca un chepeng 
asupra solzilor foliari care, astfel, sînt 
apărați de o pierdere prea mare de apă. 


Cînd apa se găsește 
din belșug 


În mediul acvatic ca și în umedele 
păduri ecuatoriale apa prisoseste. 


Rădăcinile plantelor de baltă, care 
trăiesc fixate în mil sau plutesc în 
apă sau la suprafaţa apei, nu mai sînt 
nevoite,ca rădăcinile plantelor terestre, 
să-şi întindă în sol uriașa rețea de peri 
absorbanti. 

Dacă vom privi cu o lupă rădăci- 
nile unor cunoscute plante acvatice 
ca rosdteaua (Butomus umbellatus), 
coada calului (Hippuris vulgaris), lin- 
tita (Lemna gibba), trifoistea (Meny- 


anthes trifoliata) sau foarfeca bălții 
(Stratiotes aloides), vom constata cu 
surprindere că suprafața acestora este 
complet lipsită de peri absorbanti. 

Plantele acvatice mai prezintă și o 
altă adaptare foarte curioasă. Pe frun- 
zele plantelor care stau scufundate în 
apă apar un fel de perișori numiţi 
hidropote. Cercetări recente au dovedit 
că aceste hidropote sînt structuri ab- 
sorbante, la nivelul cărora sînt pre- 

luate din apă substanţele nutritive 
minerale în calitate de «captatori de 
ioni». 

În pădurile ecuatoriale există ade- 
vărați uriași ai lumii vegetale a căror 
impresionantă coroană, cu tendință 
de a se dezvolta pe mari suprafețe, 
nu poate fi susținută doar de rădă- 
cina-mamă. Este cazul arborelui pæ 
godelor (Ficus bengalensis), la care 
întîlnim frecvent coroane ce se în- 
tind pe un diametru de 200—300 m, 
putînd adăposti populația unui orăşel. 
Acoperişul unui asemenea templu ve- 
getal este susținut de sute de coloane 
vînjoase, adevărați piloni de sprijin 
care nu sînt altceva decît rădăcini 
proptitoare și fixatoare în același timp. 
S-a constatat că rădăcinile colum- 
nare (în număr de 400—500 de ar- 
bori bătrîni) au și rolul de a absorbi 
apa cu sărurile minerale din sol, ali- 
mentind astfel uriașul «agregat» verde. 


Lacrimile frunzelor 


Prin transpirație, asa cum se știe, 
planta elimină tot surplusul de apă și 
de săruri minerale sub formă gazoasă. 
Se întîmplă însă ca în unele nopți de 
vară, cînd atmosfera e saturată de 
vapori, transpiratia să fie foarte slabă. 
În acest caz, deficitul de transpiratie 
este compensat de apariția unor pică- 
turi de apă pe virful si dinții frunzelor. 
Fenomenul poartă numele de guta- 
pune. 

Spre deosebire de apa eliminată 
prin transpiratie, care părăseşte corpul 


plantei prin stomate, cuticulă și len- 
ticele, picăturile de rouă ies prin 
organe speciale numite hidatode. Ase- 
zate în virful dinţilor frunzei, ele sînt 
formate de obicei din două celule 
acvifere, sub care se găsește o cameră 
acviferă căptuşită în partea de jos cu 
un țesut format din celule cu pereți 
subțiri si cu spaţii intercelulare um- 
plute cu apă (epitem). 

Noaptea, din cauza transpiraţiei 
slabe, presiunea rădăcinii împinge cu 
putere apa spre vasele frunzei. Prin 
vase, prisosul de apă trece în camera 
acviferă şi de aici iese prin deschiză- 
tura celulelor acvifere sub forma unor 
picături strălucitoare de rouă. 

Prin gutatiune se elimină în ace- 
laşi timp și substanţele minerale ne- 
trebuincioase. Epitemul nu este doar 
un filtru, ci şi un selectionator activ, 
care separă substanțele minerale utile 
de substanţele de excretie ca sărurile 
de calciu şi potasiu, pe care le elimină 
pe această cale. 

Ochii păsăruicii (Saxifraga aizoon) 
elimină bicarbonat de calciu, care prin 
evaporarea apei se preface în carbonat 
de calciu. Asa se explică de ce pe rozeta 
ei de frunze intilnim solzisori de 
calcar care ii dau un aspect albicios 
si rigid. 

Una din cele mai interesante plante 
de sărături, Frankenia purverulenta, 
comună în jurul ghiolurilor maritime, 
elimină soluții concentrate de clorură 
de sodiu (sare de bucătărie), cu care 


solul dealtminteri este îmbibat. Pul- 
berea de sare, rămasă după evaporarea 


apei, se așază pe toată suprafaţa frun- 
zei, dindu-i o înfățișare prăfuită. 


Transpiratia schimbă 
înfățișarea plantelor 


Un botanist hitru spunea că în timp 
ce «gătește» bucatele, frunza asudă, 
deoarece ea nu reușește să absoarbă 
întreaga energie produsă și, atunci, 
restul de energie se pierde sub formă 
de căldură. Căldura ridică la rîndul 
ei temperatura frunzelor, ceea ce duce 
la o creștere a intensității transpira- 
ției, armă cu care planta se apără de 
surplusul de căldură. 

Transpiratia sporeşte și sub influ- 
enta unor factori de mediu. Creşterea 
temperaturii aerului mărește transpi- 
ratia plantelor. La stejar, cînd se 
ridică temperatura aerului de la 2% 
la 40°, are loc o creştere a intensității 
transpirației de aproximativ cinci ori. 


Scăderea presiunii atmosferice face să 
crească, conform formulei lui Dalton, 
viteza evaporării lichidelor și deci a 
transpiratiel. Asa se explică de ce plan- 
tele de pe virful munților transpira 
mai intens decit cele de la șes. Același 
efect îl produc și curenții de aer și 
mai ales vinturile puternice. 

Din punctul de vedere al regimului 
hidric în Care trăiesc, plantele se 
împart în două mari categorii: unele 
care trăiesc în medii răcoroase și 
umede si au un prisos de apă care ar 
putea bloca transpiratia, deci ar putea 
micșora sau opri circulația apei cu 
săruri minerale și altele, care trăiesc 
într-un mediu călduros și secetos, 
care ar putea accelera transpiraţia, 
ducînd la pierderea apei. 

Din prima categorie fac parte hidro- 
fitele, cele rasfatate de apă. O trăsă- 
tură caracteristică acestui grup de 
plante o formează frunzele mari, late, 
subțiri, cu largi spaţii intercelulare şi 
cu suc vacuolar diluat, care oferă o 
suprafață maximă de evaporare și o 
rezistență internă minimă la elimi- 

narea excesului de apă. Așa se în- 
timplă cu frunzele gigantice ale unor 
specii tropicale ca bananierii, cocoti- 
erii, palmierii, la frunzele-plută ale 
plantelor de apă, precum nufărul, de 
pildă. 

În cea de a doua categorie sînt 
cuprinse xerofitele, plante de uscă- 
ciune, care și-au modificat în mai 
multe feluri organismul, pentru a 
împiedica pierderile de apă. Unele au 
devenit uscdtive, s-au acoperit cu 
peri, iar viscozitatea și elasticitatea 
protoplasmei au sporit ca în cazul 
cununifei, siminocului, pelinului, ja- 
leșului, dumbăţului, frumoasei flori de 
colti. Nu puţine sînt si vegetalele care 
au înlocuit perii cu ceara. La fel cum 
la sticlele de vin ceruirea dopului 
împiedică evaporarea lichidului, tot 
aşa ceara secretată pe suprafața frun- 
zelor oprește eliminarea masivă a 
apei. Din această grupă fac parte ci- 
tricele (portocalul, lămiiul), laurul, 
merisorul (Buxus), coniferele, smir- 
darul (Rhododendron) sau arborele de 
ceară (Ceroxylon). 


V bay) 
La fel de frecvente sint plantele vai 
care și-au micşorat suprafața de eva- 
porare, transformindu-si o parte din 
limb în spini sau solzi. La cactacee, 
familie specializată la condițiile de 
uscăciune a solului și aerului, frun- 
zele dispar cu totul, iar tulpinile iau 
formă turtită, de lopățică (Opuntia), 
cilindrică (Cereus), sau sferică, ca un 
arici (Echinocactus mamilaria). La 
alte xerofite ca verzișoara (Semper- 
vivum), iarba grasă (Halocnemum), 
groșătoarea (Portulaca), ridichioara 
de nisip (Cakile), bobul de mare 
(Zygophyllum), tulpinile au devenit 
suculente, formind adevărate depozite 
de apă legată, apărată de pierderi da- 
torită protoplasmei viscoase, cuticulei 
groase și numărului mic de stomate. 

Desi păgubitoare pentru viata plan- 
telor, transpiratia are o importanță 
uriașă pentru glob, fiind una din veri- 
gile de seamă ale circuitului apei în 
natură. 

S-a calculat că, în timpul verii, un 
stejar bătrin pune el singur în liber- 
tate, prin transpiratie, o cantitate de 
aproape 50 de vagoane de apă. Mai 
mult de o treime din apa atmosferică 
provine de la oceanul vegetal. Smul- 
gînd-o din menghinile pămîntului 
după ce a ușurat-o de săruri și i-a 
dat propria ei căldură ca să se poată 
înălța, planta o va primi din nou sub 
forma ploii. 


X 


Uzinele acvatice 


Foarte multe specii vegetale trăiesc 
în apă. Ele poartă numele de plante 


acvatice. Ca și la plantele de uscat, 
mica lor uzină vie are nevoie de 
lumină pentru a împlini fotosinteza. 
Lumina se difuzează la suprafaţa apei 
si poate pătrunde pind la o anumită 
adincime. Pe măsură ce pătrunde 
spre abisul mărilor şi oceanelor, in- 
tensitatea luminii scade, ca urmare a 
absorbirii razelor de apă și de către 
unele corpuri străine ce se găsesc în ea. 

Din spectrul solar, cel mai repede 
scad în intensitate radiaţiile roşii, 
apoi cele portocalii, galbene, verzi si 
la urmă cele albastre si indigo. 

La adincimea de 34 m, în mod 
practic nu mai există raze roșii de 
lumină, în timp ce razele albastre și 
violete pot pătrunde pînă la adîncimea 
de 500 m. Limitele între care isi pot 
duce viata algele sînt cuprinse între 
suprafață şi 300 m adincime. Adinci- 
mea maximă variază de la mare la 
mare și de la ocean la ocean, ea depin- 
zind de o serie de factori cum ar fi: 
latitudinea, temperatura, cantitatea 
de săruri minerale, curenţii, valorile 
fluxului și refluxului. De pildă, în 
Oceanul Pacific limita este de 300 m, 
în Oceanul Atlantic 200 m, în Marea 
Mediterană 150 m, în Marea Neagră 
100 m, iar în Oceanul Inghetat de 
Nord, unde lumina cade în unghiuri 
mai ascuţite, nu mai pot fi intilnite 
alge sub 45 m de la nivelul apei. 

Indiferent de aceste variatii, micile 
uzine acvatice sînt obligate să se 
menţină sau la suprafața apei sau 
să-și desfășoare activitatea la adîncimi 
de pind la maximum 250—300 m 

în oceane și mări, pentru a mai putea 
prinde cîteva firișoare de lumină. Ca 
să se mențină în limitele dintre 
0—300 m, plantele trebuie să plu- 
tească, adică să respecte vestitul prin- 
cipiu al lui Arhimede. Fiind mai grele 
decît apa, aceste uzine vii reuşesc să 
plutească egalizindu-si cel puţin pro- 
pria greutate cu greutatea volumului 
de apă dislocuit. Practic acest lucru 
se realizează pe două căi: ori prin 
micșorarea greutăţii, ori prin mărirea 
volumului. 

Plantele fixate prin rădăcini de 
fundul apei cum ar fi nuferi; albi 
(Nymphaea) sau galbeni (Nuphar), 
cornacii (Trapa), plutica (Nymphot- 
des) sau cele natante — care plutesc 
la suprafața apei ca lintita (Lemna) 
sau iarba broastei (Hydrocharis) folo- 
sesc cea de a doua soluţie. Mentine- 
rea frunzelor la suprafața apei se face 
prin mărirea suprafeței de plutire a 
acestora. Limbul lor devine o ade- 
vărată plută. Tigditele lotusului ama- 
zonic (Victoria amazonica) ating dia- 
metrul unei roti de moară şi pot fine 
deasupra lor un copil de 4—5 ani. 
Deşi sînt mult mai mici, frunzele de 
nufăr, de plutică sau de iarba broastei 
exemplifică si ele această formă de 
adaptare. 

O atenție deosebită merită și pes- 
tisoara (Salvinia natans), o cripto- 
gamă de apă; ea are plute perechi, 
pentru a face față greutăți supli- 
mentare a celei de-a treia, ieșită din 
același nod, dar care s-a transformat 
într-un fel de rădăcină submersă și în 


același timp suport și adăpost pentru 
sporocarpi. Chiar și la mărunta lintiță 
(Lemna) plutisoara tulpinii metamor- 
fozate este îndestulătoare pentru po- 
vara rădăcinii firave. 

Mărirea suprafeţei de plutire o 
întîlnim si la unele alge marine ma- 
croscopice unde thalul ia forma unor 
panglici. La algele microscopice ma- 
rine, mărirea suprafeței se realizează 
prin schimbarea formei corpului care 
devine inelar, în formă de S sau de 
şurub (cianoficee, diatomee), sau ca o 
lamă răsucită helicoidal. 

Și mai interesantă este asigurarea 
plutirii prin micșorarea greutății cor- 
pului. 

La plantele superioare, principalul 
mijloc îl formează reducerea la maxi- 
mum a țesutului conductor și meca- 
NIC. Această adaptare prezintă un 
îndoit avantaj: asigură o mai rapidă 
circulație a apei cu substanţe nutri- 
tive, absorbită din mediul înconjură- 
tor prin toată suprafaţa corpului, şi 
în același timp ușurează planta. 

Structura acestei «uzine vii» pre- 
zintă numeroase spaţii aeriene şi goluri 
intracelulare care, la ciuma apei ( Val- 
lisneria) sau brădișor (Myriophyl- 
lum), ating 70% din volumul lor. 
Acest caracter adaptativ, determinat 
de cantitatea neîndestulătoare de oxi- 
gen din apă, serveşte în aceeași mă- 
sură și la reducerea greutăţii plantei. 

Nici sacii de aer nu lipsesc din ar- 
senalul plutitor al acestor plante. Fru- 
moasa zambilă de apă cu flori ca un 
abur vioriu, care năpădesc toate apele 

tropicale (Eichhorma), poartă sub 
limbul frunzei cărnoase o umflătură 
alungită, plină cu aer. 

Algele marine, în special cele brune, 
sînt înzestrate cu flotoare de diferite 
forme sau dimensiuni. Vestita mare 
a Sargaselor e intesaté cu alge din 
genul Sargassum, care, rupte din 
adinc, plutesc aproape de suprafața 
apei cu ajutorul unor plutitori, prinși 
de corpul thalului. 

O atenţie deosebită merită una din 
cele mai vaste asociaţii vegetale, fito- 
planctonul marin, format din alge 
mărunte ce trăiesc în apa sărată. Ele 
alcătuiesc o masă aproape compactă, 
trăind în colonii întinse și stratificate, 
după nevoile mai mari sau mai mici 
de lumină (epiplancton, mezoplanc- 
ton, hipoplancton) . 

Această impresionantă masă vege- 
tală este admirabil adaptată plutirii, 
impiedicindu-si căderea la fund prin 
diferite mijloace. Cele mai multe 
alge marine au o formă de disc. Pen- 
tru a se menţine la suprafață, ele nu 
se așază niciodată pe muchie, pozi- 
tie în care căderea ar fi accelerată, 
ci numai pe partea lățită. Diviziunea 
extrem de rapidă le micșorează greu- 
tatea şi le mărește suprafața de plu- 
tire. Multe dintre speciile de planc- 
ton au diferite apendice, cum ar fi 
biciul Flagellatelor, a căror mișcare 
face să se dislocuiască un volum mai 
mare de apă. Însăși staţiunea lor co- 
lonială, organism lîngă organism, face 
să se extindă considerabil suprafața 
de plutire. 

Pentru usurarea corpului, multe din 
aceste ființe mărunte sînt înzestrate 
cu substanțe gelatinoase (galertă), 
care unesc indivizii sau cu substanţe 
uleioase, fie în interior, fie la exte- 
rior, sub forma unei pelicule, ca la 
diatomee sau heteroconte. 

Algele cu celule mai mari de un cen- 
timetru ca Valonia macrophysa ori 
Hallicystis osterhouti pot ajunge să 
aibă suc celular mai uşor decît apa 
marină (1,0250 față de 1,0277), dato- 
rită faptului că iau din mediul încon- 
jurător sodiu, cu greutatea atomică 23, 
în loc de potasiu, care are greutatea 
atomică 39. 


AERUL 


După cum se știe, aerul conţine, 
în afară de 77,08% azot, 20,750, 
oxigen, aproximativ 1% hidrogen, 
cantități mici de gaze nobile (heliu, 
argon, neon, xenon, cripton) și 0,030, 
dioxid de carbon. 

Uzina vie a plantei extrage gazele 
necesare fie din aerul atmosferic, cu 
ajutorul frunzelor, fie din sol cu aju- 
torul rădăcinilor. 

Oxigenul și dioxidul de carbon 
pătrund în plantă si sub formă ga- 
zoasă, procesul lor de absorbţie de- 
terminînd o serie de adaptări în alcă- 
tuirea organelor receptoare (frunză. 
rădăcini) si a mecanismelor energe- 
tice. 

Aceste două gaze, așa cum vom 
vedea într-un viitor capitol, servesc 

uzinei Flora pentru scopuri diametral 
opuse. Dioxidul de carbon, în timpul 
fotosintezei, slujește la asimilatia car- 
bonului, deci la hrănirea plantei și 
acumularea substanţelor de rezervă. 
Oxigenul, dimpotrivă, în timpul res- 
piratiel, oxidează, adică «arde» sub- 
stantele de asimilatie, pentru a pro- 
duce energia necesară tuturor pro- 
ceselor vitale, generînd un fenomen 
de dezasimilatie. Astfel, procesele chi- 
mice ale respiratiei sint opuse celor 
ale asimilatiei. 

In asimilatia carbonului, 6 mole- 
cule de dioxid de carbon plus 6 mo- 
lecule de apa si 674 kcal dau nastere 
unei molecule de glucoză si unui 


număr de 6 molecule de oxigen. In 
dezasimilatie, se întîmplă exact invers. 
Molecula de glucoză, «arsă» de 6 mo- 
lecule de oxigen, produce 6 molecule 
de dioxid de carbon, 6 molecule de 
apă și 674 kcal energie. 


Aerul din pămînt 


Plantele nu folosesc doar aerul 
atmosferic, ci si aerul aflat în pămînt, 
pe care îl captează cu ajutorul rădă- 
cinilor. Acesta este răspindit în toate 
spaţiile goale, lipsite de apă ale solului. 

Împrospătarea aerului din sol se 
face în mod natural, prin schimbul 
mecanic, de difuziune, dintre atmo- 
sferă şi aerul din sol. Un rol impor- 
tant în acest proces îl joacă permeabi- 
litatea solului, asigurată în mod natu- 
ral prin activitatea microorganisme- 
lor si a rimelor şi, pe cale artificială, 
prin arătură sau asolamente (rotații 


de culturi). Un sol cu o structură 
glomerulară, ale cărui componente 
fine sint strinse în bulgări mai mari, 
asigură spaţii suficiente pentru acu- 
mularea oxigenului necesar atit florei 
microbiene cit și rădăcinilor. Dimpo- 
trivă, solurile bătătorite, acoperite cu 
cruste, inundate timp mai indelun- 
gat, cum si cele care acumulează sub- 
stante gazoase sau volatile toxice (pe- 
trol, gaz metan sau substanțe arun- 
cate de om pentru combaterea dău- 
nătorilor, cum ar fi D.D.T.) sînt 
neprielnice vieții plantelor. În mod 
cu totul excepţional pe astfel de soluri 
neospitaliere se dezvoltă unele plante 
superioare, cum ar fi, de pildă, găr- 
durarita (Nitraria schoberi) unicul 
arboraș care se încumetă să fie tovă- 
rășie vulcanilor noroioşi de la Piclele 
Buzăului. 

În mediile mlăștinoase, unde aerul 
pătrunde cu greutate, iar plantele nu-l 


pot lua direct din apă, rădăcinile pre- 
zintă forme ciudate de adaptare. Ne- 
avînd în cantitate suficientă oxigen în 
milul bălții, rădăcinile unor plante 
dau naştere la ramificații speciale, 
care nu se îndreaptă în jos, așa cum 
se întimplă de obicei, ci capătă un 
geotropism negativ, adică se înalță la 
suprafața apei si a solului pentru a 
absorbi de aici oxigenul. Asemenea 
rădăcini, numite pneumatofori, sînt 
alcătuite dintr-un ţesut lemnos care 
permite transportul aerului către ră- 
dăcinile afundate în nămol. Asemenea 
rădăcini se întîlnesc la unele specii 
lemnoase din mangrove, precum la 
Avicennia ori Sonneratia. La Țussieua 
repens pneumatoforii au aspectul unor 
organe buretoase. În Grădina Bota- 
nică din București se găsesc chiparoși 
de baltă (Taxodium distichum), ori- 
ginari din America de Nord, ai căror 
pneumatofori, asemănători unor ţă- 
ruşi, ajung pind la 1 metru înălțime. 


Dioxidul de carbon din aer 


Schimbul de gaze dintre plantă și 
aerul atmosferic îl realizează stoma- 
tele, adevărate supape regulatoare 
împrăștiate pe suprafaţa frunzei. Sto- 
matele sînt perechi de celule asemă- 
nătoare unor semilune, avînd între 
ele o deschidere de forma unei buto- 
niere, numită ostiol. Celulele înveci- 
nate stomatelor, numite celule anexe, 
iau parte la funcția acestora și împre- 
ună alcătuiesc aparatul stomatic. Sub 
cele două celule stomatice se găsește 

un spaţiu intercelular numit cameră 
substomatică. Această «cavitate res- 
piratorie» — cum mai e numită — 
deși are puţine contingenfe cu respi- 
ratia, în schimb înlesnește legătura 
cu toate spaţiile celulelor învecinate, 
contribuind la alcătuirea unui întreg 
sistem de aerisire. Mişcarea de închi- 
dere și deschidere a stomatelor depin- 
de de structura particulară a pereti- 
lor celulelor stomatice şi de gradul lor 
de turgescentd, deci de îmbibare cu 
apă. În timpul zilei, cînd celulele sto- 
matice sînt saturate cu apă, iar sucul 
celular e concentrat în glucoză, sto- 
matele se curbează deschizind astfel 
ostiolele. Noaptea, cînd sucul celular 
devine mai puţin concentrat prin con- 
sumul glucozei de către plantă, iar 
fotosinteza este încetinită, stomatele 
se destind, iar ostiolele se închid 
parțial. 

Pătrunderea dioxidului de carbon 
în plante se face în două etape. În 
prima etapă, gazul pătrunde prin 
ostiole în camerele substomatice. În 
a doua etapă, gazul carbonic se difu- 
zează în celulele țesutului înconjură- 
tor. Fiind un corp gazos, dioxidul de 
carbon se supune legilor de difuziune 
a gazelor, legi care sînt dependente de 
prezenţa sau absenţa apei. Astfel, în 
prezenţa apei, cînd membrana celu- 
lară e îmbibată cu apă, difuziunea 
gazului se face după legea lui Exner, 
adică viteza de difuziune este direct 
proporţională cu gradul de solubili- 
tate a gazului şi invers proporțională 
cu rădăcina pătrată a densităţii lui, 


iar atunci cînd lipsește apa, viteza de 
difuziune a gazului este invers pro- 
porțională cu densitatea gazului. 

Pătrunzînd în celule, dioxidul de 
carbon este luat în primire de «chi- 
mistul» frunzei, clorofila, care îl su- 
pune în uimitorul laborator al cloro- 
plastului unor complicate procese de 
asimilare și sintetizare. 


LUMINA 


Lumina este un element indispen- 
sabil pentru viaţa plantelor, sursa 
energiei lor vitale. Cu toate că rizoizii 
si rădăcinile le fixează de sol, și cu 
toate că izvorul luminos se deplasează 
ca urmare a rotirii Pămîntului, ele o 
caută pretutindeni, executind mișcări 
numite fototropisme. Tulpina se în- 
dreaptă în direcția razelor solare; 
rădăcina, dimpotrivă, se curbează în 
sens opus, iar frunzele se așază astfel 
ca razele de lumină să cadă perpendi- 
cular pe fata lor superioară. 

Unele iubesc insolarea mai puter- 
nică, sint deci heliofile. Altele, dim- 
potrivă, caută umbra si răcoarea, pri- 
mind numele de skiofile. O parte din 
plante preferă zile cu perioadă de 
iluminare mai scurtă; altele, zile cu 
perioadă de iluminare prelungită. 

Curburile fototropice sînt produse 
de auxine, hormoni de creştere. Sub 
acțiunea sensibilizatoare a carotinet, 
substanță galbenă, uleioasd, cu rol 
fotodinamic, razele de soare inacti- 
vează auxinele de pe partea organului 


aflat în direcția luminii, transformin- 
du-le in lactone, care nu mai au o 
acțiune de stimulare a creșterii. Auxi- 
nele, retrăgindu-se pe partea neexpusă 
şi continuîndu-și acţiunea stimula- 
toare, produc îndoirea organului în 
direcția luminii. În timpul nopţii sau 
pe vreme întunecată, auxinele inac- 
tivate se refac si se egalizeazi pe am- 
bele fete, readucind organul la poziția 
normală. 


Principalul combustibil 
al Uzinei Flora 


După cum se ştie, radiaţiile solare 
sint formate din unde electromagne- 
tice de diferite lungimi. Cele pe care 
le vedem sînt așa-numitele radiaţii 
luminoase vizibile (roşii, portocalii, 
galbene, verzi, albastre, indigo si vio- 
let) cu lungimi de undă variind între 
0,35 si 0,70 microni. 

Radiațiile infrarosii mai sînt denu- 
mite și calorice, pentru că ele conţin 
o cantitate mai mare de energie calo- 
rică, cu următoarea proporţie: 59% 
radiaţii infrarosii, 40% radiaţii vizi- 
bile si 1% radiatii ultraviolete. 

Razele aleargă nestingherite prin 
univers cu fantastica viteză de 
300 000 km pe secundă; le trebuie 
numai 8 minute pentru a străbate 
uriașa distanță de la Soare spre Pă- 
mint. 

In calea puternicelor radiatii solare, 
Pămiîntul are instalată o barieră natu- 
rală, atmosfera, care, asemenea unui 
imens filtru, absoarbe o cantitate mare 

de energie, astfel încît numai 44% 
din energia radiantă din atmosferă 
ajunge nestingherită la sol. Restul se 
absoarbe și difuzează în atmosferă. 
Dintre radiațiile difuzate 19% ajung 
de asemenea pe suprafața Pămîntului 
ca radiații de difuzie. Prin urmare, 
la suprafața Pămîntului ajunge cam 
63% din totalul energiei emise de 
Soare spre Pămînt. 

Cind razele cad perpendicular pe 
suprafața Pămîntului, ele aduc o cam 
titate mai mare de energie si de aceea 
cantitatea de căldură e cu mult mai 
mare. Căzind oblic, energia razelor 
solare este mai mică, din cauza dru- 
mului mai lung pe care îl străbat. 

Schimbindu-si periodic poziţia fata 
de Soare, Pamintul primește căldură 
si lumină diferită, după anotimp. 

Gradul de încălzire al unei regiuni 
depinde nu numai de intensitatea 
radiațiilor solare, ci şi de o serie de 
factori de mediu. Astfel, solurile de 
culoare închisă au o putere absorbantă 
mai mare si se încălzesc cu 3—8 grade 

în plus decît cele de culoare deschisă. 
Încălzirea solului depinde și de gradul 
de imbibare al acestuia cu apă (solul 
de turbă, de pildă, e totdeauna mai 
rece), de acoperirea cu vegetaţie (solul 
stepelor este mult mai «fierbinte» 
decît cel al pădurilor dese) sau cu 
zăpadă (pantele umbroase ale munți- 
:or menţin și vara sub petecele albe 
de gheață o temperatură scăzută a 
solului). 

Nu-i de mirare, deci, că plantele 
s-au adaptat în fel și fel de chipuri 
acestui regim variabil de lumină. 
Există plante heliofile, care iubesc în- 
sorirea și chiar o caută trăind în mij- 
locul stepelor. Altele — skiofilele — 
preferă răcoarea, înflorind primăvara 
timpuriu în mustul zăpezii sau făcîn- 
du-și veacul în turbăriile îmbibate cu 
apă. Ombrofilele sînt oaspeţii nelipsiti 
ai pădurilor, la umbra cărora găsesc 
condiții optime de viaţă. În sfirşit, 
putem vorbi chiar si de plante glaciare, 
intinzindu-si salbele de flori în preaj- 
ma ghețarilor sau locurilor înalte, 


acoperite mai tot timpul de zăpadă. 

Frunzele plantelor suferă modificări 
adaptative în funcţie de preferința 
lor pentru umbră sau lumină. Astfel 
celulele palisadice ale frunzelor care 
primesc soarele din plin sînt mai lungi 
și uneori așezate în mai multe stra- 
turi. Frunzele plantelor de umbră sînt 
mai subțiri, celulele palisadice mai 
scurte și dispuse într-un singur strat. 

Uzina Flora poate funcționa nor- 
mal în limitele de luminare cuprinse 
între 15 000 si 200 000 de lucsi (uni- 
tatea de măsură a intensității luminii). 
La o iluminare excesivă numită sola- 
rizație, minunata uzină vegetală se 
blochează. Acest efect primejdios se 
evită prin trecerea treptată a plante- 
lor de la lumina slabă la cea puternică. 
Așa procedează grădinarii cînd scot 
plantele din seră în aer liber. 

În ceea ce priveşte temperatura 
— adică gradul de încălzire al lu- 
minii — cercetările au dovedit că agre- 
gatele se pun în mișcare la tempera- 
turi cuprinse între OC și +45°C. 
Există și excepţii. Frunzele aciculare 
de molid sau ale unor soiuri de griu 
de toamnă își desfășoară activitatea 
şi pind la —4°C, iar unele alge albastre, 
care trăiesc în apele termale, sînt 
foarte active la temperaturi de peste 
+60°C. 

Temperatura optimă este de obicei 
la plantele de proveniență nordică 
— de pildă cartoful — între 25—30°C, 
iar la plantele de proveniență sudică 
— de exemplu pătlăgelele roșii și cas- 
travetele — între 35—40°C. 


Intensitatea activităţii laboratoa- 
relor Uzinei Flora urmează, în gene- 
ral, mersul intensității luminii. Ra- 
portindu-ne la o zi de vară, ea începe 
dimineața devreme si crește in inten- 
sitate pind spre ora 8, mentinindu-si 
valorile ridicate pind către orele 13, 
cînd se produce o scădere lentă. La 
frunzele din plin soare, în lunile iunie 
si iulie are loc la mijlocul zilei (între 
orele 11—15) o scădere bruscă a acti- 
vităţii, din cauza intensității excesive 
a luminii. În regiunile secetcase după 
o creştere a valorii activităţii în pri- 
mele ore ale zilei, urmează o scădere 
pronunţată din cauza deshidratării 
frunzelor. Ea revine la valori mai 
mari abia către seară, cind în urma 
transpirației mai reduse frunzele sînt 
ceva mai bine aprovizionate cu apă. 

Urmărind perioada de vegetație a 
unei plante în zona temperată pe 
parcursul unui an calendaristic, vom 
observa că activitatea începe primă- 
vara, odată cu formarea frunzelor și 


creşte în intensitate, odată cu cres- 
terea suprafeţei acestora si cu creste- 
rea intensității luminii. Spre toamnă ea 
scade din cauza reducerii suprafeţei 
foliare (prin căderea frunzelor) şi 
micșorării intensității luminii si a 
temperaturii (răcirea vremii). 

În regiunile calde, condiţiile natu- 
rale asigură o activitate continuă și 
egală în tot cuprinsul anului. 


Discuri rotitoare 


Marele arhitect francez Le Corbu- 
sier construia blocurile astfel ca toate 
încăperile să primească din orice colt 
lumină în tot timpul zilei. S-ar putea 
spune că el a urmărit să «plimbe» 
lumina în jurul lujerului caselor. Cu 
unele flori se întîmplă exact contra- 
riul. Nu lumina se invirte în jurul lor, 
ci ele se rotesc în jurul soarelui. Nu 
degeaba Helianthus annuus a fost 


numit floarea-soarelui. Capitulul im- 


pozant al acestei plante, cu ligule aurii, 
închipuind imaginea copilărească a 
unei aure dințate, execută o mișcare 
lentă și neîntreruptă în direcția depla- 
sării aparente a Soarelui pe boltă, de 
la est spre vest. 

De acest fototropism deosebit de 
spectaculos au fost legate o mulțime 
de legende şi povești. 

Mișcările ei semicirculare în direc- 
tia razelor de lumină își găsesc o 
explicație destul de limpede după teo- 
ria lui Went-Holodnii. Pe partea 


expusă a tulpinii se produce inactiva- 
rea auxinei. Se ştie că auxina inactivă 


se retrage spre virful organului. In 
cazul florii-soarelui, această regiune 
se găseşte imediat sub capitul. Curba- 
rea părții terminale a tulpinii produce 
aplecarea în același sens a capitulului. 
Odată cu deplasarea izvorului lumi- 
nos, o altă zonă a tulpinii este lumi- 
nată. În partea anterior expusă, auxina 
se reface relativ ușor, așa că curbura 
tulpinii și deci aplecarea talerului se 
mută usurel de la stinga spre dreapta. 
Succesiunea acestor mişcări se face 
lent și continuu de la răsăritul soa- 
relui pină aproape de amurg. 

Si la alte plante întîlnim mişcări 
heliotropice. Florile de rochita rîn- 
dunicii (Convolvulus) însoțesc crugul 
soarelui. Deosebit de poetice sînt 
florile de piciorul cocoşului de baltă 
( Batrachium aquaticum), al căror bu- 
chet alb si des, împrăștiat pe supra- 
fața bălților, urmărește drumul raze- 
lor solare într-o perfectă sincronizare 
a mișcărilor de rotație, executate de 
fiecare corolă. 


Timpul și lumina 


În 1918, botanistul G. Klebs, stu- 
diind rolul perioadelor de lumină în 
formarea florilor de urechelniță (Sem- 
pervivum), a arătat că durata ilumi- 
nării zilnice influențează viata plan- 
telor. Doi ani mai tîrziu, W. W. Garner 
şi H. A. Allard au stabilit experimen- 
tal că există două categorii de plante. 
Unele, care înfloresc cu atît mai 
repede cu cit este mai scurtă perioada 
iluminării, au fost numite plante de 


«zi scurtă». Altele care, dimpotrivă, 
își grăbesc înflorirea cu cit ilumina- 
rea este mai prelungită, au primit 
numele de plante de «zi lungă». 
Reacţia plantelor la variația duratei 
luminii a intrat în botanică sub nu- 
mele de fotoperiodism şi ea a fost pusă 
în legătură cu repartiţia geografică 
a vegetației. 

Pentru unele plante de zi lungă 
(cel putin opt ore de iluminare conti- 
nud), precum spanacul, miéaselarita, 
iarba neagră, scinteiuta, pătlagina 
mică, lungimea zilei reprezintă o con- 
ditie obligatorie a înfloririi, în timp 
ce pentru altele: griul, secara de pri- 
măvară, lăptuca, ceapa, inul, ea con- 
stituie doar o condiție favorizantă. 

Plantele cu zi scurtă de iluminare 
înfloresc de obicei primăvara sau spre 
mijlocul toamnei (neamuri de soia, 
spanacul sălbatic, ştirul, crizantemele, 
napul). 

Fotoperiodismul este în strinsa le- 
gătură cu termoperiodismul, deci cu 
variațiile de temperatură ale mediului 
natural. Ce e drept, există plante care 
— indiferent de schimbările vremii — 
înfloresc sau își scutură frunzele la 
termen fix. Însă calendarul sezonier 
al celor mai multe specii este în bună 
măsură influenţat de oscilatiile de tem- 
peratură. O primăvară rece poate de- 
termina o întirziere a înfloririi. De 
asemenea, o toamnă neobișnuit de 
blindă poate amina căderea frunzelor 
sau înflorirea plantelor cu zi scurtă 
de iluminare, stimulind în schimb 
înflorirea a doua oară a unor plante 

cu zi lungă (castan, salcim, liliac si 
iasomie). 

Modificarea în timp a intensității 
luminii provoacă mişcări ale organe- 
lor vegetale numite fotonasti, de «ve- 
ghe» și de «somn». Ele au de obicei 
loc dimineaţa, devreme, cînd se pro- 
duce trecerea de la întuneric la lu- 
mină şi spre seară, cînd în orele amur- 
gului asistăm la o scădere treptată a 
intensității luminii. 

Sub raportul «preferinței» pentru 
o parte sau alta a zilei putem împăru 
florile în trei mari categorii: flori ma- 
tinale, care înfloresc dis-de-diminea- 
tă, flori de amiază, amatoare de ore 
fierbinți şi -flori vesperale, care își 
încep activitatea odată cu amurgul. 

Din prima categorie fac parte flo- 
rile de dovleac, mac, zorele, care se 
trezesc la ora 5 dimineaţa; susaiul 
(Sonchus), păpădia şi cicoarea, care 
se deschid la 6; podbalul, lăptiuca 
(Scorzonera), vulturica (Hieracium) 
la 7 si calcea-calului (Caltha), la 
ora 8 dimineața. Majoritatea plante- 
lor matinale își închid corola între 
12—14, deoarece își feresc gingasele 
organe de înmulțire de insolatia puter- 
nică care le-ar veșteji. 

Din a doua categorie cităm măcri- 
sul iepurelui (Oxalis stricta), sopir- 
lita (Veronica), care indică ora 10 si 
lușca (Ornithogalum), «doamna de 
la ora unsprezece» a francezilor, plante 
heliofile care isi deschid corola spre 
prinz, preferind razele puternice ce 
usucă repede sdculetii staminelor, asi- 
gurind autopolenizarea. 

Plantele vesperale isi deschid coro- 
lele în următoarea ordine: ora 18, 
ciumăfaia (Datura), ora 19, opatelul 
de noapte (Lychnis 7 espertina), iar 
la ora 20 regina nopţii (Nicotiana 
alata). Orele tirzii de deschidere a 
florilor sînt în legătură atît cu regimul 
de «zi scurtă» pe care îl au aceste 
plante, cit si cu adaptarea la oaspeţii 
nocturni, care îi ajută la polenizare. 
Cu primele raze ale dimineţii ele își 
string stindardele parfumate. 

Fai moasele ceasornice florale ame- 
najate în unele parcuri si grădini 
botanice se bazează pe fotonastiile 
legate de meridianul orar al unor 
binecunoscute flori. Pe cadranul de 
iarbă erau sădite acele plante a căror 
perioadă de deschidere sau de închi- 
dere a florii corespunde orei res- 
pective. 


Amfiteatrul padurii 


Sint uimitoare adaptările indivi- 
duale ale plantelor pentru a capta 
lumina! Dar si mai izbitoare ne apare 
această adaptare cînd e vorba de o 
fitocenoză, de un întreg grup vegetal, 
legat de acelaşi mediu de viaţă care, 
deși format din indivizi deosebiți ca 
neam, structură și mod de hrănire 
chiar, își armonizează admirabil exis- 
Lenţa. 

Să ne gîndim la pădure, cea mai 
vastă și complexă asociație vegetală. 
La prima vedere am fi înclinați să 
credem că în ea domnesc nestinghe- 
rite întîmplarea și haosul. Și totuși 


lumina reușește să se strecoare în 
acest vălmășag incilcit, drămuindu-se 
şi copacilor semeti, ca și gingaselor 
plante ierboase ce-i însoțesc cu fide- 
litate. 

Pentru aceasta, pădurea a luat forma 
unui original amfiteatru cu o altă 
arhitectură decît a sălilor noastre de 
spectacol. Ciudăţenia se datoreste po- 
zitiel pădurii față de izvorul luminos 
natural: în amfiteatrul vegetal, razele 
solare se propagă de sus, vertical sau 
sub un anumit unghi de înclinație. 
Deci, pentru o expunere uniformă 
la lumină, este necesar ca mijlocul 
amfiteatrului să se înalțe, iar margi- 
nile lui să descrească treptat. 


Comunitatea vegetală a pădurii şi-a 
însușit acest dispozitiv optim pentru 
primirea luminii. Centrul este ocupat 
de speciile lemnoase. În jurul părții 
ridicate iau loc arbustii, care formează 
un fel de balconas, iar parterul de 
ierburi, cea mai scundă treaptă a amfi- 
teatrului, se întinde pe margini, încon- 
jurind pădurea cu un briu multi- 
color. 

Haosul aparent, care strică sime- 
tria celor trei trepte, îl produc lumi- 
nisurile sau răriturile din inima pă- 
durii, cauzate de defrișări, unde dau 
năvală copăceii şi plantele ierboase. 

Dacă miezul pădurii este ocupat 
de copaci nu înseamnă că vegetaţia 


ierboasă sau semilemnoasă nu-și poate 
face loc si sub desisul coroanelor. 
Printre trunchiurile copacilor se în- 
tinde împărăția saprofitelor si parazi- 
telor (cuibusorul, ciupercile, sugătoa- 
rea de la noi), cărora humusul gras 
şi umed ca şi rădăcinile copacilor le 
oferă o hrană organică îmbelșugată. 
Fiind lipsite de clorofilă, ele n-au 
nevoie de lumină. 

Dar nici plantele care se hrănesc 
singure (autotrofe) nu lipsesc. Semi- 
arbustii și chiar unele specii ierboase 
în condiţiile de întunecime se sub- 
ţiază, se înalță si devin volubile, cata- 
rindu-se pe copaci în căutarea unor 
«ferestre» spre soare. Fluierătoarea 
(Tamus), mutătoarea (Bryonia), ha- 
meiul (Humulus), curpenul (Clema- 
tis), iedera (Hedera), vita de vie săl- 
batică (Vitis), ardeiul urcător (Pert- 
ploca) sau salcea (Smilax) din pădu- 
rile zonei temperate, ca să nu mai 
vorbim de minunatele liane tropicale, 
sînt adaptate prin caracterul volubil 
al tulpinii lor pentru a lua cu asalt 
lumina. 

Ce se întîmplă însă cu ierburile 
nevolubile, care se încumetă totuşi 
să-și ducă viata sub cortul de umbră 
al pădurii? 

Unele din ele (așa-zisele plante 
skiofile) s-au obișnuit cu întunecimea, 
căutînd-o chiar. N-au nevoie de prea 
multe radiaţii. În același timp, frun- 
zele lor au un limb lat ori se adună sub 
flori ca un guleras, pentru a putea 
prinde puţinele raze de soare scăpate 
printre frunzele copacilor. Să ne gin- 

dim la dalac (Parts), la breabăn (Den- 
taria), la pochivnic (Asarum), ori 
la lăcrămiță (Maianthemum). 

Altele, pe care concurența copaci- 
lor le-ar lipsi de lumină, înfloresc la 
extremităţile anuale ale perioadei de 
vegetaţie. Plantele vernale ca ghio- 
celul (Galanthus), ghioceii-bogat 
(Leucojum), viorica (Scilla bifoha), 
spinzul (Helleborus), brebeneii (Co- 
rydalis), brindusele de primăvară, 
albe, mov sau galbene infloresc in 
mustul zăpezii, cînd copacii abia au 
prins să dea muguri. Printre ramurile 
lor golașe lumina trece nestingherită. 

Plantele autumnale ca brindusa de 
toamnă (Colchicum autumnale), so- 
franul tomnatic (Crocus chrysanthus ), 
viorica de toamnă (Scilla autumnalis) 
isi deschid florile in anotimpul cind 
frunzele copacilor scuturindu-se nu 
constituie o pavăză în calea pătrun- 
derii ultimelor raze călduţe de soare. 


Măiastra așezare a 
frunzelor 


Așezarea măiastră a frunzelor, astfel 
ca să nu se acopere una pe alta și să 
capteze cit mai multă energie lumi- 
noasă, este unul din cele mai uimi- 
toare acte de adaptare, poate la fel 
de ingenios ca și gruparea în formă de 
amfiteatru a fitocenozei de pădure. 

Ca fiecare frunză, deci ca fiecare 
laborator natural să fie cît mai pro- 
ductiv, el trebuie așezat în poziție cit 
mai favorabilă față de sursa luminoasă. 


N 


Or planta ierboasă are numeroase 
frunze, ca să nu mai vorbim de copacii 
stufoşi, unde numărarea frunzelor ar 
fi o încercare tot atît de grea, precum 
şi alegerea seminţelor de mac dintre 
boabele de nisip, de care se povestea 
în basmul lui Creangă , «Harap Alb». 

În pestrita lume vegetală deosebim 
cîteva tipuri mai importante de dis- 
punere a frunzelor în jurul nodurilor. 

La păpădie, la traista ciobanului, 
părăluţe, ochiul păsăruicii (Saxifraga 
aizoon) si ghinţură (Gentiana acau- 
lis), frunzele sint asezate la baza tul- 
pinii, desfacindu-se ca niște raze pe 
suprafața pămîntului si formind o 
rozetă bazală. Dezvoltarea orizon- 
tală a rozetei necesită însă un teren 
liber în jurul plantei. Cînd intervine 


concurenţa altor specii mai înalte și 
acoperitoare, planta cu acest sistem 
de frunze, cum ar fi păpădia, isi alun- 
gește simţitor lujerul și își înalță frun- 


zele, al căror limb lacerat devine 
aproape întreg pentru a-şi mări supra- 
fața şi, deci, a primi cît mai multă 
lumină. 

La rozetă, nodurile bazale sînt 
foarte apropiate între ele, așa că frun- 
zele par a se dezvolta de la același 
nivel. Cînd nodurile sînt mai mult sau 
mai putin depărtate, frunzele se in- 
şiruie în lungul tulpinii. 

Dacă de la fiecare nod pornește 
izolat doar un singur organ, frunzele 
sînt alterne. Cu o astfel de așezare 
frunzele fiecărei părți s-ar umbri 
unele pe altele. Acest dezavantaj este 

înlăturat prin dispunerea frunzelor 
după o linie helicoidală imaginară, care 
se înfăşoară în jurul tulpinii ca o spi- 
rală, într-un sens sau altul. 

Alteori întîlnim, însă, două, trei 
sau mai multe frunze apărute în jurul 
aceluiași nod. 

La garofiță, jales sau lăcrămiță 
frunzele sînt opuse, adică așezate 
pereche, față în faţă, într-o parte şi 
alta a nodului. Dacă această aşezare 
s-ar respecta întocmai, atunci frunzele 
de deasupra ar lua lumina celor de 
dedesubt. Si acest neajuns a fost 
eliminat, frunzele suprapunindu-se 
crucis, de la nod la nod. Închipuin- 
du-ne cadranul unui ceasornic, bra- 
tele perechii de frunze de deasupra 
arată orele 12 și 6, iar braţele perechii 
imediat inferioare — orele 3 și 9. 

Nu rare sint și plantele ale căror 
noduri sînt punctul de pornire pentru 
trei sau mai multe frunze, așezate ca 
spitele unei roti. Frunze cu o astfel 
de așezare se numesc verticilate. Ca 
aceste umbrelufe să nu se acopere, 
spitele celei de dedesubt se găsesc 
în dreptul locurilor goale dintre spi- 
tele verticilului de deasupra. 

Pentru o şi mai mare siguranţă, 
frunzele dinspre baza tulpinii, indi- 
ferent de aşezarea lor alternă, opusă 
sau verticilată, sînt de obicei mai mari 
şi se micșorează treptat spre virf, 
astfel că toate primesc aproape în 
mod egal şarja de combustibil solar. 

Cind frunzele sînt foarte dese pe 
tulpină, la ramurile de arțar on la 
tufele culcate de iederă, de pildă. 

creşterea inegală a frunzelor si codi- 
telor face ca acestea să fie dispuse 
întocmai pietricelelor dintr-un mozaic. 

Așezarea frunzelor pe tulpină după 
un anumit unghi de divergență (un- 
ghiul format de nervurile mediane a 
două frunze vecine), constant pentru 
fiecare specie, este un caracter adap- 
tativ dobindit si transmis ereditar 
din generaţie în generaţie. 


Lupe și luminatoare deschise 


Există medii de viață neprielnice, 
cînd plantele cu clorofilă suferă deo- 
potrivă si din cauza lipsei de lumină 
— atunci cînd trăiesc în locuri întu- 
necate — și din cauza excesului de 
lumină — atunci cînd crescind izolate, 
în regiuni toride și avînd frunze des- 


tul de mari riscă să piardă prin trans- 
piratie apa pe care o extrag cu multă 
trudă din pămînt. 

În peșterile de la Fichtelgebirge 
din Bavaria ca si in tinoavele umede 
şi întunecoase de la Poiana Stampei, 
ori în pădurile seculare din Munţii 
Vrancei trăiește vestitul mușchi lu- 
minos numit Schistostega osmundacea. 
Protonema, firisorul subţire ieșit din 
spor, mai durabil ca la alte neamuri 
de mușchi, își semnalează prezența 
de la distanţă. Celulele ei, cu membra- 
nă îngroșată, concentrează ca o lupă 
lumina cit de slabă si o reflectă asupra 
grăunţelor de clorofilă, care la rindul 
lor o răsfring în jur, asemenea scli- 
pirilor unui colier de smaralde. 


La fel procedează și iedera (Hedera) 
pentru a stringe lumina firavă ce se 
strecoară pind la parterul pădurii sau 
se prelinge pe trunchiul copacilor 
bătrîni pe care isi leagănă coarda. 
Faţa superioară a frunzei cuprinde 
unele celule mai mari, cu perete si- 
licios, bombat în afară, care joacă 
rolul unei lentile care strînge și în- 
dreaptă lumina spre betisoarele verzi 
de clorofilă din celulele dinspre ele. 

Alte plante, mai putin adaptate 
pentru a evita neplăcerile transpira- 
tiei, folosesc, dimpotrivă, cele mai 
ingenioase sisteme pentru a evita con- 
tactul direct cu fierbinteala luminii. 

E cunoscută de toată lumea salata 
sălbatică (Lactuca serriola), o buru- 

iană adesea întîlnită pe cimpuri si la 
marginea drumurilor. Înăltuță, poartă 
numeroase flori asemănătoare cu ale 
păpădiei și frunze zdrentuite, cu zimți 
largi și curbați. De dimineaţă nu con- 
statăm nimic deosebit la aceste frunze. 
Ele au o poziţie naturală. În orele cînd 
soarele le izbește direct, frunzele se 
înalță, dar nu paralel cu tulpina. Dacă 
vom urmări cu ajutorul unei busole 
sensul de orientare al frunzelor, vom 
observa că muchiile lor urmează per- 
fect linia nord-sud, iar fețele arată 
estul și respectiv vestul. Avînd muchia 
în direcția nord-sud, razele solare 
izbesc frunzele în dungă şi doar lu- 
mina difuză le atinge feţele. La răsă- 
rit şi la amurg, cînd puterea de încăl- 

zire a razelor este mai mică, frunzele 
iau poziţie de suprafaţă în raport cu 
lumina. 

O astfel de plantă e numită «plantă- 
busolă». 

Un alt mijloc de a evita razele solare 
îl aplică vestitul copac fără umbră, 
gigantul eucalipt (Eucalyptus) care 
dă o notă atit de deosebită peisajului 
australian. Lipsa lui de umbră se 
datorește așezării în așa fel a frunzelor, 
încît să se ferească din calea razelor 
fierbinți ale amiezii, care sporindu-i 
transpiratia l-ar «despuia» de apa 
atit de prețioasă. Cînd se apropie ora 
amiezii, frunzele eucaliptului isi în- 
dreaptă muchia spre pămînt, iar ra- 
zele solare care cad perpendicular pe 
suprafața pămîntului trec nestinghe- 
rite printre ele, spre marea surpriză 
si neplăcere a drumetilor. 


Generatorii de lumină 


De ce n-ar fi si plante invidioase 
pe licurici pentru delicatul felinar 
verzui pe care-l poartă în spate și-l 
cară de colo pînă colo prin iarbă, tri- 
mitind semne numai de el stiute se- 
menilor? 

N-avem decit să facem o plimbare 
cu vaporul pe mările tropicale, într-o 
călduroasă noapte de vară, și vom avea 
prilejul să contemplăm un spectacol 
unic: suprafața apel scînteiază multi- 
color ca şi cum deasupra ei s-ar aprin- 
de milioane de focuri bengale si ar 
izbucni uriaşe mănunchiuri de arti- 
ficii. 


Printre miliardele de fiinţe care iau 
parte la această feerie marină se nu- 
mără si plante mărunte, fie bacterii 
ca Micrococcus phosphorescens, fie alge 
precum Ceratium tripos ori Peridinium 
divergens. 

Lumina «vie» degajată de aceste 
plante se deosebește de lumina caldă 
produsă de incandescenta filamentu- 
lui unui bec sau de flacăra unei lumi- 
nări ori a unei lămpi de gaz. E o lumi- 
nă rece, spectrală, de o culoare verde- 
albăstruie, care impresionează placa 
fotografică, dar nu poate sluji ca 
lumina solară plantelor pentru foto- 
sinteză. 

«Bateria» care îi dă naștere e repre- 
zentată prin două substanţe care se 
găsesc în celula plantei: fotogenaza si 
luciferaza. Sub acțiunea fotogenazei 
ia naștere luciferina, care se împrăștie 
în toată masa protoplasmei. Lucife- 
rina, cu ajutorul oxigenului atmosfe- 
ric si sub acţiunea luciferazei se oxi- 
dează si produce acea lumină fosfo- 
rescentă. 

Culturile de fotobacterii păstrate 
în baloane pot servi ca lampă de ca- 
mera (lampă de bacterii). S-a constatat 
că nici cu frigul nu se reduce luminis- 
centa. Cînd apa in care se găsesc 
asemenea bacterii este supusă unei 
temperaturi sub 0°, se obține gheață 
luminoasă, oglindă ideală pentru un 
patinoar artificial. 

Fotobacteriile sînt neastîmpărate. 
Mărunţele si numeroase, ele se stre- 
coară pretutindeni, lăsînd dira lor 
luminoasă ca o carte de vizită. 


In lada de gunoi, Bacterium lucens 
dă o stranie lucire verzuie pîinii stri- 
cate. Carnea din măcelărie ținută cîtă- 
va vreme şi ușor sărată începe să emită 
lumini jucăușe datorită altei bacterii 
fosforescente. Pe ţărmul Mării Nor- 
dului sau Mării Baltice întîlnim nu 
rareori pești morți pe care găzduirea 
unor bacterii ca Photobacterium bal- 
ticum si Ph. luminosum sau Pseudomo- 
nas luminescens îi prefac în adevărate 
tubulete cu neon. Pînă și hirtia in care 
se înfășoară un hering verde devine 
în 12—24 de ore luminoasă. 

Dacă aceste bacterii au apucat să 
pătrundă în corpul unor animale vii, 
acestea au devenit fosforescente. 


Broasca de aur nu-i o fantezie, a o 
banală broască năpădită de fotobac- 
terii. La fel păţeşte si un răcușor sim- 
patic — puricele de apă (Thahtrum). 
Mincind resturi pe care s-au dezvol- 


tat fotobacterii, devine și el luminos 
şi transmite din generaţie în generaţie, 
odată cu infectarea ouălor, și această 
haină din poveşti ce-l costă din neno- 
rocire viata, făcîndu-l noaptea mai 
vizibil pentru peşti. 

Dar şi în păduri plantele luminoase 
şi-au întins împărăţia. Străbătind în- 
tr-o frumoasă noapte de vară codrii 
carpatini neatinși de secure, veți zări 
pilpiind niște luminite palide ca un 
opait, aninate de buştenii putrezi sau 
aprinzind deasupra frunzarului mort 
un văpăiș de raze. 

Să nu luați cumva cu voi hirlete si 
fire de plumb crezindu-le niscaiva 
«focuri» de comori jucind deasupra 
locurilor tainice, unde strămoșii spăi- 
mintati de năvălirile barbare sau lotrii 
urmăriți de potere şi-au ascuns ave- 
rile. 

Focurile de comori fisnite din co- 
paci nu sînt altceva decit sclipirile 
fosforescente emanate de unele ciu- 
perci rude cu ghebele sau iasca. Cea 
mai cunoscută pe la noi este gheba de 
copac (Armillaria mellea), o mică 
ciupercă cu pălărie, la care partea lu- 
minoasă o formează cordoanele ra- 
mificate ale micelului impinzite între 
scoarță și lemnul copacului putred. 
La alte ciuperci care cresc mai ales 
în regiunile calde, lumina poate fi 
produsă și de pălărie. 

Impresionantă este și lumina ce 
vine de jos. Parcă sub vatra de frunze 
uscate a pădurilor de mesteacăn ori 
stejar mocneste un foc dulce și sta- 
tornic. Dind la o parte pojghita frun- 

zarului, vom descoperi izvorul acestei 
lumini în stratul groscior și presat de 
sub crustă, împănat cu niște pete fos- 
forescente: sînt hifele unui alt soi de 
ciupercă. 

Dacă vom lua cu noi o bucată de 
lemn și o vom pune sub un clopot de 
sticlă, peste citeva nopți vom avea o 
veioză naturală care va răspindi in 
obscuritatea camerei o lumină poto- 
lită și mingiietoare. 

Bioluminiscenta rămîne încă un 
mister pentru oamenii de ştiinţă. Se 
ştie — ce e drept — cu exactitate în 
urma căror procese chimice ia naștere 
lumina vie, dar nu avem încă o expli- 
catie clară a rolului pe care îl joacă 
acest fenomen. Se ştie cît de «chibzui- 
te» sînt plantele, singurele ființe capa- 
bile de a trage un maximum de felos 
cu un minimum de material si de 
efort. 

Dacă la animalele bioluminiscente 
emisiunile luminoase reprezintă ade- 
vărate coduri de recunoaștere a indi- 
vizilor speciei si de reperare a parte- 
nerului în timpul împerecherii (să 
ne gindim la licurici) sau de inspaimin- 
tare a duşmanilor (aprinderea bruscă 
a luminilor sau norii fosforescenți pro- 
iectati de animalele abisale), la plan- 
tele inferioare (bacterii, ciuperci) fe- 
nomenul de bioluminiscenté are — se 
pare — cu totul alt rost. Stim, de 
pildă, că prin bioluminiscenta, cu 
ajutorul energiei chimice, planta isi 
fabrică singură lumina. Dar aceste 
plante nu sînt autotrofe, nu se hrănesc 
singure, deci nu au nevoie de lumină 


ca să-și prepare hrana. Am văzut că 
dealtfel această lumină este rece, deci 
neprielnică fotosintezei. Bacteriile si 
ciupercile se înmulțesc prin diviziune 
sau spori, deci n-au nevoie în această 
perioadă ca licuricii de semnale lu- 
minoase. Nu cunoaștem încă prea 
bine rostul acestei lumini care totusi 
servește la ceva plantelor. Unii sînt 
înclinați să considere că substanţele 
luminoase ar fi un mijloc de a înlătura 
excesul de fosfor din mediul unde 
trăiesc bacteriile (peștii, crabi morți) 


sau ciupercile (putregaiuri de copaci) 
prin oxidarea lentă și rece a acestuia 
sub forma compușilor care dau naș- 
tere luminii, deci un fel de ardere a... 
gunoaielor celulei. Alţi oameni de 
ştiinţă presupun că această lumină ar 
favoriza anumite procese neindeajuns 
de cunoscute în momentul de față, 
care se produc în corpul plantei. 

Oricum, bioluminiscenta reprezintă 
pentru oamenii de știință un fenomen 
natural pe cît de interesant, pe atit 
de atrăgător. 


O VIZITĂ PRIN UZINA FLORA 


O uzină originală 


Orice plantă verde, fie ea o mă- 
runtă iarbă sau un falnic copac, re- 
prezintă o uzină vie, înzestrată cu 
tot ce-i trebuie pentru desfășurarea 
unui complex proces tehnologic, ca- 
pabilă să «realizeze» produse organice 
de o uimitoare varietate. 

Cu toate asemănările formale, 
Uzina Flora se deosebește profund 
de o uzină industrială. În primul rine, 
o uzină construită de noi funcționează 
pe baza unei anumite scheme tehnice, 
realizind o serie de operaţii sau pro- 
cese programate de mintea omenească. 
«Performanțele» acestora oscilează în 
raport cu necesitățile economiei și 
cu progresul continuu al tehnicii, 
menit să ducă la perfecţionarea meca- 
nismelor și a proceselor industriale, 
în scopul atingerii unui randament din 
ce în ce mai înalt. Așadar, uzina indus- 
trială este o oglindă a gradului de 
progres tehnic atins de societatea 
omenească la un moment dat, un «or- 

ganism» supus intereselor si dorinţei 
omenești de perfecțiune. 

Uzina Flora este un produs al auto- 
adaptării, al unei îndelungate evo- 
luţii (uneori de mii și milioane de ani). 
Legile sau principiile după care se 
guvernează funcționarea ei, desi sînt 
asemănătoare cu cele care pun în ac- 
tivitate o uzină, rămîn specifice lumii 
vil. Dacă față de uzina industrială, 
Uzina Flora are avantajul perfecțiunii 
(dovadă că procesele fotosintezei nu 
au putut fi reproduse pînă acum pe 
cale industrială), ea are însă şi dez- 
avantajul de a fi expusă mult mai pu- 
ternic unor factori din afara și dinăun- 
trul ei, cum ar fi compoziţia solului, 
temperatura aerului, cantitatea dioxi- 
dului de carbon, concentrarea săru- 
rilor minerale în ţesuturi etc. 

Uzina Flora are o compoziție arhi- 
tectonică pe cit de originală pe atît 
de avantajoasă. Ea poate fi asemănată 
unui agregat aşezat pe o axă verticală 


între doi poli care o pun în contact 
nemijlocit cu mediul: pămîntul care 
îi oferă mai ales apa cu sărurile mine- 
rale şi văzduhul care îi dăruie lumina 
solară și gazele atmosferice. 

O plantă terestră constituie o uzină 
complexă și foarte economicoasă. Ea 
ocupă în primul rînd un volum mic 
(un copac oricit ar fi de masiv nu re- 
prezintă nici a zecea parte din volu- 
mul ună hale industriale). Aşa se 
explică densitatea vegetației, fie că e 


vorba de cimpuri acoperite cu plante 
erbacee sau de păduri — mase com- 
pacte de plante lemnoase. În al doilea 
rind, volumul mic pe care îl ocupă o 
plantă în spaţiu este rezultatul unei 
excepţionale adaptări la un sistem 
foarte economicos de producţie pe 
care l-am putea numi «platformă in- 
dustrială». Sistemele de extracție, 
aprovizionare, transport, prelucrare, 
depozitare, evacuare se găsesc pe 
același trunchi functional, realizind 
ceea ce numim în industrie un «flux 
continuu». Apa si sărurile minerale se 
găsesc direct sub agregat și sînt extrase 
de «pompele rădăcinilor» sau prin 
alte ingenioase procedee biomecanice. 
Seva minerală circulă prin conductul 
tulpinei și ajunge în «laboratoarele» 
de prelucrare — frunzele — expuse 
în aer, unde sosește prin orificiile 
stomatelor dioxidul de carbon şi unde 
se stringe, în acumulatoarele cloro- 
plastelor, energia solară, cea care va 
dezlănțui uimitoarele sinteze orga- 


nice — izvor al sutelor de substanţe 
pe care le fabrică planta. Transpira- 
tia — evacuarea «industrială» — ajută 

la circulaţia lichidelor, facind cale 
liberă pătrunderii unui nou transport 
de apă cu săruri minerale, iar respi- 
rația va asigura prin arderile combus- 
tibililor interni, energia de care planta 
are atita nevoie. 

Planta terestră e un prototip de 
«uzină vie». Sint însă și plante de baltă 
care plutesc libere prin apă, devenind 
adevărate uzine acvatice, adaptate 
să-și desfășoare procesul «industrial» 
în mediul lichid. Alte adaptări, nu 
mai puțin interesante, le prezintă plan- 
tele tropicale epifite, aninate de co- 
paci, si care, desi lipsite de una din 
principalele surse de alimentare, solul, 
isi «rezolvă» — asa cum am văzut 
intr-un capitol precedent — proble- 
mele de nutriţie cu ajutorul rădăci- 
nilor aeriene sau al vălurilor absor- 
bante. 

Și acum, vă invităm să facem o mică 
plimbare prin această uimitoare uzind 
vie a plantei pentru a-i cunoaşte 
«misterele» alcătuirii și funcţionării ei. 


Aprovizionarea cu apă 


Bun solvent, lesne de strecurat 
prin tot sistemul de «tevdrii» al Uzinei 
Flora, descompunindu-se rapid si per- 
mitind o largă gamă de combinaţii, 
în sfîrșit, uşor evaporabilă, apa con- 
stituie — am putea spune — mediul 
intern al plantei. O găsim in toate 
organele acesteia, fie sub formă de 
apă liberă — care se deplasează ușor, 
poate dizolva substanţe solubile și 
îngheață la temperaturi cuprinse în- 

tre 0° si —10°C, fie sub formă de 
apă legată, care e reținută de celule, 
nu ia parte la dizolvarea substanţelor 
solubile şi îngheaţă la temperaturi mai 
scăzute de —10°C. 

E un lucru cunoscut încă din ve- 
chime că rădăcina este organul plan- 
tei specializat pentru absorbţia apei 
din pămînt. Însă nu toată suprafața 
organului îndeplineşte funcția de 
«pompă», aspiratoare, ci doar perii 
absorbanti, care formează un fel de 
manson la o oarecare distanţă de scufia 
(caliptra) situată în virful rădăcinii. 
Lungimea acestor tubuleţe e în medie 
de 8—15 mm, iar diametrul lor atinge 
10 microni. Se adună în număr mare: 
la porumb perii ating 420 pe mm?. 
De obicei, ei se distrug relativ repede, 
după 7—10 zile de la formare. Sint 
înlocuiți de alti peri absorbanti, pe 
măsură ce rădăcina crește, pătrunzind 
tot mai adînc în pămint. 

Perisorul, ca orice organ, este for- 
mat dintr-o celulă sau din celule vege- 
tale care au un perete celular numit 
membrană. Aceasta înconjoară proto- 
plasma în care se găsește nucleul celu- 
lar. Protoplasma delimitează un spațiu 
intern — vacuola. Aceasta nu este 
goală, cum o indică numele, ci este 
umplută cu un lichid numit suc celu- 
lar, în care sînt dizolvate diferite 
substanţe. 

Perii absorbanti crescuţi printre 
bulgăraşii de pămînt din sol au o formă 
neregulată, ingrosindu-se acolo unde 
există spaţii mai mari între particule 
sau subtiindu-se cînd aceste spaţii 


se micșorează. Ei se orientează înspre 
aerul mai umed, deci spre particulele 
solului mai bine aprovizionate cu apă. 

Ce se întîmplă cu perisorul absor- 
bant care a întîlnit în pămînt un firisor 
de apă? Cum reușește el să absoarbă 
apa prin membrana semipermeabilă 
a celulei și s-o transmită mai departe? 
Sucul celular este mai concentrat 
decit lichidul din jur. Prin fenomenul 
de osmoză, apa patrunzind prin mem- 
brana perișorului diluează concentra- 
fia sucului vacuolei din prima celulă. 
În același timp, se produce și feno- 
menul de turgescentd, adică celula se 
umflă. Se creează astfel o diferență 
de densitate şi presiune între această 
celulă si cea alăturată. Pentru echili- 
brarea presiunii, celula cu suc vacuolar 
mai concentrat preia o parte din apa 
celulei cu suc vacuolar mai diluat. 
La rindul ei, cea de-a doua celulă 
transmite în lant, tot prin osmoză, 
apa celulei alăturate. Cu cît urcăm în 
susul perisorului și apoi a rădăcinii, 
celulele au o concentrare vacuolară 
tot mai mare, această diferență de 
concentrație permițind trecerea apei 
de la o celulă la alta. 

Apa absorbită de perișori trebuie 
să servească întregii plante. Însă ea 
trebuie să parcurgă cît mai repede un 
drum lung, să înfrunte și să învingă 
obstacole foarte mari, mai ales forța 
de gravitație care se opune înălțării 
apei spre virful coroanei, trăgînd-o 
înapoi spre centrul pămîntului. Să ne 
gîndim că există copaci din tara noas- 
tra care ating 50—60 m înălțime, iar 


în țările calde, eucaliptii depășesc 
adeseori 150 m. În acest caz, condu- 
cerea apei doar prin trecerea de la o 
celulă la alta nu mai poate fi eficace. 
Ea nu poate satisface nici măcar plan- 
tele cu dimensiuni mai mici, deoarece 
fluxul de apă trebuie să străbată prin 
protoplasma unui prea mare număr 
de celule. 

Planta trebuie să dispună deci şi 
de alte mijloace care să satisfacă cerin- 
tele unui curent de apă abundent și 
mai ales rapid. E vorba de niște tuburi 
extrem de fine, numite capilare, for- 
mate din celule alungite, initial vii, 
care, murind, s-au reunit prin dispa- 
ritia unor parti din pereții celulari in 
tuburi subțiri, așa-zisele vase. Acestea 
au, de obicei, un diametru între 0,02 
si 0,06 mm si o lungime medie de 
10 cm, putind să meargă, la stejar, 
de pildă, pină la cîţiva metri. Vasele 
prezintă o ingrosare pronunțată a 
pereţilor longitudinali, care le mărește 
considerabil rezistenţa. Din cauza în- 
groşării neuniforme a pereților in- 
terni, vasele capătă diferite forme: 
punctate, reticulate, spiralate, inelate. 
Din cauza asemănării cu traheele in- 
sectelor (tubuletele prin care acestea 
respiră), vasele au primit numele de 
trahee. 

Vasele moarte prin care circulă apa 
sint înconjurate din toate părțile de 
celule vii care lasă să pătrundă prin 
ele apa pe care au primit-o, la rîndul 
lor, pe cale osmotică, de la alte celule. 
Invers, apa este luată din vase în 
locurile unde este necesară. 

Vasele sînt aşezate în interiorul 
trunchiului, astfel încît dacă s-ar 
vătăma măduva prin putrezire, sau 
părțile din afară prin atacul ani- 
malelor, alimentarea Uzinei Flora 
să nu fie periclitată. O salcie scorbu- 
roasă al cărei interior, distrus în mare 
măsură prin putrezire, este găunos, 
poate totuși să înverzească și să fruc- 
tifice. Copacii a căror scoarță e roasă 
de diferite animale nu se ofilesc, cum 
am putea bănui. Explicaţia nu poate 
fi decît una singură. Vasele prin care 
circulă apa nu se găsesc în scoarță, 
ci sub aceasta. Înlăturind pe o anu- 
mită porțiune scoarța de pe trunchi, 
copacul nu se usucă. Este cea mai bună 
probă că vasele se găsesc în părțile 
interioare ale scoarței. Partea inte- 
rioară a trunchiului cuprinde, în cen- 
tru, măduva, iar în jurul acesteia ine- 
lele de creştere (cîte unul pentru fie- 
care an) care cuprind vase mai mari 
(vasele de primăvară) și vase mai strim- 
te (cele de toamnă). Cel mai tînăr 
inel anual este totdeauna cel mai din- 
afară, iar cel din centru este cel mai 
vechi. De obicei, apa circulă prin 
vasele celor mai tinere inele anuale, 
adică a celor de la periferie. Inelele 
mai vechi sînt deseori impregnate 
cu tanin și cu alte substanţe care le 
apără de putrezire. În acest fel se 
formează duramenul care, fiind tare 
şi de culoare închisă, se poate deosebi 
uşor de alburn, mai deschis, mai 
moale și mult mai sensibil. Unele 
specii de arbori nu depun însă sub- 
stante de impregnare în lemnul lor 


mai vechi, care este astfel expus dis- 
trugerii. Un exemplu în acest sens 
îl constituie salcia, care, chiar dacă 
este găunoasă pe dinăuntru, nu moare, 
deoarece inelele anuale mai bătrine 
şi-au pierdut importanța pentru cir- 
culatia apei. 

În vasele mici ia naştere o forță 
numită capilaritatea, care împinge 
în sens ascendent apa. S-a calculat 
că într-un capilar cu diametrul de 
10 microni apa urcă pind la înălțimea 
de 3 m. 

De obicei, apa este condusă de la 
virful rădăcinii spre frunze. Dar ea 
poate fi condusă şi în sens invers, 
deoarece vasele de lemn sînt lipsite de 
«valve» care să determine circulaţia 
într-un singur sens, asa cum se în- 
timplă, de pildă, cu arterele omului. 

Capilaritatea si osmoza sint forte 
care acţionează pasiv. 

Oare ce forte pun activ si in mod 
masiv in miscare apa in corpul plan- 
telor? Nu trebuie uitat că apa are de 
străbătut de la virful rădăcinii pînă la 
frunzele copacilor cei mai înalți o 
distanță verticală de 150—180 m, 
uneori. Dacă pentru urcarea fără 
obstacole a unei înălțimi de 10 m 
trebuie învinsă o presiune hidrosta- 
tică de 1 atmosferă, atunci, tinind 
seama că prin trunchiul plantei din 
cauza frecării presiunea se dublează, 
vom ajunge printr-un calcul simplu 
la concluzia că pentru a se sui apa la 
înălțimea de 180 m, planta trebuie să 
dezvolte forte care să învingă o pre- 
siune de 36 de atmosfere. 


Aceste principale forte sînt pre- 
stunea radiculară și forța de sucțiune. 

Presiunea radiculară acţionează mai 
ales primăvara, înainte de apariția 
primelor frunze. Ea rezultă din acti- 
vitatea mai intensă a rădăcinii. Aceasta 
trimite o cantitate mai mare de apă 
prin ţevile tulpinii, făcînd astfel să 
crească presiunea cu care apa e împin- 
să spre frunze. Astfel, tulpina de ur- 
zică emite 25 cms de apă pe zi, cea de 
mesteacăn 5 | pe zi, iar tulpina de 
Agave americana emite pina la 7,5 1 
pe zi. Dacă rănim o plantă în acest 


stadiu se poate observa o scurgere de 
sevă, numită ldcrimare de primăvară. 
Sucul de lăcrimare, care se obține 
prin găurirea tulpinilor sau tăierea 
ramurilor, este căutat pentru conți- 
nutul său bogat în zaharuri și alte 
substanţe. Astfel, din sucul de mes- 
teacăn, se scoate apa de mesteacăn, 
așa-zisul «birkenwasser», folosit la 
frictiuni pentru întărirea părului, iar 
prin fermentarea alcoolică a sucului 
agavelor, populaţiile mexicane pre- 
pară vestitul pulque, băutura lor na- 
tionald. « Lăcrimarea» artarului cana- 
dian si a palmierului zaharifer ser- 
veste la fabricarea zahărului. 

După apariţia frunzelor, rolul pre- 
dominant în ascensiunea apei revine 
forței de suctiune a celulelor din 
frunze. Procesul care declanșează for- 
ta de suctiune a frunzelor este trans- 
piratia. Cu cit transpiratia este mai 
intensă, cu atît forța de suctiune este 
mai mare. lată de ce vara, cînd din 
cauza secetei şi caniculei presiunea ra- 
diculară este practic nulă, iar transpi- 
raţia puternică, acţionează în exclu- 
sivitate forța de suctiune. 

La frunzele din virful copacilor, 
precum arborele-mamut, cedrul sau 
eucaliptul forța de suctiune ajunge 
pind la 30 de atmosfere. Dintre aces- 
tea, aproximativ două-treimi sînt ne- 
cesare pentru învingerea frecării se- 
vei brute la conducerea ei prin vasele 
de lemn pînă la frunze. Celelalte 10 
atmosfere rămase sînt suficiente să 
învingă presiunea  hidrostatică de 
100 m. 

In general, apa este condusă în cor- 
pul plantelor cu o viteză mare. La 
lianele (plantele cățărătoare) din pă- 
durile ecuatoriale viteza de conducere 
ajunge la 150 m pe oră. La plantele 
lemnoase, cu vase largi, ea atinge 
4—44 m, iar la cele cu vasele înguste, 
între 1—4 m pe oră. În sfârşit, la bu- 
ruieni apa urcă cam 10—60 m pe oră. 
Viteza de conducere crește odată cu 
creșterea intensității transpiratiei, cu- 
noscînd o valoare maximă în mijlocul 
zilei. 

Apa circulă prin plantă sub forma 
unui curent continuu. Absorbită cu 
lăcomie de către rădăcină, ea este 
numai într-o mică măsură reținută 
şi folosită în plantă. Cea mai mare 
parte a apei este cedată aerului atmo- 
sferic prin transpiratie. 

De ce oare planta absoarbe mult 
mai multă apă decit îi este necesar? 
De ce evaporă ea în mod continuu apă? 

Oricine ştie că evaporarea consumă 
caidură, deci că, pentru a transforma 
apa în vapori, este necesară o anumită 
energie calorică pe care planta, în 
acest caz, o pierde. De ce planta tre- 
buie să piardă neapărat această ener- 
gie? 

Să nu uităm că planta are o mai 
mare nevoie de energie solară decit 
animalele și oamenii, deoarece la ea 
această energie este motorul vital. 
Iată de ce ea caută cu orice pret să se 
aşeze în calea izvorului luminos. Dar 
pe lîngă efectele pozitive ale iradierii 
solare apare însă şi pericolul de supra- 
încălzire a plantei, care poate avea 


efecte profund dăunătoare, ducind 
pînă la ofilire şi moarte. La aceasta 
se adaugă și faptul că planta, datorită 
imobilității, stării ei de nemiscare, 
nu-și poate modifica poziția și, deci, 
nu poate să se ferească de o insolare 
directă, prea intensă. Și atunci, sin- 
gura soluţie pentru a-și menține echi- 
librul temperaturii este transpiratia, 
adică evaporarea apei pentru a cărei 
infaptuire se cheltuiește surplusul vă- 
tămător de căldură. 

Această pierdere de căldură nu 
dereglează mecanismul termic al plan- 
tei, deoarece ea are posibilitatea să 


compenseze căldura cheltuită printr-o 
continuă acumulare de energie calo- 
rică. În cursul zilei, și mai ales spre 
orele de prînz, transpiratia capătă 
valorile cele mai mari. Dar acestea 


sînt tocmai orele cînd energia calo- 
rică iradiată de razele solare este ma-" 
ximă. Planta absoarbe energie calo- 
rică pe care însă trebuie s-o piardă 
iarăși, fără intirziere, prin intermediul 
transpiraţiei. 

Circulaţia intensă a apei prin plantă 
nu ajută numai procesul transpiratiei, 
dar duce și la o acumulare de substan- 
te nutritive, deoarece fără întrerupere 

sînt cărate spre celule cantități foarte 
mici de substanțe nutritive şi reti- 
nute de ele. Datorită transportului 
continuu, substanțele se acumulează 
în cele din urmă în celule în cantități 
necesare pentru asigurarea diferitelor 
procese vitale. Se poate vorbi astfel 
despre productivitatea transpirației, în- 
telegindu-se prin aceasta raportul 
dintr-un gram de substanță uscată 
dobindită şi cantitatea de apă absor- 
bită din sol și eliminată de plantă în 
timpul formării acelei substanţe. Pro- 
ductivitatea transpiratiei variază de 
la specie la specie. Astfel, pentru a 
dobindi un gram de substanță uscată, 
porumbul transpiră 320 g apă, griul 
400, fasolea 570, inul 900. 


Obţinerea sărurilor minerale 


Mai demult se credea că sărurile 
minerale pătrund în celula vegetală 
în mod pasiv, fiind antrenate de apa 
absorbită de aceasta și sînt transpor- 
tate prin curentul de transpiraţie. 
Cercetările recente au dovedit că 
absorbţia elementelor minerale are 
loc independent de absorbția apei, 
si că apa transportă nu direct din sol, 
ci din celule sărurile minerale în tot 
corpul plantei. 

Modul de intrare a sărurilor, res- 
pectiv a ionilor în celulă, indiferent 
de mecanismul de transport, se nu- 
meste permeafie, iar proprietatea 
membranei, care îngăduie această tre- 
cere, se numește permeabihtate sau 
conductibihtate. Se disting două faze 

ale mişcării ionilor şi moleculelor în 
celulă: pătrunderea într-o membrană 
sau protoplasmă numită zntrabihtate 
şi trecerea lor prin acestea sau trans- 
meabilitate. Permeabilitatea se ex- 
primă în grame de substanţă pătrunse 
într-o oră prin o suprafață de mem- 
brani de 1 cms, la un anumit gra- 
dient de concentrație și grad de tem- 
peratură. 

Absorbtia ionilor se face de obicei 
prin zonele mai mature ale rădăcinii. 
Ionii pătrund din mediul înconjurător 
în protoplasmă și de aici activ în 
vacuolă. Transportul ionilor in fesutu- 
rile vegetale se face cu ajutorul plas- 
modesmelor, prelungiri protoplasma- 
tice care leagă celulele între ele. 

Sărurile minerale există în sol sub 
stări diferite: săruri solubile în apă, 
dizolvate în soluţiile din sol, săruri 
putin solubile sau insolubile, conti- 
nînd însă ioni de schimb, în sfîrșit, 
sărurile insolubile din care ionii nu 
sînt obținuți prin reacţii de schimb. 
Sărurile prezente în soluția din sol 
sînt ușor utilizabile de plante și sînt, 
de asemenea, ușor spălate prin apa de 
infiltrație. Ionii de schimb și ionii 
substanţelor insolubile nu pot fi uti- 
lizati imediat de către plante, dar ei 
reprezintă o mare rezervă de sub- 
stante nutritive, asigurind fertilitatea 
îndelungată a solului. 

Desigur, protoplasma plantelor este 
cu mult mai putin permeabilă pentru 
substanţele nutritive decit pentru apă. 
În același timp protoplasma lucrează 
ca un regulator care adaptează absorb- 


tia substanţelor nutritive la nevoile 
organismului. În privinţa chipului 
cum se face absorbţia există două 
teorii. Teoria ultrafiltrăru pleacă de 
la constatarea că moleculele, cu cit 
sint mai mici, cu atit trec mai ușor 
şi mai rapid prin protoplasmă, care 
joacă, astfel, rolul unui filtru. Teoria 
lipoidicé consideră că multe substanţe 
pot pătrunde cu atit mai ușor în 
celula vegetală, cu cit se dizolvă mai 
ușor în componentele lipoidice (ase- 
mănătoare grăsimilor) ale protoplas- 
mei, reușind astfel să fie transmise 


de la o celulă la alta cu ajutorul plas- 
modesmelor. 

E bine de amintit că plantele s-au 
adaptat în cursul istoriei dezvoltării lor 
la selectionarea preferenţială a anu- 
mitor substanţe minerale. Unele alge 
marine absorb și acumulează cantități 
importante de iod. Există substanţe 
care, cu toată marea lor concentrare 
în sol nu pot pătrunde în plante din 
cauză că plantele nu au nevoie de ele. 
Se întîmplă alteori ca planta să aibă 
absolută nevoie de substanţe pe care le 
dizolvă doar acizii. În acest caz, rădă- 
cinile lor produc cantități mici de 
acid. O experiență simplă ne va con- 
vinge de acest lucru: se ia o bucată 
de marmură șlefuită sau de ardezie şi 
se pune oblic într-un ghiveci, ghive- 
ciul se umple cu pămînt în care se 
introduc semințe cu germinafie ra- 
pidă. După două săptămîni, pe placa 
de marmură se văd amprentele fidele 
ale rădăcinii aplicată pe suprafaţa 
acesteia. Urmele ne dovedesc că planta 
a secretat acid — în acest caz acid 
carbonic — cu ajutorul căruia dizolvă 
substratul, pentru a obține carbonatul 
de calciu atît de necesar. Cunoașterea 
necesarului de substanțe minerale ex- 
trase de plante din sol joacă un rol 
hotăritor în dezvoltarea agriculturii 

moderne şi în creșterea unei impor- 
tante ramuri a industriei chimice, 
fabricarea îngrășămintelor artificiale. 

Ca și în cazul apei, sărurile minerale 
pot fi absorbite si prin frunze. Acest 
proces se petrece cu predilecție la 
plantele acvatice. Acestea absorb cea 
mai mare parte a sărurilor prin supra- 
fata frunzelor. Dar și multe plante 
terestre obțin pe această cale substan- 
tele minerale, ceea ce a inspirat o 
tehnică agricolă și horticolă și anume 
nutrirea foliară sau extraradiculară cu 
macro- și microelemente a culturilor, 
numită «îngrășarea foliară» (Blattdiin- 
gung). 


Procurarea carbonului 


În sinteza substanţei organice — 
principalul obiectiv al Uzinei Flora 
— carbonului îi revine o sarcină deo- 
sebită, deoarece, după cum s-a de- 
monstrat de către chimisti, el intră 
într-o măsură atît de mare în compo- 
zitia compuşilor organici, încît aceștia 
au fost denumiți și compuși ai car- 
bonului. 

Spre deosebire de alte elemente 
care sînt procurate din sol, carbonul 
este obținut de plantă din aer, unde 
el se găseşte în proporție de 0,03%. 

Acest compus gazos, incolor al car- 
bonului, este relativ ușor solubil în 
apă, dind naştere acidului carbonic. 


CO, + H-O0—HCO:Z HCO; + H = 
(dioxid (apă) (acid (hidrogen) 
de carbon) carbonic) 

Intr-un capitol anterior am arătat 
cum pătrunde dioxidul de carbon în 
frunză prin ferăstruicile foarte inge- 
nioase de la suprafața acesteia numite 
stomate. Stomatele reglează pătrun- 
derea în plantă a elementului care 
ocupă un loc predominant față de 
toate substanțele nutritive. 

Dioxidul de carbon circulă în plantă 
în sens opus apei. În timp ce apa este 
cedată de către celule spaţiilor mici 
intercelulare, care o conduc spre sto- 
mate, dioxidul de carbon pătrunde 
prin spaţiile intercelulare la fiecare 
celulă. În acest fel, gazul carbonic 
este repartizat în întreaga frunză și 
pus la dispoziţia tuturor celulelor care 
au nevoie de el. 


Popas în laboratorul 
frunzei 


Materiile prime extrase din aer si 
din pămînt isi dau întîlnire în frunză, 
numită pe drept cuvint laboratorul 
plantei verzi, deoarece aici are loc 
uimitorul proces chimic al fotosinte- 
zei. În rare cazuri plantele au numai 
două laboratoare, așa cum se întîmplă 
cu mărgăritarul (Convallaria), lăcră- 
mita ( Mazanthemum ), dalacul (Paris), 
măseaua-ciutei (Erythronium), vio- 
reaua (Scilla), ghiocelul (Galanthus) 
si cu unele din monocotiledonate. In 
cele mai multe cazuri plantele ier- 
boase dispun de citeva laboratoare, 
iar arbustii si mai ales arborii vigurosi 
pot număra zeci de mii de frunze. 

Mărimea acestor laboratoare este 
foarte diferită. Există frunze al căror 
limb abia atinge cîţiva milimetri. Dar 
Uzina Flora cunoaște și laboratoare 
uriașe. De exemplu la Victoria regia, 
vestitul nufăr al Amazoanelor, limbul 
rotund ca un taler prezintă un dia- 
metru de 2—25 m, iar frunza pal- 
mierului brazilian Raphia taedigera 
atinge incredibilele dimensiuni de 
20 m lungime si 12 m lățime. 

Datorită suprafeţei relativ întinse a 
limbului și a numărului în general 
mare al frunzelor, plantele realizează 
o considerabilă suprafață de asimi- 
lare, raportată la întregul «agregat» 
foliar. Un fag bătrin cu 100 000 de 
frunze însumează o suprafață asimi- 
latoare de peste 2 000 m?. Chiar o 
tufă de trifoi cu 40 de frunze reali- 


zează aproximativ 1 m? de suprafață 
de contact cu energia solară. 

Laboratoarele — care reprezintă 
limbul frunzei — sînt fixate de axul 
tulpinei prin codițe numite pețiol, 
terminate cu o teacă înconjurată une- 
ori de aripioare (stipele). În unele 
cazuri, frunzele nu au pețiol, ele fiind 
numite sesile. În limb pătrund fasci- 
culele conducătoare libero-lemnoase 
numite nervuri. "Totalitatea lor for- 
mează un sistem bogat ramificat, nu- 
mit nervațiune. Aceste vase au ca 
punct de origină baza laminei; de 
aici pornește nervura principală, care 
poate rămine ca la conifere neramifi- 
cată sau se poate ramifica în nervuri 
paralele, curbate sau în formă de 
reţea (reticulate). 

Nervurile nu reprezintă doar un 
sistem de conducere al sevei, dar și 
un schelet de susținere al laborato- 
rului, dovadă că, după putrezirea lim- 
bului, se păstrează încă multă vreme 
delicata rețea de nervuri. 

Frunzele sînt bine adaptate în ve- 
derea captării unei cantități optime de 
energie luminoasă necesară asimilatiei 
clorofiliene. Într-un capitol prece- 
dent am arătat că etajarea speciilor 
în formă de amfiteatru în cazul fito- 
cenozei de pădure, dispunerea frun- 
zelor pe tulpină, astfel ca să nu se 
umbrească una pe alta, mișcarea lor 
după poziția sursei de lumină sînt 
spectaculoase acte de adaptare, dovezi 
ale înaltului grad de perfecţionare 
morfologică, atins de-a lungul tim- 
pului de Uzina Flora. 

Există cazuri unde același «agre- 
gat» conţine variate tipuri de labora- 
toare, modificate după condiţiile me- 
diului. De pildă, săgeata apei ( Sagit- 
taria sagittifolia) prezintă sub apă 
frunze lanceolate, la suprafața apei — 
cordate, iar deasupra apei — în formă 
de săgeată. 

Nu ne vom opri decit la rolul de 
laborator al frunzei, întrucît aceasta 
îndeplinește și alte funcţii (respirație, 
transpiratie, protecţie, depozitare de 
materii organice). 

Acest laborator foliaceu, nu mai 
gros ca un virf de unghie, este înve- 
lit la suprafață de un strat de celule 
numit epidermă. Pe suprafaţa epider- 
mei sînt împrăștiați peri si stomatele 
— acele porți care permit schimbul de 
gaze și eliminarea apei prin transpi- 
ratie. Stomatele pot fi situate pe am- 
bele fete ale limbului, ca la porumb, 
pe partea superioară, ca la nufăr, dar 
mai ales pe partea inferioară, ca la 
liliac. Frunzele acvatice de sub apă 
(submerse) sînt lipsite de stomate, 
schimbul de gaze cu mediul facin- 
du-se pe întreaga suprafaţă a frunzei. 
Numărul acestor organe este în gene- 
ral mare și variază de la specie la 
specie și chiar în raport cu cele două 
fete ale frunzei. Astfel, la măr sînt 
250 pe mm?, la fag 340, la paltin 
860, iar la mazăre 100 de stomate pe 
fața superioară și 220 pe cea infe- 
rioară. 

Între epiderma superioară şi cea 
inferioară se găsește mezofilul, bogat 
în clorofilă, care se diferențiază și el 

in doud zone bine marcate. Zona de 
celule dinspre epiderma superioară, 
alcătuită din celule aşezate perpendi- 
cular pe suprafața limbului, în formă 
de gard, bogate în clorofilă, poartă 
numele de fesut pahsadic. Spre epi- 
derma inferioară se intilneste fesutul 
lacunar, cu spatii libere pline cu aer 
si fesutul conducător, format din vasele 
libero-lemnoase prin care circulă seva 
continind substanţe organice și săruri 
minerale. Aceste vase care reprezintă 
nervatiunea frunzei se găsesc într-o 
strîinsă legătură cu fasciculele libero- 
lemnoase din rădăcină, tulpină și 
ramuri. 


Unitatea de bază 
a laboratorului 


Pătrunzînd în interiorul acestui ori- 
ginal laborator al frunzei ne va izbi 
organizarea lui celulară. Într-adevăr, 
unitatea de bază unde au loc toate 
fenomenele esențiale ale vieţii este 
celula. 

Cele dintii cunoștințe privind struc- 
tura celulei datează din secolul al 
XVII-lea. Robert Hooke a descoperit 
în 1667, cu ajutorul unui microscop 
perfecționat de el, într-o secțiune de 
plută, mici și numeroase comparti- 
mente separate prin niște dungi întu- 
necate, pe care le-a numit celule. 
Membrana celulei a fost descope- 
rită abia în 1812 de 7. von Molden- 
hauer, folosind metoda maceratiei. 
În 1839, doi naturalisti germani, 
botanistul M. 7. Schleiden si zoologul 


CELULA VEGETALĂ 


1 PERETE CELULAR 9 COMPLEX GOLGI 

2 LAMELĂ MIJLOCIE 10 MITOCONDRIE 

3 SPAȚIU INTERCELULAR 11 RIBOZOMI 

4 MEMBRANĂ CELULARĂ 12 CLOROPLASTE 

5 CITOPLASMĂ 13 GRANUL DE AMIDON 
6 NUCLEU 14 GLOBUL LIPTIC 

7 NUCLEOL 15 VACUOLĂ 


8 RETICUL ENDOPLASMATIC 16 CRISTAL 

Th. Schwann, lucrind independent 
unul de altul, au emis teoria conform 
căreia unitatea structurală și func- 
țională a oricărui organism viu este 
celula. În același an, cercetătorul ceh 
Johannes Purkinje a numit conţinutul 
celulei vii protoplasmă, iar în 1846, 
Hugo Mohl a deosebit-o de sucul celu- 
lar. Nucleul a fost descris pentru 
prima dată în 1831 de către Robert 
Brown. 

După numărul de celule care alcă- 
tuiesc o plantă, acestea pot fi unicelu- 
lare, formate, deci, dintr-o singură 
celulă (bacteriile, unele alge albastre 
şi verzi, diatomeele, unele ciuperci 
microscopice) și pluricelulare, adică 
alcătuite din mai multe celule. 

Celulele plantelor au de obicei mă- 
rimi microscopice cuprinse între 10 
şi 100 microni. Există și celule macro- 
scopice, deci care se pot zări cu ochiul 
liber, cum ar fi celulele din fructul de 
portocal, care pot atinge 2 cm, celulele 
sclerenchimatice din scoarța tulpinii 
de in sau de urzică chinezească (Boeh- 
meria) care ating 7—50 cm sau cele 
din tuburile lacticifere care depăşesc 
adeseori un metru. 

Indiferent de forma lor, celulele 
au o structură de bază asemănătoare, 
fiind alcătuite din cîteva componente 
principale. Cu puţine excepţii, celu- 
lele vegetale prezintă la suprafaţa lor 
un perete celulozic (membrana), pro- 
prietate prin care se deosebesc de 
celulele animale. Peretele este căp- 
tuşit spre interior cu o membrană 
plasmatică (plasmalemă ). Pereţii lea- 

gă celulele în ansamblul ţesuturilor 
și în același timp permit schimbul de 
gaze cu mediul și accesul substanțelor 
minerale nutritive. Această ultimă 
funcţie se realizează prin nişte pre- 
lungiri ale protoplasmei celulare nu- 
mite plasmodesme, care străbat pereţii 
celulari şi prin care comunică con- 
tinutul a două celule vecine. La o ce- 
lulă de ceapă, de pildă, există cam 
15 000 de asemenea prelungiri. 


În protoplasmă, microscoapele per- 
fectionate au deosebit: citoplasma, 
reticulul endoplasmatic, ribozomu, nu- 
cleul, plastidele, mitocondriile, apara- 
tul Golgi, vacuolele. 

Citoplasma reprezintă substanța 
fundamentală a celulei vegetale, în 
compoziția căreia intră circa 60 de 
elemente chimice, unele în mare can- 
titate (carbonul, hidrogenul, oxige- 
nul), altele în cantități mici numite 
oligoelemente iar altele, doar urme 
— așa-zisele ultramicroelementele. În 
citoplasmă, elementele se găsesc sub 
formă de compuşi organici, mai ales 
glucide, proteide, lipide, enzime, pre- 
cum si sub formă de apă și substanţe 
minerale. 

Reticulul endoplasmatic, descoperit 
în 1897 de Garnier, a fost cercetat o 
jumătate de veac mai tirziu la micro- 
scopul electronic. Reticulul se pre- 
zintă ca o reţea de tuburi, mici canale 
şi vezicule care au un oarecare rol în 
circulaţia intracelulară a substanţelor. 
Pe unele porţiuni ale acestei reţele se 
găsesc ribozomu, corpusculi sferici, 
unde are loc sinteza proteinelor. Ribo- 


zomii au fost puși în evidență de 
savantul american de origină română 
G.E. Palade, laureat al premiului 
Nobel. 

Nucleul e un organit cu un rol 
covirsitor în înmulțirea celulei și a 
transmiterii caracterelor ereditare, 
datorită cromozomilor, purtători de 
gene. Biochimic, cromozomii sînt 
alcătuiți în mare parte din ADN (acid 
disoxiribozonucleinic), cu o structură 
dublu-spiralată complementară, in 
care se găsește codificată informaţia 
ereditară. Nucleul este totodată și 
sediul formării unui alt acid nucleic, 
ARN (acid ribozonucleinic), care par- 
ticipă la sinteza proteinelor specifice. 

În plasmă se mai întîlnesc mitocon- 
driile sau condriozomu, organite de 
formă sferică, cilindrică sau de firi- 
şoare simple sau asociate, cu dimen- 
siuni de la 0,5—10 microni. Desco- 
periti în 1874 de către Cistiacov, ei au 
fost descriși în 1904 de către Fr. Meves 
şi puşi în 1910 în evidenţă de către 
Lewitzki şi Guihermond. Structura 
lor intimă a fost determinată la micro- 
scopul electronic de către G. Palade, 
în 1953, prin metoda ultracentrifu- 
gării. Condriozomii au un rol însem- 
nat în metabolismul celulei și mai 
ales în respirație, deoarece conțin 
enzime de respirație care eliberează 
energia. Cercetătorii moderni consi- 
deră condriozomii ca un fel de «uzină 
energetică» a celulei. 

Caracteristice pentru plante sînt 
plastidele, formaţiuni ale plasmei di- 
ferentiate prin pigmentii pe care-i 


contin. Încă din 1885 Schimper clasi- 
fica plastidele in: cloroplaste de cu- 
loare verde, cromoplaste de culoare 
galbenă, portocalie, rosie sau albastră 
şi leucoplaste incolore. Cele incolore se 
găsesc în celulele petalelor albe (cireş, 
crin) sau în tulpinele subterane (tu- 
berculul de cartof). Cromoplastele 
conțin carotenoizi, frecvenți în celu- 
lele unor rădăcini, flori si fructe care, 
toamna, devin vizibile în frunze, din- 
du-le acele minunate nuanțe porto- 
calii și ruginii. 

Însă cele mai importante plastide 
sînt cloroplastele care dau culoarea 
verde frunzelor și care pe drept cuvînt 
sînt considerate de oamenii de știință 
drept piesele fundamentale ale Uzi- 
nei Flora. 


Cloroplastul, 
fotodinamul Uzinei Flora 


Pentru uzina vie a plantei acest 
mic organ reprezintă sediul fotosin- 
tezei, singurul loc din lume unde 
energia luminoasă emisă de soare este 
convertită în energie chimică. 

La plantele superioare, cloroplastele 
au formă ovală, lenticulară sau sferică, 
atingind dimensiuni de 4—8 microni. 
Dimensiunile lor diferă în raport cu 
poziția plantei faţă de izvorul lumi- 
nos. Astfel, la speciile din umbră 
cloroplastele sînt mai mari și conţin 
o cantitate mai mare de pigment decit 
la speciile iubitoare de lumină. La 
plantele inferioare, plastidele verzi 
se prezintă ca niște corpusoare în 

formă de clopot sau de stea, inconju- 
rate de o cunună de grăunciori de ami- 
don. 

Cloroplastele au proprietatea de a 
se mișca. Au fost deosebite două 
feluri de mișcări: proprii sau active, 
cînd cloroplastele se mișcă singure, 
tirindu-se, și mișcări pasive, cînd clo- 
roplastele sînt luate de curenți plas- 
matici. Astfel, în celulele de lintiță 
(Lemna) se poate urmări mişcarea 
cloroplastelor, folosind căderea di- 
rectă pe lamină a unei lumini puter- 


78 


nice, ceea ce determină întoarcerea 
lor cu muchia îngustă spre sursa de 
lumină și în același timp deplasarea 
acestora pe pereţii laterali ai celulei. 
Și mai clar, fenomenul se poate urmări 
la alga verde Mougeotia, al cărei clo- 
roplast în formă de placă își expune 
partea lată, cînd lumina e difuză și 
pe cea îngustă, cînd lumina e intensă. 

Pe lingă proteide, lipide, glucide, 
enzime și acizi nucleici, cloroplastele 
contin mai multi pigmenți cu rol în 
hrănirea plantei: cel mai important 


însă este clorofila, care, aflindu-se 
într-o cantitate mai mare, îi maschează 
pe ceilalți (xantofila si carotenul), cu o 
compoziție asemănătoare cu a vita- 
minei A. Spre toamnă, pe măsura 
reducerii intensității radiaţiilor lumi- 
noase, conţinutul de clorofilă scade și 
atunci devin vizibile culorile galben. 
portocaliu și roșcat, date de xantofilă 
și caroten. La unele alge clorofila este 
mascată si de alti pigmenţi: la algele 
brune de fucoxantină, la algele roşii 
de ficoeritrină, iar la cele albastre de 
ficocianină. 

Contribuţii însemnate la cunoaste- 
rea clorofilei au adus numeroși cer- 
cetători printre care și R. B. Woodard, 
care a realizat în 1960 sinteza acestui 
pigment în laborator. 

Dar clorofila nu este un pigment 
unic. Datorită metodelor moderne 
de cercetare au putut fi separați mai 
mulți pigmenți clorofilieni: clorofila a, 
clorofila b, bacterioclorofila si bacte- 
rioviridina, întilnită la bacteriile sul- 
furoase. Exceptind bacteriile, cloro- 
fila a se găseşte în toate plantele 
într-un raport de 2 : 0,7 față de c/o- 
rofila b. 

Această substanță care se poate 
dizolva în alcool seamănă cu kemul 
din hemoglobină, pigmentul caracte- 
ristic globulelor roşii din sînge. 
Această asemănare constituie o dovadă 
a unităţii de structură şi de origină a 
vieţuitoarelor de pe Pămint. 

Principala proprietate optică a clo- 
rofilei este aceea de a fixa anumite ra- 
diatii luminoase (roșii și albastre), 


deci absorbţia energiei luminoase. 

O altă proprietate este fluorescenta, 
adică însușirea de a emite o parte din 
lumina absorbită, cea emisă avînd 
însă o lungime de undă mai mare 
decit cea absorbită. Astfel, o soluţie de 
clorofilă privită prin transparență apa- 
re verde, iar prin reflexie, roşie. Foto- 
oxidatia este o altă însușire a clorofilei 
— de a schimba culoarea la lumină. 
Proprietatea apare mai ales la cloro- 
fila extrasă din frunze, în soluție si 
în contact cu aerul, ea devenind 
brună. 


Microuzina intră 
în funcțiune 


Dacă am socoti că o frunză are 
15 cn? si că pe fiecare mm? de ţesut 
palisadic există măcar 1000 de cloro- 
plaste, înseamnă că întregul agregat 
foliar numără 1—2 milioane de fotodi- 
nami care funcţionează din plin. 
Admitind în continuare că un arbore 
ar avea 100 000 frunze, am ajunge la 
fabuloasa cifră de 10—20 miliarde de 
cloroplaste care își desfășoară simul- 
tan acţiunea de captare a energiei 
solare și de sintetizare a substanţelor 
organice. Admitind, mai departe, că 
o pădure are cîteva zeci de mii de 
copaci, nu-i greu de imaginat formi- 
dabila capacitate energetică a Uzinei 
Flora. Ridicînd aceste date la scara 
de proporţie a laboratoarelor uzinale, 
va trebui să recunoaştem că va fi greu 
să concurăm pe plan industrial cu 
uimitoarele performanţe ale naturii. 

Dar, să urmărim procesele care au 
loc în extraordinarul fotodinam care 
este cloroplastul. 

Desigur, dacă n-ar exista clorofila. 
nici cloroplastul nu și-ar putea exer- 
cita funcţia sintetizatoare. Principalul 
rol în captarea energiei luminoase îl 
joacă clorofila a. Ceilalți pigmenţi, 
clorofila b şi carotenoizii, sînt accesorii, 
cedind energia absorbită clorofilei a. 

Pe baza a numeroase experienţe 
si cercetări s-a stabilit că fotosinteza 
se desfășoară în două etape: 

a) faza de lumină, în care clorofila 
captează particule ale radiaţiilor lu- 
minoase (cuante sau fotoni) si are loc 
fotoliza apei; 

b) faza de întuneric sau termochi- 
mică, în care se produce integrarea 
CO, absorbit din aer, în substanțe 
organice deja existente în cloroplaste, 
si sinteza noilor compuşi organici 
(glucide, proteine, lipide). 

Iată-ne în plină dimineaţă. Dioxidul 
de carbon pătrunde prin stomate, 
apa cu săruri minerale urcă prin tesu- 
tul conductor, iar razele solare scaldă 
întreaga suprafaţă a limbului. 

Cloroplastele încep să se agite. 
Clorofila captează cuante de energie 
luminoasă și trece printr-o stare de 
excitare, adică devine instabilă, reac- 
tivă. În această stare fotoactivată 
molecula de clorofilă cedează sur- 
plusul de energie unei alte substanţe, 
numită acceptoare. În urma cedării 
de electroni, clorofila revine la regimul 
energetic iniţial, fiind capabilă să 
capteze iarăşi energie solară. 

In procesul de fotosinteză — așa 
cum am văzut — nu acţionează toate 
radiaţiile solare, ci numai radiaţiile 
vizibile cu lungimea de undă de 
390—760 milimicroni, care radiații 
reprezintă 40—50% din întreaga ener- 
gie căzută pe Pămiînt. 

Dintre radiaţiile care cad pe supra- 
fata frunzei, 20% sînt reflectate și 
80% sînt absorbite de celule. Dar, 
din acestea, numai 1% sînt folosite 
în fotosinteză. 

O bună parte din energia luminii 
captate se transformă în energie chi- 
mică. 

Cind cantitatea acestei energii eli- 
berate este de circa 7000—8000 ca- 
lorii/mol, in cloroplast se formează 
o moleculă de adenozintrifosfat (ATP) 
din adenozindifosfat (ADP). Procesul 
care reprezintă un şir complex de 
reacţii chimice poartă numele de foto- 
fosforilare. ATP este un compus ma- 
croenergic, adică conţine o mare can- 
titate de energie, care va alimenta 
viitoarele reacții aflate la baza func- 
ţiilor vitale. 

Primul proces care are loc în cloro- 
plast este fotoliza apei, adică descom- 
punerea apei sub acțiunea luminii. 
Oxigenul rezultat din fotoliza apei 
se elimină în aer, servind la respirația 
vieţuitoarelor. Celălalt component al 
apei, hidrogenul, provenit din foto- 
liză este preluat de o substanţă cu rol 
de acceptor de hidrogen: micotinade- 
nindinucleotidfosfatul (NADP). Prin 
hidrogenare NADP trece in forma sa 
redusă, NADPH). 


În concluzie, energia luminii solare 
fixată de clorofilă este folosită în 
prima etapă a fotosintezei la transfor- 
marea ADP in ATP, la fotoliza apei 
şi la reducerea NADP în NADPH.. 

Soarele se apropie de scăpătat. 
Razele se împuţinează, slăbesc in in- 
tensitate și cad dintr-un unghi din ce 
în ce mai oblic pe suprafața frunzelor. 

Cloroplastele nu-și încetează acti- 
vitatea. Numai că se trece la faza de 
întuneric a fotosintezei, numită si faza 
termochimică. În urma formării ATP 
si NADPH;, în cloroplast are loc inte- 
grarea dioxidului de carbon (CO,) 
absorbit de către frunze din aer și 
formarea substanţelor organice. Un 
rol important în lanţul reacţiilor care 
vor avea loc în această fază îl joacă 
energia solară acumulată în ATP si 


enzimele celulare, care joacă rol de 
catalizatori. 


După încorporarea CO, are loc i 
sintetizarea aldehida 3-fosfoglicerica 4 
pe seama energiei înglobate în ATP. ai 
Această substanţă stă la baza sintezei $ i 


glucidelor (fructoza, glucoza, zaharoza { 
şi diferitelor poliglucide ca amido- 
nul). Deoarece reacțiile se desfășoară 
în cerc și au fost puse în evidență de 
savantul francez M. Calvin, ele mai 
sînt numite, pe scurt, ciclul lui Calvin. 

S-a stabilit experimental că din can- 
titatea totală de CO, asimilat, 1/3 
trece în aminoacizi și ulterior în pro- 
teine. Celelalte 2/3 participă la sin- 
teza glucidelor. 

Felul și cantitatea substanţelor 
organice formate în fotosinteză de- 
pind în primul rind de nutriția gene- 
rală a plantei. Cînd sărurile minerale 
absorbite conțin puţin azot, se for- 


mează aproape exclusiv glucide. Cind 
cantitatea de azot este îndestulătoare, 
plantele sintetizează substanțe pro- 
teinice în proporție de circa 30% din 
cantitatea totală de substanţe orga- 
nice formate. De asemenea, sinteza 
substanţelor organice diferă după lun- 
gimea de undă a radiaţiilor lumi- 
noase. La radiaţiile roșii, cu lungi- 
me de undă de 580—700 milimi- 
croni, se produce preponderent sin- 
teza glucidelor, în timp ce sinteza 
proteinelor si a acizilor grași se des- 
făşoară mai intens sub influența ra- 
diaţiilor cu lungimea de undă de 
450—575 milimicroni. 

In sinteza substantelor proteice de 
către cloroplastele si ribozomii din 
stroma cloroplastelor, se porneste de 
la amoniac, provenit din sărurile de 
amoniu dizolvate în seva minerală, 
ajungindu-se la formarea aminoaci- 
zilor. 

În ce priveşte substanţele grase 
(lipidele) este necesară o cantitate 
mare de energie și de hidrogen, care se 
obține din transformarea NADPH, 
în NADP + P + 2H. 

Numărul de substanţe formate în 
plante este imens. Unele din ele sînt 
răspîndite în tot regnul vegetal, de 
pildă diferitele feluri de zaharuri. 
amidonul, celuloza, clorofila, suberina 
etc. În afară de acestea mai există 
însă un număr foarte mare de sub- 
stante formate doar de anumite specii 
de plante. Să ne gindim la pigmentii 
bacteriilor purpurii, la rășinile conife- 
relor, la sucurile latescente și guma pe 

care le produc unele ierburi sau copaci, 
la alcaloizii sintetizati de unele fa- 
milii vegetale (chinina, cofeina, stric- 
nina, cocaina, morfina etc.), la diverșii 
compuși ai proteinelor ca si la mul- 
tiplele uleiuri, condimente și sub- 
stanțe aromate. Celor mai valoroase 
substanțe pentru om, fabricate în 
microlaboratoarele Uzinei Flora, le 
vom rezerva un capitol special. 

Toate aceste substanțe pe care 
le-am înșiruit sînt rodul uimitorului 
proces al fotosintezei. 

Prin urmare, prin fotosinteză, ener- 
gia luminoasă captată de clorofilă 
este transformată în energie chimică 
potenţială, care se fixează în legăturile 
chimice ale substanţelor nou formate 
(glucide, proteine, lipide). Prin des- 
compunerea acestor substanţe, ener- 
gia înglobată în ele se eliberează, 
servind la desfășurarea metabolismu- 
lui, la creșterea și dezvoltarea plante- 
lor și indirect la hrănirea animalelor 
şi omului. 

Formula simplificată a fotosintezei 
este următoarea: 


6CO, + 6H,0 —> C,Hi20, + 60, 
dioxid de 
carbon) (apă) (glucoză) (oxigen) 
Reiese că din șase molecule de 
dioxid de carbon şi şase molecule de 
apa, sub influenta luminii captate de 
clorofilă se sintetizează o moleculă de 
glucoză (glucid), cu eliberarea a șase 
molecule de oxigen. Pe baza unor me- 
tode moderne de cercetare (metoda 
izotopilor radioactivi) s-a stabilit că 


oxigenul eliberat de plarte în timpul 
fotosintezei nu provine din dioxidul 
de carbon absorbit, cum se credea 
greșit pind nu demult, ci din apă, 
prin reacția de fotoliză. Ea decurge 
astfel: 


CO, + 2H,0 — 
H,O + O, + (CH2O), 


Între fotosinteză şi respirație există 
o strinsă legătură. 

Cele două fenomene au loc conco- 
mitent la lumină, dar ele decurg — 
aşa cum am mai amintit — în sens 
invers. În fotosinteză se acumulează 
energia luminoasă sub formă de ener- 
gie chimică în substanțele organice 
produse, se absoarbe CO, si H,O si 
se pune în libertate 02. În respirație 
se oxidează substanţele organice, se 
pune în libertate energia, se absoarbe 
O, si se produce CO, si HO. Acest 
ciclu de reacții, evidențiat in 1937, 
care urmează calea de oxidare a glu- 
cidelor prin faza de acid niruvic pînă 
la CO, poartă nuiuele de ciclul lu 
Krebs. Localizarea in celule a celor 
două fenomene este diferită, fotosin- 
teza avind loc în cloroplaste, iar 
respirația în mitocondrili. 

Respirația, desfasurindu-se în mod 
continuu în toate celulele plantelor, 
are loc si în celulele verzi în timpul fo- 
tosintezei. Numeroase experienţe au 
dovedit că intensitatea respirației este 
aceeași atît la lumină, în prezența 
fotosintezei, cit si la întuneric, cînd 
fotosinteza nu are loc. 


Circulaţia produselor 
fotosintezei 


Am fi ispititi să atribuim curentului 
de apă care circulă cu atîta ușurință 
prin plante și rolul de cărăuş al sub- 
stantelor produse de fotosinteză. Ar 
fi o greșeală, deoarece circulația apei 
şi a substanțelor din plantă constituie 
două procese în mare măsură inde- 
pendente, direcţiile transportului lor 
fiind total opuse. În timp ce apa e 
absorbită din sol și condusă de-a 
lungul întregii plante spre celăialt 
pol al acesteia, cea mai mare parte 
fiind apoi eliminată, circulația sub- 
stantelor decurge în sens invers. Pro- 
dusii de asimilatie (zahăr, amidon) se 
formează in frunză și sînt condusi 
apoi în toate părțile plantei, chiar și 
spre rădăcini, pentru a asigura pretu- 
tindeni mersul normal al proceselor 
vitale şi dezvoltarea organismului ve- 
getal. Este limpede deci că transportul 
produșilor de asimilatie nu poate 
avea loc pe căile de conducere ale apei. 

Există totuși și unele excepții: «Nu 
este surprinzător — scrie W. Rawald 
în Planta, mediul şi natura — că un 
copac sau o plantă ierboasă perenă 
reuşeşte să dea muguri înainte ca frun- 
zele să fie în stare să asimileze? Si 
mai izbitor este fenomenul observat 
la unii arbuşti cum ar fi la Forsythia, 
care în concurență cu plantele de 
primăvară isi desfăşoară în parcuri 
mai întîi ghirlandele de flori galbene, 
ca abia peste două-trei săptămîni 
să-si formeze frunzișul. Este evident 


Y 


că în acest caz transportul substanțe- 

lor pregătite din timp nu decurge 
de sus în jos, ci în aceeași direcție 
cu conducerea apei. Această situaţie 
neobişnuită încetează de îndată ce 
s-au dezvoltat frunzele». 

Cantitatea de substanţe organice ce 
se deplasează prin corpul plantelor 


este considerabilă. «O plantă de 
dovleac în timpul creșterii — scrie 
academicianul N. Sălăgeanu — se 


mărește lunar cu 5 km» Soluţia sub- 
stantelor organice poartă numele de 
sevă elaborată sau organică. 

Substanțele organice circulă in 
plantă prin toate țesuturile vii, această 
deplasare purtind numele de trans- 
locație. 

Dispozitivele plantei prin care se 
realizează conducerea la distanță a 
substanţelor nutritive se deosebesc 
total de căile de conducere a apei. 
În timp ce acestea din urmă s-au for- 
mat prin reunirea unor celule moarte, 
căile de transport ale substanţelor 

sint formate din celule vii. De ase- 
menea, ele sint adaptate funcţiilor pe 
care le exercită, avind o formă alun- 
gită. Membranele lor celulare nu sînt 
însă complet dezvoltate, ci perforate 
asemenea unor site. Deseori aceste 
«plăci ciuruite» pot avea o poziţie 
oblică, ceea ce duce la o creştere 
importantă a suprafeţei lor. Acest 
lucru are o mare importanță, deoarece 
prin porii plăcilor ciuruite trec fila- 
mente de protoplasmă de la o celulă 
la alta, stabilindu-se astfel un contact 
viu, foarte strins între celule, prin 
care se face schimbul de substanţe 
organice de importanţă esenţială pen- 
tru aprovizionarea tuturor părților 
plantei cu substanţe organice. 
Deseori se poate constata la micro- 
scop că plăcile ciuruite sînt astupate. 
Acest fenomen se manifestă nu numai 
la plantele batrine, ci şi toamna, cînd 
se termină perioada de vegetaţie a 
copacilor. În ultimul caz se formează 
o «calozitate», un fel de dop format din 
caloză, care este dizolvat primăvara, 
permitind iarăși transportul substan- 
telor organice ‘prin tuburile ciuruite. 
Circulaţia substanţelor organice 
prin vasele de liber a fost demonstrată 
pentru prima dată, prin metoda ine- 
lării, de către Malpighi, în 1675. Un 
inel adînc făcut la baza trunchiului cu 
distrugerea scoarţei şi vaselor de liber 
a produs încetarea creşterii rădăcinii. 
La un alt copac, îndepărtîndu-se doar 
suberul și parenchimul cortical, rădă- 
cina s-a putut dezvolta normal. În 
ambele cazuri restul plantei nu a avut 


nimic de suferit. De aici, s-a dedus 
cA seva organică circulă de la frunză 
la rădăcină prin țesutul liberian. 

Experiențele efectuate de oamenii 
de știință în ultimii douăzeci de ani 
cu ajutorul izotopilor radioactivi au 
dovedit că majoritatea substanţelor 
organice translocate în plantă se «ex- 
portă» din frunzele mature, în timp 
ce frunzele tinere «importă» substanţe 
organice pentru a se dezvolta. 

Se poate vorbi și de o «prioritate» 
alternativă de aprovizionare a unor 
organe, în funcţie de perioada vege- 
tativă a plantei, de etapele ei de dezvol- 
tare. Astfel, rădăcina primește inițial 
cel mai intens transport de substanțe 
organice, pind creşte si se dezvoltă 
bine, ca organ de «aprovizionare» al 
întregii plante. Apoi circulația spre 
rădăcină scade, mare parte a sevei 
organice de aici fiind folosită pentru 
rezerve. Urmează o perioadă cînd tul- 
pina e cel mai intens irigată pind 
atinge punctul maxim de dezvoltare, 
după care translocatia prioritară se 

face spre flori, iar după fecundarea 
acestora, spre fructe. 


«Stocările» de substanţe 
organice 


Planta începe să acumuleze sub- 
stante chiar la nivelul celulei. Amido- 
nul se formează imediat după acumu- 
larea dioxidului de carbon, din glu- 
coză. Dealtfel amidonul se depozi- 
tează în anumite organe ale plantei, 
deseori în cantităţi foarte mari. Can- 
titățile de hidrati de carbon acumulati 
nu servesc consumului imediat, ci con- 
stituie o rezervă pentru aproviziona- 
rea plantei în perioada de carență sau 
O «zestre» care poate servi ca depozit 
de substanță pentru formarea unor 
plante noi. Astfel este cazul seminte- 
lor, unde embrionii sînt însoţiţi de 
unul sau două cotiledoane — sdculetii 
cu merinde ai viitoarei plante. 

Multe plante ierboase formează 
organe în care înainte de sosirea ano- 
timpului rece, defavorabil, acumulea- 


Ză cantități importante de substanțe 
de rezervă necesare înmuguririi în 
anul următor. Ca organe de depozi- 
tare pot fi folosite cele mai diferite 
parti ale plantei. 

La unele plante rădăcinile se pot 
tuberiza, adică preface în saci cu sub- 
stante de rezervă. E vorba fie de rădă- 
cinile principale ca la sfeclă (Beta) 
sau morcov (Daucus carota), fie de 
rădăcini secundare ca la gherghină 
(Dahlia) sau aglică (Filipendula hexa- 
petala ). 

În alte cazuri, mugurii subterani 
dau naștere bulbilor. La partea infe- 
rioară a tulpinii, modificată în formă 
de disc, se dezvoltă rădăcinile adven- 
tive si frunzele fără clorofilă, pline de 
substanțe de rezervă. Lîngă bulbul 
născut din mugurul terminal se pot 
adăuga si alti bulbi formaţi din mugurii 
axilari, numiți în popor «căţei», așa 
cum se întîlnesc la usturoi. Tinind 
seama de modul cum se acoperă frun- 
zele la un bulb, se deosebesc bulb; 
tunicati (la ceapă, zambilă, ori lalea) 
si bulbi solzosi (la crin). 

Tulpinile subterane îngroșate și 
încărcate cu substanțe de rezervă 
poartă numele de tuberculi si rizomi. 
Tuberculii, cum ar fi cei de cartof 
(Solanum), iau naștere din stolonii 
subpăminteni. Pe un tubercul de 
cartof se văd mici scobituri, numiți 
în popor «ochi», în care se află cite 
trei muguri din care se vor dezvolta 
ramuri. Rizomii sînt tulpine subte- 
rane cu noduri pe care sînt fixate ră- 
dăcioare și frunze solzoase rudimen- 

tare. Variati ca formă, ei se întîlnesc 
la un mare număr de plante (stinje- 
nel, mărgăritar, dalac, pecetea lui 
Solomon, ciubotica cucului, topo- 
rasi etc.). 

Substanțele de rezervă pot fi strînse 
şi pe părțile aeriene ale plantei. La 
Coelogyne cristata, plantă epifită din 
ținuturile tropicale si la gulie (Brassr- 
ca okracea var. gongylodes), tulpinile 
sint ingrosate si pline cu materii nu- 
tritive. La untisor (Ficaria ranuncu- 
loides) si la coltisor (Dentaria bul- 
bifera) apar la subtioara frunzelor 
din mugurii axilari fie mici tubercule 
(la untisor), fie mici bulbi, numiți 
bulbih (la coltisor), care, căzînd pe 
pamint, pot da naștere unei plante noi. 

Ar fi greșit să credem că în plante 
se acumulează numai hidrati de car- 
bon, cum ar fi zahărul din sfeclă sau 
trestia de zahăr sau amidonul din tu- 
berculii de cartof sau din seminţele 
de cereale. Multe specii de plante 
Unul, cinepa, rapita, măslinul etc.) 
depun rezerve importante de gră- 
simi, altele (fasolea, mazărea, ricinul 
etc.) înmagazinează cantităţi impor- 
tante de proteine. În toate cazurile, 
acumularea de substanțe de rezervă 
de către plantă are ca scop asigurarea 
formării vieţii noi, fie că este vorba de 
aprovizionarea unei plantule tinere 
cu substanțe nutritive pind cînd 
aceasta dobindeste posibilitatea de 
asimilatie, fie de o plantă care toamna 
şi-a pierdut părțile ei verzi, iar pri- 
măvara are nevoie de rezerve pentru 
continuarea funcțiilor sale vitale. 


Niste uimitori dispeceri: 
biocatalizatorii 


«Transformările pe care le suferă 
diferitele substante in corpul plante- 
lor, atit in asimilatie (anabolism), cit 
si in dezasimilatie (catabolism), par a 
fi cu atit mai enigmatice cu cit le 
studiem mai îndeaproape — scria 
W. Rawald în Planta, mediul şi natura. 
După cit se știe, zahărul format în 
cursul asimilaţiei este transformat pe 
cale chimică în amidon, care la nevoie 
este transformat din nou în zahăr şi 
condus spre toate țesuturile plantei. 
Mai tirziu, amidonul apare din nou, 
însă numai în anumite locuri bine 
definite, unde se acumulează în can- 
tități mari sub formă de amidon de 
rezervă. Dar nici această formă nu 
persistă prea mult, ci — de îndată ce 
planta are nevoie de el — amidonul 
este din nou transformat în zahăr și 
condus în toate părţile vii ale plantei 
pentru a putea fi utilizat ca substanță 
energetică sau pentru a fi transformat 
în substanță plastică. Din materia 
primă se pot forma cele mai diferite 
substanțe chimice; cînd una, cînd 
alta, alteori mai multe în același timp. 
Pe de altă parte, observăm că într-un 
loc al plantei se formează o anumită 
substanţă, iar în alt loc, altă sub- 
stanță». 

Încă o enigmă! Cum reuşesc anu- 
mite specii de bacterii să fixeze azo- 
tul atmosferic, realizind ceea ce teh- 
nica modernă poate obţine numai 
cu ajutorul unui utilaj perfecționat. 


folosind temperaturi de +400°C şi 
presiuni de 200 atmosfere? De ase- 
menea, cum pot, la rîndul lor, bacte- 
riile hidrogenice să determine reac- 
tia de combinare a oxigenului cu 
hidrogenul, fără să apară fenomene 


de explozie și fără ca imensele canti- 
tati de energie care se eliberează in 
acest caz să pună in pericol existența 
bacteriilor? 

Aceste taine n-au putut fi expli- 
cate decit atunci cînd oamenii de 
ştiinţă au descoperit enzimele, pe 
care le-au grupat în șase categorii, 
după acțiunea lor (oxidorectuctaze, 
transferaze, hidrolaze, haze, izome- 
raze și ligaze). 

Fiecare din enzimele care există 
in plantă are o acțiune bine definită. 
Din această cauză fiecare enzimă poate 
fi comparată cu o cheie care se potri- 
veste la un anumit lacăt, lacătul re- 

prezentindu-l substanţa a cărei trans- 
formare este produsă de enzima res- 
pectivă. De aceea numele enzimei se 
formează prin adăugarea sufixului 
«azi», la numele substanţei pe care 
aceasta o transformă: amidon—a7n1- 
lază, celulozi—celulazd, maltozi— 
maltază, zaharozi—zaharazd. 
Enzimele sint biocatalizatori, adică 
substanţe care în cantități foarte mici 
pot cataliza reacţii foarte importante. 
Ei acționează asemenea catalizatori- 
lor chimici care sînt intrebuintati in 
sintezele industriale, unde sînt de 
neînlocuit. Ca și aceştia din urmă, bio- 
catalizatorii declanșează anumite reac- 
tii, determină direcţia în care urmează 
să se desfăşoare transformarea unei 
anumite substanțe și exercită o in- 
fluență puternică asupra ritmului 
acelor reacţii, inhibindu-le (inceti- 
nindu-le) sau — cum se întîmplă de 
cele mai multe ori — accelerindu-le. 
Prin urmare, catalizatorii biologici 
sint un fel de «dispeceri», de «coordo- 
natori» biochimici cu ajutorul cărora 
transformările metabolice sint adap- 
tate nevoilor plantei, adică proprietă- 
tilor ei specifice, cit și condiţiilor de 
mediu existente. Dacă aceste enzime 
n-ar acţiona, planta ar putea fi dis- 
trusă de energia eliberată brusc si 
necontrolat prin arderea substanţelor 
organice de către oxigen, asa cum se 
întîmplă cînd aprindem un foc cu 
lemne sau cu paie. Enzimelor li se 
datorește faptul că «arderea» se rea- 
lizează la temperaturi «normale», de- 
oarece ele nu permit acumularea ener- 

giei care ar distruge iremediabil or- 
ganismul viu. Se știe doar că proto- 
plasma celulară, purtătoarea vieţii ce- 
lulei, suferă leziuni care nu mai pot 
fi remediate, chiar la 50—60°C. 

Absorbtia, secreția, excretia sub- 
stanţelor, activitatea electrică și re- 
glarea permeabilitatii celulei sînt ac- 
tivități asigurate cu energia fosfaților 
macroenergici, catalizată și reglată 
prin acţiunea «coordonatoare» a en- 
zimelor. Tot datorită acestora, celula 
poate transforma energia chimică în 
travaliu mecanic, fenomen care ex- 
plică mișcarea cromozomilor, contrac- 
tiile moleculelor, închiderea și des- 
chiderea florilor și frunzelor și reac- 
tiile de transformare a energiei chimice 
în energie luminoasă în cazul plante- 
lor bioluminiscente. 

Pe drept cuvînt un cunoscut sa- 
vant american, B. Vennesland, vor- 
bind despre enzime le compară cu 
niște «spiriduși», capabili să înfăptu- 
iasă cele mai năstrușnice acţiuni, 
atit în interiorul celulei, cît și în afara 
sa. 


Funcţia «cosmică» a 
Uzinei Flora 


Plantele verzi, mari sau mici, direct 
folositoare omului sau neînsemnate 
din punct de vedere economic, toate 
fără excepţie contribuie la prospera- 
rea și progresul vieţii pe pămînt. Ele 
reprezintă acele organisme care în 
trecutul îndepărtat al istoriei pămîn- 
tului au creat atmosfera cu oxigen, 
iar astăzi, prin activitatea lor, o men- 


tin, asigurînd dezvoltarea lumii ani- 
male si a omului. Dacă n-ar exista 
plantele verzi, viata pe Pămînt ar fi 
greu de conceput. Soarta a tot ce e viu 
depinde de reacţia fotochimică a clo- 
rofilei. Lumina nu este numai sim- 
bolul vieţii, este însăși izvorul ei. 

Cantitatea de materie vie de pe pă- 
mint depinde de facultatea pe care 
o au plantele verzi de a capta energia 
radiantă a soarelui. Numai frunza 
poate da naștere unor noi substanţe 
organice. In ea se găsește «fabrica 
verde» în care lucrează grăuntele de 
clorofilă. În această fabrică, cu ajuto- 
rul indispensabil al razelor solare, 
se produc mereu hidrati de carbon, 
din dioxid de carbon şi apă. Acești 
hidrati de carbon reprezintă o hrană 
pentru toate fiinţele vii de pe Pămînt. 
Cursul vieţii e orinduit de această 
facultate pe care o are frunza verde, 
de a hrăni tot ce e fiinţă vie. 

În 1955, savantul sovietic A. A. Ni- 
ciporovici, urmînd un raționament ma- 
tematic relativ simplu, a dezvăluit 
cît de mare poate fi puterea unor 
structuri atit de delicate şi fragile 
cum sînt cloroplastele celulelor vege- 
tale. 

Se ştie că suprafața globului pă- 
mintesc este de aproximativ 510 mi- 
lioane km?, din care uscatului îi re- 
vin 150 de milioane, iar mărilor şi 
oceanelor 360 de milioane km?. Ex- 
ceptind calotele polare, zonele alpine 
cu zăpezi veșnice și marile pustiuri 
ale globului, restul suprafeţei usca- 
tului este aproape în întregime aco- 
perit de vegetație. Apa mărilor și a 
oceanelor este şi ea populată de o 
sumedenie de plante, pind la o adin- 
cime de 20—50 m, atît in zona de 
țărm, cit și în larg. In cea mai mare 
parte vegetația marină este alcătuită 
din alge mărunte, care plutesc liber 


în apă formînd fitoplanctonul. Produc- 
tivitatea anuală a acestuia se ridică 
pind la 3—5 tone de substanţă orga- 
nică pe hectar. 

Datorită fotosintezei, lumea vege- 
tală pune în mișcare o uriaşă masă de 
carbon, pe care o încorporează în 
substanța organică. Este suficient să 
ne gîndim că plantele de pe un hectar 
consumă, anual, aproximativ 1,2 t de 
dioxid de carbon si o can:.tate triplă 
de apă — 3,75 t. Din aceste două sub- 
stante anorganice plantele sintetizea- 
ză materialul organic. Un calcul sim- 
plu, ce ia în considerare întreaga su- 
prafaté a pămîntului, inclusiv mările 
şi oceanele, ne duce la cifra astrono- 
mică de 400 de miliarde de tone pe an. 
Această cantitate uriașă de substanță 
organică stă anual la dispoziția vege- 
talelor autotrofe și heterotrofe, a lumi 
animale și a omului. 

Puterea vieţii, concentrarea mate- 
riei vii pe Pămînt datorită Uzinei 
Flora, poate fi ilustrată de cîteva 
exemple. 

Norul de lăcuste care a trecut Ma- 
rea Roșie în vara anului 1896 ocupa 
un spaţiu de 5 967 de kilometri pă- 
trati, deci aproximativ a 45-a parte 
din suprafața ţării noastre, sau, în 
întregime, suprafaţa unui judeţ. Greu- 
tatea acestui nor era egală cu cantita- 
tea de aramă, zinc și plumb topită de 
om în tot cursul secolului al XIX-lea. 

Desi o aglomerare atit de uriașă 
de fiinţe vii poate fi numită o rocă în 
mișcare, în comparaţie cu alte mani- 
festări ale vieţii pe Pămînt, norul de 


lăcuste e un fenomen neînsemnat și 
efemer. Există fenomene infinit mai 
impresionante şi mai grandioase. În 
oceanul Pacific există numeroase 
insule, numite atoli de corali. Aceste 
frinturi de uscat care însumează ju- 
mătate din suprafața Europei sînt 
construite în întregime de organisme 
vii. În centrul oceanului Atlantic, se 
găseşte așa-numita Marea Sargassum. 
Încă din antichitate Teofrast si Aris- 
totel vorbeau de «ogoarele oceanului»; 
prima comunicare sigură în legătură 
cu această mare se găseşte în jurnalul 
de bord al lui Cristofor Columb, care 
a pătruns în acest «borcan compus din 
alge» avind o suprafață de 4,5 milioa- 
ne kilometri pătrați. Taigaua Sibe- 
riei e un ocean de păduri care se în- 
tinde pe o suprafaţă de milioane de 
kilometri pătrați; jungla tropicală a 
Africii. a Asiei. a Americii de Sud 
reprezintă măreţe fenomene de con- 
centrare a vieţii vegetale si animale. 
Lumea vie are, după calculele oame- 
nilor de știință. o greutate de un cva- 
dralion de tone, o cifră fantastică 
—10?5, Si, totuşi, această lume a vieţii 
depinde de o gingașă frunză verde, 
luminată de evantaiul razelor calorice 
şi pusă în mișcare de energia dătătoare 
de viaţă a Soarelui. 

Dar și într-o altă direcţie trebuie 
căutată funcţia cosmică a Uzinei Flora. 
Planta verde este nu numai o sursă 
imediată de hrană, dar și un depozit 
energetic, un acumulator viu, adevă- 
rată «conservă de raze solare». Copacii. 
în special, datorită vieţii lor mai înde- 

lungate (10—5 000 de ani), reușesc 
să stringd si să păstreze în anumite 
ţesuturi căldura solară captată în tim- 
pul existenţei lor sub altă formă de 
energie. 

De multă vreme pentru producerea 
aburului necesar punerii în mișcare 
a diferitelor maşini din industrie, pen- 
tru obținerea curentului electric în 
termocentrale, pentru alimentarea lo- 
comotivelor sau pentru diverse nece- 
sități casnice, oamenii folosesc varie- 
tățile de cărbune (turbă, lignit, căr- 
bune brun, huilă, antracit), care pro- 
vin de la plantele care odinioară au 
trăit pe Pămînt. 

Procesul de formare a cărbunilor a 
durat un timp îndelungat. Într-o 
perioadă îndepărtată din istoria Pă- 
mintului, acum vreo 300 000 000 ani, 
numită de oamenii de știință Carbo- 
nifer, clima era mult mai umedă și 
mai caldă. Suprafaţa Pămîntului era 
semănată cu mlaștini uriașe, care au 
favorizat dezvoltarea unei vegetaţii 
luxuriante. Copacii gigantici de atunci 
— rude ale ferigilor, cozii calului, 
brădișorului de azi — cădeau după 
moarte în mlaștinile în care crescu- 
seră, trunchiurile lor fiind acoperite 
cu nămol. Deasupra plantelor înghi- 
tite de mil se ridicau neîncetat altele. 
În acest fel după mii şi sute de mii de 
ani s-a ajuns la formarea unor stra- 
turi groase, alcătuite din resturile 
acestor copaci. Fiind ferite de con- 
tactul cu oxigenul din aer, datorită 
stratelor de mil de care erau acoperite, 
aceste resturi vegetale nu putrezeau, 

ci erau supuse unui proces îndelungat 
de transformări chimice, favorizat 
de presiunea păturilor de pămînt și 
de temperatura ridicată. "Toate acestea 
au dus la prefacerea lentă a resturilor 
de plante în cărbunii care astăzi con- 
tinuă să fie una din principalele sur- 
se energetice ale industriei moderne. 

Tot în categoria acumulatorilor vii 
de energie putem așeza si ţiţeiul, 
născut printr-un proces asemănător 
aceluia ce a dus la formarea cărbuni- 
lor. Din trupul plantelor și animalelor 
care cădeau după moarte pe fundul 
mărilor şi oceanelor, s-a format ţiţeiul. 

Prin Uzina Flora se perindă neîn- 
trerupt apa si aerul planetar. 

În timpul fotosintezei, în afara dio-. 
xidului de carbon, plantele pun în 
mișcare o foarte mare cantitate de 
apă și de oxigen. La scară terestră, 
fotosinteza consumă anual circa 175 
de miliarde tone de dioxid de carbon 
şi 225 de miliarde tone de apă, cedind 
în schimb atmosferei 460 de miliarde 
tone de oxigen. Fiindu-ne cunoscută 
întreaga cantitate de apă si de oxigen 
liber de pe pămînt, pe bază de calcul, 
s-a stabilit că în decurs de 3 000 de ani 
fotosinteza primeneşte complet aerul 
pe care îl respirăm, iar în decurs de 
6 milioane de ani ar putea consuma 
întreaga rezervă de apă a globului, 
dacă aceasta nu s-ar reface în perma- 
nenţă prin transpiratie, funcție opusă 
fotosintezei, care menţine astfel echi- 
librul compoziţiei apei și aerului. 

Păstrarea acestui echilibru în na- 
tură se realizează cu un imens con- 


sum de energie. Industria şi tehnica 
de azi, care ne uimesc prin forța si 
realizările lor, nu sint în stare să fur- 
nizeze nici a milioana parte din această 
cantitate de energie. S-a calculat că 
în timpul unui an, pentru a realiza 


procesul fotosintetic, plantele folo- 
sesc o cantitate de energie care ar 
putea fi furnizată de o reţea formată 
din 200 000 de hidrocentrale, fiecare 
de puterea hidrocentralei de la Por- 
tile de Fier. 


PRODUSE ALE UZINEI FLORA 


Slujitoarele zeiţei Ceres 


Aveau dreptate anticii să adauge 
în strălucita constelație a zeilor olim- 
pici o zeitate supremă a ogoarelor. 
Nici marele Jupiter-Zeus nu putea 
trăi fără piine, dar muritorii! Și cum 
în mintea oamenilor mai zăbovea 
amintirea matriarhatului, mai mare 
peste treburile agricole a fost pusă 
zeița Demeter-Ceres cea bălană, cu 
cosite împletite din spice. 

Si iată cum unui grup foarte im- 
portant de plante alimentare i s-a dat 
numele de cereale în cinstea patroa- 
nei lor. 

Toate cerealele au o caracteristică: 
prin măcinarea fructelor (fără excep- 
tie cariopse) se obţine o făină bogată 
în amidon, gluten și vitamine, din 
care se coc turte și piine. 

Botanistii sînt de părere că griul 
este nu numai principala cultură pen- 
tru piine, dar este totodată și cea mai 
veche cereală. Dacă ar fi să dăm cre- 
zare teoriei după care patria unei 

plante trebuie să fie căutată acolo unde 
este concentrată cea mai mare diver- 
sitate a speciilor şi soiurilor sale, 
atunci "Transcaucazia şi Gruzia, ca 
si stepele din regiunea Mării Negre 
pot fi considerate ca ţinuturile de 
baștină ale griului. Aia au putut fi 
găsite cea mai mare parte din cele 
14—15 specii de griu cunoscute, din 
care două au intrat în cultură: griul 
„vale si griul tare, reprezentate prin 
mii de soiuri. 

În timpurile preistorice griul s-a 
răspîndit si în alte fan ale Europei, 
Asiei și Africii. În locuințele lacustre 
din Elveţia au fost descoperite resturi 
de boabe şi spice de acum 4000 de 
ani, iar în Egipt, cariopse ale acestei 
cereale zăceau ascunse în zidăria pira- 
midei lui Dashur, înălțată acum 
5 300 de ani. Primele date privitoare 
la cultura griului în China sînt men- 
tionate acum aproape 4 700 de ani si 
sînt incluse in cronica chineză scrisă 


acum 2 100 de ani de către Si Matian. 
Doar în America și în Australia griul 
a fost introdus doar de 2—3 secole, 
aclimatizindu-se de minune. 

Griul nu a fost folosit chiar de la 
început pentru piine; timp de multe 
veacuri pîinea a fost precedată de 
turte și de terciuri. Oamenii zdrobeau 
boabele adunate și coceau cu ajutorul 
unor pietre încinse turtele cunoscute 
în Orient sub numele de lavas. Fer- 
mentatia cocăi de făină are o origină 
tropicală. Roadele faimosului arbore 
de piine sînt înzestrate de la natură 
cu proprietatea de a fermenta cu 
ușurință după maturizare. După o 
asemenea fermentație miezul lor alb 
și pufos se transformă în «cocă». 
Din clipa cînd făinii de griu i s-a pus 
o maia de drojdie, deci a putut să fer- 
menteze, griul, ca si alte graminee, a 
devenit propriu-zis o plantă de pîine. 

Vorbind despre grîu, nu se poate 
trece cu vederea sora sa — secara, 
initial buruiană în semănăturile de grîu 
și orz. Rezistentă la frig și nepreten- 
ţioasă, ea a atras atenţia omului care a 
introdus-o în rindul cerealelor, deci 
a plantelor producătoare de piine. 
Evenimentul s-a produs în epoca de 
bronz. Secara s-a întins repede în 
nordul Europei; în schimb, ea a rămas 
multă vreme necunoscută în sudul 
Europei. Piinea de secară este foarte 
gustoasă, bogată în vitamine, iar pa- 
iele sale, suple și rezistente, sînt folo- 
site la împletituri, la fabricarea hir- 
tiei şi a plăcilor aglomerate. 

Cereala care hrănește pe cei mai 


mulți oameni de pe glob este însă 
orezul. Nu trebuie să ne mire acest 
lucru, deoarece originea orezului se 
găsește în ţările din sud-estul Asiei 
(China, India, Pakistan, Birmania, 
Coreea, Vietnam, Tailanda, Laos, 
Indonezia etc.) care numără laolaltă 
mai bine de un miliard de locuitori. 
Se spune despre orez că este un pro- 
dus al musonului. Vînturile constante 
de sud-vest care bat peste Oceanul 
Indian aduc pe continentul asiatic 
uriașe cantități de umiditate. De aceea, 
în țările musonului, perioada căldurii 
de vară coincide cu sezonul de ploi, 
ceea ce priește de minune orezului. 
Fl a devenit plantă de cultură în China 
tropicală și subtropicală cu cîteva 
milenii în urmă. Împăratul Ching- 
Nung a instituit o ceremonie în onoa- 
rea culturii orezului. 

Europenii au cunoscut orezul cu 
prilejul expediției lui Alexandru Ma- 
cedon în India. Citeva secole mai tir- 
ziu, orezul este menţionat de natura- 
listul grec Teofrast. Însă nu grecii, 
ci arabii au adus orezul în Europa, 
abia în timpul evului mediu. El cuce- 
rește sudul Spaniei, Italia. peninsula 
Balcanică. În secolul al XVII-lea en- 
glezii îl aclimatizează în Lumea Nouă. 
Dacă sacul de orez dăruit în 1697 
guvernatorului statului american Vir- 
ginia, Thomas Smith, n-ar fi fost 
însoțit și de un «transport» de sclavi, 
negrii, specializaţi în cultura orezului, 
această cereală n-ar fi pătruns în con- 
tinentul descoperit de Cristofor Co- 
lumb. 

Orezul este foarte pretentios cu 
solurile; cele mai prielnice locuri de 
cultură sînt țărmurile fluviilor mai 
ales din zona deltelor, unde aluviunile 
depuse de inundaţii primenesc con- 
stant terenul, constituind un fel de 
îngrăşămiînt natural. 

Cultivatorii de orez obișnuiesc să 
spună că plantei îi place să stea cu 
picioarele în apă și cu capul la soare. 
E într-adevăr condiția întilnită in 
toate regiunile unde cultura orezului 
prosperă. Si nu trebuie uitat că orezul 
este cultura agricolă care cere munca 
cea mai intensă. Două luni pe an,cit 
durează lucrările agricole, oamenii 
stau toată ziua viriti în apă si noroi 
pină la genunchi. Mai mult decit 
atit, fiecare răsad trebuie îngrijit in- 
dividual si tot asa la ridicarea recoltei, 
fiecare fir se taie sub spic, paiele fund 
apoi secerate separat. Pentru a-și 
semăna cîmpul cu orez, ţăranul tre- 
buie să aibă o familie numeroasă. De 


aceea regiunile cu cele mai mari den- 
sități de populaţie corespund cu zo- 
nele de cultură intensă a orezului. 


R. P. Chineză și India dețin împreună 
mai mult de jumătate din suprafața 
și din producția de orez a intregu 
lumi. 

În ţara noastră orezul a fost intro- 
dus relativ recent. Primele culturi da- 
tează de la sfirşitul secolului al 
XVIII-lea, însă pe suprafeţe restrinse. 
În ultimul sfert de veac se constată 
o creştere a suprafețelor cultivate în 
Cîmpia Dunării, cu deosebire în Lun- 
ca Dunării și a principalilor săi aflu- 
enti, ajungindu-se la o suprafață de 
circa 22 000 hectare şi o producție 
anuală de circa 60 000 tone. 

Dacă orezul este prin excelență 
cereala regiunilor foarte calde si foar- 
te umede ale globului, prin răs- 
pindirea sa geografică porumbul (Zea 
mays) poate fi socotit intermediarul 
între zona griului si cea a orezului. 

Creșterea treptată a suprafeţei cul- 
turii de porumb pe glob îşi are expli- 
catia în productivitatea sa la hectar, 
care depășește pe aceea a tuturor ce- 
realelor. Porumbul întrece de peste 
două ori producția de ovăz, orz, secară 
şi aproape o dată pe cea a griului la 
hectar. 

Se pare că patria porumbului e 
Mexicul, de unde el s-a răspîndit mai 
întîi în toate ţinuturile în care euro- 
penii au pus piciorul după călătoria 
lui Columb. El a fost una din princi- 
palele surse de hrană pentru aztecii 
din Mexic, mayaşii din America Cen- 
trală, incașii din Peru si chibhașii din 
Columbia. Zeita Chicome Couatl, 
echivalentul zeiței romane Ceres, era 
reprezentată purtind stiuleti de po- 
rumb în miini, iar «Haivata», cea mai 
frumoasă legendă a triburilor indiene, 
îl înfăţişează sub chipul viteazului 
Mondâmin pe care Haivata trebuie 
să-l învingă, smulgîndu-i vesmintul 
galben-verde, precum şi podoaba de 
pe cap şi apoi acoperindu-i trupul cu 
pămint. 

În anul 1954 în orașul Mexico în 
timpul unor săpături efectuate la 
adîncimea de 70 m s-a constatat pre- 
zenta polenului fosil de porumb săl- 
batic. Cu ajutorul carbonului radio- 
activ s-a constatat că virsta acestuia 
este de circa 60 000 de ani. În acea 
perioadă nu numai că nu exista 
porumb cultivat, dar oamenii încă nu 
ajunseseră din Asia în continentul 
american. Aceasta înseamnă că sălba- 
ticul Mondamin — maisul — creștea 

din cele mai vechi timpuri pe teri- 
toriul Mexicului. 

Tot în Mexic, pe valea lui Rio 
Grande, au fost scoși din pămînt 
peste 750 de stiuleti situați în strate 
de diferite adincimi. Cu cit stratul 
era mai adînc, cu atît stiuletii erau 
mai mici; în stratele superioare, știu- 
letii se apropiau treptat de dimensiu- 
nile actuale. Aceste descoperiri per- 
mit să se considere că în Mexic omul 
a început să se ocupe cu cultivarea 
porumbului cel putin cu 10 000 de 
ani în urmă. Mai tirziu, aceste cereale 
au început să fie cultivate şi pe pla- 
tourile din Peru. 

In Europa el este adus mai întîi 
în Spania, după a doua călătorie a 
lui Columb. De aici s-a răspîndit în 
Italia, apoi în Orient de unde revine 
în Lumea Veche sub numele de 
«grano turco» (griu turcesc). În Italia 
porumbul e denumit şi acum grano 
turco, dar în majoritatea țărilor e 
cunoscut sub vechiul nume de «mais». 
În Iugoslavia i se spune cucuruza, 
denumire împrumutată apoi de către 
români. 

Utilizarea porumbului este variată. 
La început se folosea mai mult ca 
aliment la prepararea unor mincdruri 
nationale (polenta italiană, tortilla 
spaniolă, mămăliga românească, 
mceadi gruzină etc.). Treptat, d a 
ajuns o plantă «universală» la fel ca 
şi bananierul, de la care orice parte 
este folosită. Îndienii fac din polenul 
de porumb o supă gustoasă, iar din 
paniculele fragede ale acestuia o sa- 


lată specială. Boabele sint folosite 
întregi, sub formă de crupe (floricele) 
sau măcinate (mălai). Din ele se pre- 
pară fulgii de porumb, amidon, glu- 
coză cristalizată, melasă, alcool, bere, 
ulei vegetal, înzestrat cu proprietatea 
de a reduce cantitatea de colesterină 
din singe, ceea ce îl recomandă ca 
un produs curativ în tratamentul 
aterosclerozei. Dealtfel, mătasea de 
porumb este folosită atît în medicina 
empirică (populară) ca si in cea stiin- 
tifici sub formă de ceaiuri, prafuri. 
tablete și chiar sub formă de extracte 
injectabile, cu proprietăți coagulante, 
datorită marii cantități de vitamină K 
pe care o conține. 

Porumbul este şi o valoroasă plantă 
de cultură furajeră și tehnică. Tulpi- 
nile sale, ca și cocenii, se însilozează și 
constituie un foarte bun nutreţ con- 
sumat proaspăt sau conservat. În ulti- 
mii ani el este utilizat ca materie primă 
pentru o serie de ramuri tehnice ale 
industriei. Amilaza obținută din boa- 
bele de porumb s-a dovedit a fi un 
foarte bun material pentru producția 
de pelicule fotografice și cinemato- 
grafice ori țesături sintetice. Soiurile 
de porumb cerat sint folosite pentru 
industria maselor plastice, a foliilor 
sintetice, a celofanului. Pănusele sînt 
folosite pentru fab.icarea hirtiei, a 
pălăriilor, a coşurilor etc. 

În ţara noastră se cultivă mai mult 
de o cincime din întreaga suprafaţă 
cu porumb din Europa, fiind de fapt 
cea mai răspîndită cultură de cereale, 
cu o productivitate medie de 22 chin- 
tale la hectar. 


Izvorul dulciurilor 


Uzina Flora este principalul furni- 
zor al dulciurilor pe care le consumă 
omenirea. 

Mierea de albine este levuloza pre- 
lucrată cu măiestrie din nectarul tu- 
turor plantelor melifere. O mare parte 
a fructelor coapte cuprind o altă for- 
mă de zahăr vegetal, glucoza. Aceste 
glucoside se consumă de obicei în 
stare naturală. 

Însă dulciul cel mai răspîndit, pre- 
parat pe cale industrială și nelipsit din 
lista alimentelor de toate zilele este 
zaharoza sau zahărul cum îl numim 
noi. Sint destul de numeroase plan- 
tele care îl conţin: cartoful, batatele 
dulci, porumbul. Firma japoneză Ky- 


owa, specializată în produse obținute 
prin fermentare, a reușit să extragă 
zahăr din artarii canadieni, iar xzlo- 
tolul, zahărul scos în Finlanda din 
mestecenii tineri, nu produce carii 


dentare. Însă plantele «clasice» de 
zahăr continuă să fie trestia de zahăr 
şi sfecla de zahăr, două plante cu 
totul deosebite la înfățișare, dar care 
produc o substanță dulce întru totul 
asemănătoare. 

Trestia de zahăr (Saccharum offi- 
cinarum) domină lumea tropicală. E 
o graminee înaltă de circa 2—4 m. 
Zahărul se concentrează în măduva 
tulpinilor sale, prevăzute cu o serie 
de noduri circulare, de culori felurite 
(albe, galbene, vărgate, roşii), care 
permit specialiștilor să le deosebească 
în mai multe varietăți. 

Din vechi timpuri, trestia de zahăr 
era cunoscută în Asia de sud-est, 
fiind un fel de monopol al Indiei si 
Chinei. Cu trei sute de ani înainte 
de era noastră, indienii au reușit să-i 
dea o formă solidă, deci să-l facă trans- 
portabil. 

În evul mediu, arabii, mari amatori 
de dulciuri, răspîndesc consumul de 
zahăr în Europa si chiar introduc 
trestia de zahăr în ţinuturile ce le 
ocupau în jurul Mediteranei. Din 
insulele Canare spaniolii duc trestia 
de zahăr mai intii în Antile şi apoi, 
în 1515, în America. Prima menţiune 
despre introducerea și cultivarea tres- 
tiei de zahăr în Lumea Nouă datează 
din 1523 și se referă la Cuba, care va 
deveni principala producătoare de 
zahăr a Lumii Noi. 

Transportul de zahăr spre Europa 
sporeşte extraordinar în momentul 
în care consumul de ceai, cafea şi 
cacao capătă o largă răspîndire si cînd 


100 


confeturile devin tot mai cerute de 
europeni. Secolul al XVIII-lea cu- 
noaște o puternică înflorire a comer- 
tului de zahăr, principalele centre 
europene fiind Amsterdam, Hamburg, 
Dresda, Orleans și Rouen, unde se 
construiesc rafinării pentru zahărul 
nerafinat, de culoare roșcată, care 
venea din Cuba, Porto Rico, Brazilia, 
Java și Filipine. 

Zahărul de sfeclă (Beta vulgaris) 
si-a făcut apariţia, ca urmare a riva- 
litatilor coloniale si conflictelor euro- 
pene care amenințau regularitatea 
aprovizionării cu zahăr a continen- 
tului european. În 1747, chimistul 
german Margraff a reușit să obțină 
zahărul din sfeclă, ca abia în 1799, 
elevul său, Achard, să pună la punct 
un procedeu care să permită extrage- 
rea lui pe cale industrială. O altă 
tara însă a aplicat ideea lui Margraff. 
E vorba de Franţa din timpul împă- 
ratului Napoleon, care a trebuit să 
suporte blocada maritimă a Angliei, 
care tăia orice import de zahăr de 
peste ocean. În 1802 se deschide la 
Passy, lingă Paris, prima fabrică de 
zahăr din sfeclă. Industria zahărului 
din sfeclă cucerește întreaga Europă 
ca şi zonele temperate, aflindu-se în 
pragul anului 1900 cam la egalitate 
cu aceea a zahărului de trestie. 

Consumul de zahăr este în continuă 
creştere. Ca urmare, producția mon- 
dială de zahăr atinge valori tot mai 
mari, depăşind azi 70 de milioane de 
tone. Din această producţie, circa 
trei cincimi provine din trestia de 


zahăr. Nu trebuie să ne mire faptul 
că zahărul de trestie domină piaţa 
mondială. Trestia de zahăr s-a dove- 
dit a fi mai rentabilă. Selectiile înde- 
lungate ale plantei asigură un randa- 
ment de zahăr la hectar dublu față 
de sfeclă. Produsele alcoolice (romul, 
tafia — adică rachiul de melasă) au 
mai mare valoare cînd sînt produse 
din trestie de zahăr. În sfirșit, consu- 
mul de combustibil pentru fabricarea 
zahărului din sfeclă (70 kg de căr- 
bune pentru tona de zahăr fabricat) 
este mai mare decît în cazul fabricării 
zahărului din trestie, care benefi- 
ciază si de resturile lemnoase ale 
trestiilor după extracția sucului. 


Rezervor de grăsimi 


În vastul catalog al produselor 
Uzinei Flora se înscriu și grăsimile și 
uleiurile vegetale, al căror număr tree 
de 100 şi care sînt folosite în mod egal 
în alimentaţie, industrie si medicină. 

Ele se găsesc depozitate în cantități 
mai mari în seminţe, ca material hră- 
nitor de rezervă. De aceea seminţele 
servesc ca produs brut pentru extra- 
gerea acestora. În planta vie grăsimile 
și uleiurile sînt totdeauna lichide, 


chiar cele ca uleiul de cocos și untul 
de cacao, pe care le cunoaștem doar 
sub formă solidă în condiţiile climei 
noastre. 

Mai ușoare decit apa, ele au o cu- 
loare gălbuie, mai rar verde din cauza 
clorofilei (uleiul de dafin si de cînepă) 
şi cu un foarte ușor miros caracteris- 
tic. 

In mod obisnuit uleiurile sint im- 
partite in nesicative si sicative. Cele 
nesicative, întinse într-un strat sub- 
tire, rămîn lichide; dimpotrivă, cele 
sicative, oxidindu-se, se transformă 
treptat într-o masă elastică, transpa- 
rentă, numită oxină — care nu se di- 
zolvă în nici o substanţă. Sicativitatea 
e provocată de prezenţa acidului lino- 
leic care formează pielite subţiri. 

Uleiurile lichide contin acizi grași 
nesaturati care se pot satura fixind 
doi atomi de hidrogen. Pe acest prin- 
cipiu se bazează prepararea grăsimilor 
hidrogenate sau solidificate, de tipul 
margarinei. 

În ţările calde cea mai prețuită 
grăsime vegetală este uleiul de cocos 
numit si copra. El se scoate din uria- 
şele nuci de cocos care se dezvoltă 
în ciorchini la baza frunzelor de 
cocotier (Cocos nucifera). Nuca de 
cocos are formă ovală și o coajă 
lemnoasă care închide în interior un 
lichid răcoritor — laptele de cocos —, 
apoi un miez, copra, lipit de pereții 
interiori ai fructului, untul de cacao 
din care se produce uleiul de cocos, 
reprezentind cam 70% din greutatea 
fructului. 

În continentul african, echivalen- 
tul uleiului de cocos este uleiul de 
palmier. Din nuca palmierului afri- 
can se extrag două feluri de uleiuri: 
unul din pulpa fructului, altul din 
simburele lui. Principalele producă- 
toare de ulei de cocos sînt Filipinele 
si Indonezia, iar de ulei de palmier, 
Nigeria și Congo Kinshasa. 

Pe locul trei al importanței se situ- 
ează untul de cacao scos din arborele 
de cacao (Theobroma cacao), originar 
din pădurile tropicale ale Americii. 
Pentru extragerea uleiului semințele 
se prăjesc în cilindri speciali care se 
invirtesc; după aceea se îndepărtează 
tegumentul tare cu ajutorul unor 
aparate speciale. Semințele curățate 
sint presate mecanic in servetele la 
căldură, apoi în prese hidraulice. 
Uleiul obținut se filtrează prin pilnii 
încălzite cu vapori de apă şi se toarnă 
in forme unde se solidifică. Turtele 
rămase in șerveţele, măcinate mărunt. 
reprezintă praful de cacao. 

Untul de cacao este o substanţă 
solidă, de un galben-deschis, cu miros 
plăcut. Se topește la 30—35°, adică 
ceva mai jos de temperatura corpului 
uman, fapt pe care se bazează folo- 
sirea lui la supozitoare și rujuri de 
buze. 

Ciocolata, atît de preţuită azi, se 
prepară din seminţe întregi, fără a fi 
stoarse de ulei, la care se adaugă 
zahăr, lapte, vanilie și alte substanţe 
aromate. 

O raspindire din ce în ce mai mare 
în țările intertropicale (dar și în cele 


temperate) o are uleiul de arahide ex- 
tras din seminţele unei leguminoase, 
cu pretenţii neobișnuit de modeste, 
Arachis hypogaea, originară din Bra- 
zilia. Din 100 de kg de alune se extrag 
circa 70 kg de seminţe din care se ob- 
tin cam 30 kg ulei. Arahidele au cuce- 
rit America, Africa si Asia care detin 
3/5 din suprafaţa cultivată. Producția 
mondială anuală de ulei de arahide 
se ridică la circa 2,5 milioane de tone, 
cifră care situează arahidele pe primul 
loc în lume între plantele producătoare 
de ulei. 

Printre alte uleiuri vegetale, nefo- 
losite la noi, amintim: uleiul de mig- 
dale, uleiul de dafin, uleiul de susan 
şi unicul leac împotriva leprei, cum- 
plita boală din ţările calde — uleiul 
de Chaulmoogra, folosite cu predi- 
lecție în medicină. Mai putem adăuga 
uleiul de ricin, folosit și în medicină, 
dar si ca aliment în China — deoarece 
prin încălzire isi pierde gustul neplă- 
cut și proprietăţile purgative — și 
uleiul sicativ de Perilla — originar 
din China — care dă cel mai rezistent 
lac. 

În ţara noastră se folosesc diferite 
feluri de ulei. Uleiul de arahide, uleiul 
de soia, de dovleac şi de porumb încep 
să se folosească pe scară tot mai largă 
în alimentația publică. Uleiul verde 
de cînepă din care se face săpunul 
verde și uleiul de ricin (redutabil 
purgativ, dar și bun unguent indus- 
trial) au intrat în farmacopeea noastră. 
Uleiul de in se dovedește universal, 
fiind folosit în alimentaţie, în farma- 


cie sub formă de liniment calcar — 
leac suveran în arsurile ușoare provo- 
cate mai cu seamă de soare şi în indus- 
tria de vopseluri, ca cel mai bun ulei 
sicativ. 

Ins& uleiul care si-a cistigat in tara 
noastră cel mai generos drept de fo- 
losință este uleiul de floarea-soarelui. 

Splendida rudă a păpădiei, Helian- 
thus, care își plimbă uriasu-i taler 
după soare, își are originea în ambele 
Americi. Se pare că oamenii îi con- 
sumau semințele încă de acum 2— 
3 000 de ani, căci în săpăturile arheo- 
logice din America s-au descoperit 
vase de lut cu semințe a căror vîrstă, 
supusă probei carbonului radioactiv, 
se apropie de 3 000 de ani. 

În Europa ea a fost cultivată pentru 
prima dată în anul 1510, în Grădina 

botanică din Madrid din seminţe 
aduse din Mexic, iar în 1576 botanis- 
tul Lobelius o botează cu numele 
ştiinţific pe care îl poartă și azi ( He- 
lianthus ). 

Timp de peste 200 de ani, deci pina 
la sfirșitul secolului al XVIII-lea, 
floarea-soarelui a fost considerată ca 
o specie ornamentală și ca o bună 
plantă meliferă. 

Prin ameliorări succesive s-a ajuns 
în ultima vreme să se realizeze varie- 
tăți de floarea-soarelui, ale căror se- 
minte produc peste 50%, ulei. 

În cadrul Institutului Unional de 
Fitotehnie de lingă Leningrad, de 
pildă, a fost obţinut un soi special de 
floarea-soarelui «Gigant — 549», înal- 
tă de 4—5 m, cu diametrul capitulului 
de 60—70 cm, cu care s-au obţinut 
producții record. 

În ţara noastră ea se bucură deo 
deosebită atenție, deoarece aduce bu- 
ne servicii omului, oferindu-i ulei, 
miere, medicamente, furaje. Turtele 
oleaginoase servesc la fabricarea hal- 
valei, iar cojile rezultate din decorti- 
carea seminţelor servesc drept com- 
bustibil și chiar ca material de con- 
strucții, în plăcile aglomerate. Româ- 
nia exportă seminţe de elită în multe 
țări ale lumii, inclusiv în S.U.A. 


Mirodeniile 


Miîncărurile n-au nici un haz dacă 
nu li se pun şi ceva condimente care 
le dă un gust delicios, stirnind pofta 


de mincare. Aceste «adaosuri» aro- 
mate sînt tot un «monopol» al Uzinei 
Flora. Unele sînt produse de plante 
care cresc si in tara noastră: mă- 
rarul, pătrunjelul, leuşteanul, tar- 
honul, anasonul, chimionul sau se- 
cărica, coriandrul, enibaharul, cim- 
brul — plante ale căror virtuţi aroma- 
tice se datoresc unor uleiuri eterice. 

Cele mai apreciate se aduc însă din 
țările calde. Bunicii și străbunicii 
noştri le cumpărau cu multi ani în 
urmă din magazinele «coloniale», adi- 
că din magazine care vindeau mărfuri 
sosite din coloniile diferitelor puteri 
europene. 

Patria celor mai multe plante aro- 
matice este Asia musonică, numită 
pe drept cuvint de primii călători 
«Tara mirodeniilor». 

Din vremurile antichității greco- 
romane și-au găsit mirodeniile dru- 
mul lor din India spre Europa. Ele 
veneau pe mare pind în regatul legen- 
dar al reginei Saba, care azi se numește 
Yemen, iar de acolo, cu caravanele, 
prin pustiurile Arabiei, la Alexandria. 
În evul mediu Veneţia a luat locul 
Alexandriei. 

În Europa, produsele aromatice 
deveniseră atit de pretuite încît ele 
se plăteau cu aur. Și, pentru că arabii 
controlau calea cunoscută de pătrun- 
dere prin India, europenii au căutat 
altă cale de acces. Columb a pornit 
să străbată Atlanticul şi, debarcind 
în Lumea Nouă, a crezut că ajunsese 
în India. Un vestit geograf afirmase 
că «goana după mirodenii» a stat la 


temelia descoperirii lumilor noi. Din 
prima sa călătorie, Vasco da Gama a 
adus la Lisabona, în 1499, o mare 
încărcătură de aromate si a cîştigat 
cu ele de şase ori mai mulți bani decit 
cît cheltuise cu toată expediția. 

Care sînt principalele plante aro- 
matice de provenienţă exotică? 

Prima care a atitat imaginaţia si 
dorinţa de îmbogăţire a conchistado- 
rilor a fost fără îndoială piperul (Pi- 
per nigrum), o liana tiritoare ale cărei 
fructe — drupe de mărimea unui bob 
de mazăre grupate in ciorchini, verzi 
la început, roșii la maturitate, se înne- 
gresc prin uscare. 

Patria piperului e India, mai exact 
coasta Malabar. De aici a trecut în 
Persia apoi în Grecia antică. Indienii 
îl numeau «pippali», persanii i-au spus 
«pippari», iar grecii l-au numit «pe- 
peri», nume sub care l-au preluat și 
romanii. 

Vanilia (Vanilla planifolia), plantă 
agățătoare din familia orhideelor, ori- 
ginară din pădurile mexicane, a ajuns 
în Europa după ce soldaţii lui Cortez 
se ospătaseră din vestita «chocolatl» 
a astecilor, mai gustoasă prin adăugire 
de vanilie. Fructele de vanilie, recol- 
tate înainte de coacere și supuse unei 
maturizări forțate, au forma unor 
păstăi negre, zbircite, puse în comerţ 
sub formă de «batoane». 

Nu mai putin celebră și căutată 
este scorţișoara, scoarța aromatică, 
roscat-cenusie, rasă de pe ramurile 
mai multor specii de arbori și arbuști 
din genul Cinnamomum. Patria scorti- 

şoarei este Sri Lanka, Ceylonul de 
odinioară. 

În insulele Moluce portughezii au 
întîlnit arborele-de-cuisoare (Euge- 
nia caryophyllata), arbore vesnic ver- 
de, rudă cu mirtul. Florile au un cali- 
ciu cilindric de culoare rosie purpurie 
cu patru lobi si o corolă emisferică 
de culoare roz-alb, care cade în timpul 
recoltării. Mugurii florali se usucă 
şi se valorifică sub numele de cui- 
şoare, nume perfect justificat de înfă- 
tisarea acestora. 

Cuişoarele s-au bucurat de o deo- 
sebită atenţie încă din antichitate. 
Mumiile vechilor egipteni erau împo- 
dobite cu mărgele de cuișoare. În 
China, eticheta cerea ca oricine se 
adresa prin grai viu împăratului să 


mestece mai întîi cuișoare. In secolul 
al VI-lea, Alexandru din Tralles si 
alți medici romani prescriau ca medi- 
cament cite 5—8 cuișoare. Bunicii 
noştri le foloseau împotriva durerilor 
de dinţi. Azi uleiul eteric de cui- 
soare, conținînd eugenol, este folosit 
în practica dentară. 

Nu putem trece cu vederea peste 
sofran, ghimbir si kardamon. 

Stigmatele uscate, galben-portocalii 
ale sofranului cultivat (Crocus sati- 
vus) — rudă bună cu brindusa de 
cimp, dau unor preparate (mai ales 
cozonacului) o frumoasă culoare gal- 
ben-portocalie, datorită crocinei, și o 
aromă plăcută. 

Ghimbirul (Zingiber officinale) este 
o plantă ierboasă din pădurile tro- 
picale umede din Asia de sud, ai 
cărei rizomi aromatici sînt folosiți 
atit în gospodărie cit și în medicină. 
Aceleași întrebuinţări le au și rizomii 
de galanga și zedoaria. 


În sfirsit, kardamomul sau cardama 
(Elettaria cardamomun) din familia 
cruciferelor, comun în India şi Sri 
Lanka, produce semințe aromatice 
si cu gust picant, folosite ca și piperul 
şi cuisoarele. 

Nu există bucătar priceput care 
să nu cunoască și să nu folosească 
aceste produse aromatice ale Uzinei 
Flora... 


Plantele ne îmbracă 


Printre cele mai pretuite produse 
ale Uzinei Flora se numără și acele 
țesuturi vegetale care, prin particula- 
ritățile lor, pot furniza materia primă 
pentru îmbrăcămintea oamenilor. 
Aproape 700 de specii constituie ma- 
terii prime pentru producerea fibre- 
lor și fesdturilor textile. Cele mai 
multe au o utilizare limitată si cu 
totul locală. Pînă nu de multă vreme, 
aproape întreaga populaţie a Oceaniei 
folosea ca vesmint frunze «asamblate» 
de Pandanus (plante asemănătoare 
palmierilor). La fel, multi dintre bas- 
tinașii din Amazonia, Indonezia sau 
Noua Zeelandă folosesc veșminte 
sumare confecționate din împletirea 
frunzelor de Phormium tenax (in de 
Noua Zeelandă). Fibrele de ficus, 
agave, cedru, stuf, arbore de piine, 
alfa (o graminee rudă cu colilia, 
foarte frecventă în estul Spaniei si pe 
podisurile africane), ca si a multor 
altor plante sint folosite în felurite 
colțuri ale lumii. 


Adevăratele textile vegetale se pot 
împărți în două categorii. 

Prima categorie cuprinde perii ve- 
getali sub formă de puf sau vată alcă- 
tuind o materie mătăsoasă care aco- 
peră interiorul fructelor (ca la bom- 
baceele din regiunile tropicale) sau 
garnisesc semințele (ca la bumbac). 

A doua categorie este constituită 
din fibre vegetale care dau ţesături 
rezistente și elastice. Fibrele vegetale 
sînt obținute fie din frunzele unor 
plante (Phormium, Yuca, bananieri, 
palmieri, agava sisal, agava abace, 
cinepe de Manila, de Africa sau de 
Mauriciu), fie din tulpinile unor plan- 
te (ramia, iuta, cînepa obișnuită, inul) 
sau chiar din firișoarele care prote- 
jează fructele unor palmieri (nuca 
de cocos). 

Plantele textile de importanță ma- 
joră sînt: bumbacul, iuta, ramia, cine- 
pa și inul. Inul si cînepa sînt cultivate 
cel mai mult în Europa, iuta este 
un monopol al Indiei, iar bumbacul 
este propriu țărilor cu climă subtro- 
picală și tropicală și chiar cîtorva 
regiuni desertice în care sìnt posibile 
irigatiile. 

Bumbacul (Gossypium), rudă cu 
nalba si bamele, este folosit pentru 
fructele sale care, ajunse la maturitate, 
se despică. Semintele cu puful alb 
sau crem se recoltează manual sau 
mecanic, apoi se egrenează. Din se- 
minte se scoate un ulei, iar fibrele 
pot fi folosite în stare brută sub 
formă de vată hidrofilă sau, prelu- 
crate, ca ţesături de bumbac. 

Marele avint al industriei bumba- 
cului datează din 1790, cînd a fost 


inventată în S.U.A. de către El 
Whitney, prima mașină de egrenat 
bumbac care, separind vata de semin- 
te, înlocuia munca a 300 de oameni. 
Filaturile de bumbac au devenit dupa 
1830 cele mai ieftine si productive 
masini de confectionat fibrele textile. 

Iuta (Corchorus), numită si cînepă 
de Bengal, desi e rudă cu teiul, se 
înfățișează ca o plantă înaltă de 2—3 m. 
cu grosime de 1—2 cm. Din tulpina 

ei se extrag fibre textile, tari, aspre, 
folosite mai ales la confecționarea 
sacilor, sforilor, sireturilor, drape- 
riilor și celor mai ieftine covoare, 
cunoscute sub numele de covoare de 
iută. Cele mai mari producătoare de 
iută sînt Pakistanul și India. Doar 
Bengalul furnizează aproape 1/3 din 
producţia mondială. 

Ramia (Boehmeria) este folosită 
încă din vremea faraonilor, mumiile 
egiptene fiind înfășurate in pinzeturi 
confecționate din fibra acestei plante, 
originară din China. Chinezii o nu- 
mesc «ciuma», «co», «ma» etc., iar 
malaezii o numesc «ramiek» sau «ra- 
ma», nume ce s-a încetățenit și în 
Europa. Fibrele, albite si dărăcite, 
sînt de o finețe deosebită, albe ca 
zăpada și, în plus, foarte rezistente și 
strălucitoare ca mătasea. Din acestea 
se fabrică hirtie de lux, fringhii, pinze 
de bărci, pălării de damă imitație 
de pai și chiar site pentru becurile 
incandescente. 

Inul (Linum) pare a fi cea mai 
veche plantă textilă cunoscută și folo- 
sită. Se crede că încă acum nouă 
mii de ani locuitorii Indiei ar fi 
folosit inul, fabricind din fibrele tul- 
pinei sale prima țesătură de pe pămînt. 
De aici el a trecut în Asiria, Babilon, 
apoi în Egipt și de aici, acum circa 
2500 de ani s-a stabilit în Grecia antică 
si în Imperiul Roman. Cultura inului 
a atins cel mai înalt grad de perfec- 
tiune în Egipt. Cele mai fine bandaje 
ale mumiilor erau făcute din in. Rezis- 


tenta lor se datoreste grăunțelor de 
cremene (silice), conţinute în fibra 
de in. Din nefericire nu s-a putut 
păstra secretul măiestriei excepționale 
a vechilor egipteni. Vechilor greci, 
care au împrumutat cultura inului 
de la egipteni, le plăceau mult «hai- 
nele albe tivite cu purpură» cintate 
de Homer. Ei au adoptat țesăturile 
de in și pentru confecționarea pinze- 
lor de corabie. 

Si dacii, strămoșii nostri, cunoșteau 
cultura inului. Alături de cînepă, adu- 
să de popoarele migratoare de origină 
germanică (goții), ei cultivau inul, 
luat, probabil, de la greci, cu care 
dacii se găseau în relaţii comerciale. 
Minunatele ii ale țărăncilor noastre 
erau confecţionate cel mai adesea din 
pinze de in, pe care brodau cele mai 
gingase si variate ornamente artistice. 


N C 
AAA 


Măreţia si decadenta 
lemnului 


Poate că n-a existat produs al «uzi- 
nei verzi» mai căutat decît lemnul. 

Folosit din cele mai vechi timpuri 
— am putea cita bita vindtorului, foi- 
şoarele sau locuințele lacustre ale 
omului primitiv — lemnul a avut mii 
şi mii de întrebuinţări: porți de case 
şi cetăți, stilpi de pridvor, îngrădi- 
turi și tarcuri, scări şi arme de luptă 
— de la faimosul turn asirian și legen- 
darul cal troian, pînă la arcuri si buz- 
dugane ghintuite, poduri și pontoane 
peste ape, pavaj pentru străzi (așa- 
zisele străzi podite), instrumente cas- 
nice (lingură, căuș, ploscă, lacră, bu- 


toi), mijloace de transport terestre 
(car, căruță, diligență) sau pe apă 
(bărci, corăbii). Putem vorbi chiar de 
o civilizație a pietrei și lemnului în 
antichitate si evul mediu. 

Uriasele progrese tehnice ale seco- 
lului al XIX-lea au slăbit încetul cu 
incetul atotputernicia lemnului, pu- 
nind capăt exploatării lui intensive 
şi sălbatice, salvind bruma de păduri 
de o dispariţie care ar fi pus în mare 
primejdie însăși existența omului. 

Betonul și fier-betonul au alungat 
încetul cu încetul lemnul din vastul 
sector al construcţiilor. Oţelul, alu- 
miniul, sutele de aliaje metalice — 
mai rezistente și mai durabile — au 
luat locul lemnului pe șantierele na- 
vale ori în industria mijloacelor de 
transport (vapoare, trenuri, avioane). 

Astăzi sectorul de folosire a lem- 
nului s-a îngustat şi mai mult prin 
explozia industrială a maselor plastice 
care au început să înlocuiască metalele 

în domenii unde acestea se dove- 
desc la fel de vulnerabile ca și lemnul 
în faţa unor agenți naturali. 

La marile construcții colective 
(blocurile), lemnul e înlocuit total. 
Uriasele schele nu se mai fac din lemn, 
ci din ţevi metalice demontabile. 
Chiar şi parchetul, ușile, tocurile 
geamurilor se execută din mase plas 
tice. Cu tot asaltul aluminiului și ma- 
selor plastice, industria de mobile 
încă nu s-a lipsit de lemn (scîndură, 
panel, placaj, plăci aglomerate). Lem- 
nul de rezonanță mai e încă între- 
buintat la construirea instrumentelor 
muzicale, iar fabricile de chibrituri 
nu se pot încă dispensa de el. 

Pînă la descoperirea și aplicarea pe 
scară industrială a maselor plastice, 
lemnul reușise să concureze şi aproape 
să înlocuiască în industria textilă 
tesdturile de borangic (mătasea na- 
turală), de in și chiar de bumbac. 

În anul 1855 s-a făcut prima încer- 
care de a obţine mătase artificială, 
cînd francezul Odemar a obţinut nī- 
troceluloza. Abia în 1890 s-a aplicat 
prima metodă industrială de obţinere 
a mătăsii artificiale. Lemnul mărun- 
tit este supus în cazane închise unei 
încălziri la 140°—160°, la presiuni 
ridicate, împreună cu o soluţie de 
bisulfit de calciu. În acest fel se ob- 
tine o vata de celuloză si un gaz urit 
mirositor — mercaptanul — evacuat 
in straturile superioare ale atmosferei 
cu ajutorul unor cosuri inalte. Vata de 
celuloză tratată cu acid azotic dă nas- 
tere nitrocelulozei. La rîndul ei, nitro- 


celuloza dizolvată într-un amestec 
de alcool și eter se presează printr-o 
sită cu ochiuri foarte fine, numită 
filieră. Aerul cald îndepărtează sol- 
ventul volatil si astfel vinisoarele se 
transformă în fire subțiri. Deoarece 
aceste fire sînt foarte ușor inflamabile, 
ele nu pot fi folosite. Pentru a remedia 
acest neajuns se îndepărtează acidul 
azotic printr-un tratament chimic spe- 
cial. Astăzi, cea mai ieftină şi simplă 
metodă este cea cu viscoză. Pentru 
a obține mătase de viscoză se tratează 
celuloza cu alcalii și cu sulfură de car- 
bon. Masa viscoasă ce se obţine (vis- 
coza) se presează într-o baie cu acid 
sulfuric diluat, în care se formează 
firele de celuloză. În prezent mătasea 
de viscoză reprezintă cam trei sfer- 
turi din producția mondială de celo- 
fibre. De asemenea, viscoza tratată 
cu glicerină şi trasă în foi poartă 
numele de celofan, mult folosit ca 
material decorativ şi de ambalaj. 

Un nou procedeu de preparare a 
mătăsii artificiale constă în dizolvarea 
celulozii în anhidru acidului acetic 
(oțet). Se obține o substanţă anumită 
aceticeluloza care se dizolvă apoi în- 
tr-un amestec de alcool şi acetonă, 
iar soluția obţinută se presează prin- 
tr-o sită într-o cameră de uscare cu 
aer încălzit, obtinindu-se, prin evapo- 
rarea solventului, o mătase foarte re- 
zistentă, neșifonabilă și transparentă 
pentru razele ultraviolete, numită mă 
tasea acetat. Ea este frecvent folosită 
nu numai la îmbrăcăminte (tricoturi, 
rochii, cravate), dar si ca material 


izolant pentru înfășurarea conducto- 
rilor. În 1950 s-a găsit o metodă de 
obţinere a unor fire de acetat deosebit 
de rezistente. Un snur din aceste 
fibre, cu secțiune de 1 am pătrat, 
poate suporta o sarcină de 10 tone. 

Tot din celuloza de lemn se prepară 
şi celolină şi cotonul celulozic care 
imită perfect lina şi bumbacul, fiind 
folosite singure sau în amestec cu fire 
de lină sau bumbac. 

În ultimele două decenii, datorită 
acțiunii de crutare a lemnului, chi- 
miștii au întreprins cercetări și au 
obținut pe cale sintetică alti compuși 
macromoleculari cu molecule lineare, 
foarte apropiaţi de mătasea artificială 
preparată din lemn. 

Odată cu descoperirea policlorurii 
de vinil s-a deschis uimitoarea eră a 
maselor plastice care se obțin din 
materii prime mult mai ieftine, mai 
la indemin& si practic inepuizabile. 
După vzmlm au apărut nylonul, apoi 
capronul, relonul (în tara noastră la 
Săvineşti s-a construit o fabrică bine- 
cunoscută în toată lumea) si apoi o in- 
finitate de alti produși sintetici (per- 
lon, teron, xylon, melană etc.). 


Pigmentii 


N-a fost poet, pictor, ori călător 
cît de necăjit să nu-și odihnească pri- 
virea și să nu-și umple sufletul cu mi- 
nunata simfonie de culori a unui cimp 
de flori. Pornind din deltă, unde albul 
si galbenul candelelor de nufăr inste- 
lează ochiurile albastre ale lacurilor, 


111 


străbătind finetele de deal smălțuite 
in zeci de culori, incit te crezi in fata 
unui covor fermecat si poposind pe 
crestele muntilor, stropite cu petele 
trandafirii ale rododendronului sau 
cu umbrele violete ale gentianelor, 
vam rămîne pretutindeni vrăjiți de 
paleta măiastră a naturii. 

Si totuși, această uimitoare risipă 
de culori este înfăptuită cu mijloace 
simple, în secția «chimică» a Uzinei 
Flora. Pentru a fabrica o gamă atit 
de largă de culori, planta folosește 
niște substanţe, numite pigmenţi, plă- 
mădiți de uimitorul laborator al frun- 
zei și concentrați îndeosebi în corole, 
în timpul înfloririi. Se cunosc doar 
două feluri de pigmenți: cei xantici 
(carotina, xantofila, flavonele), care 
colorează petalele în galben, porto- 
caliu sau galben-roscat și cei anto- 
ctanici (pelargonidina, cyanidina, del- 
finidina), care dau florilor culori roşii, 
albastre şi violete. Mulțimea de 
tonuri mijlocii şi de nuanţe este dată 
de amestecul în proporţii foarte va- 
riate dintre acești pigmenţi și sărurile 
minerale pe care rădăcina plantelor 
le extrage din pămînt. De pildă, pig- 
mentul xantic în amestec cu unele 
săruri de fier dă florilor un ton verde, 
verde-măsliniu, verde-brun, așa cum 
se întîmplă cu originalele corole ale 
unor neamuri de orhidee, cu florile 
de frăguliță (Adoxa), pochivnic (Asa- 
rum) sau splină (Chrysosplenium), 
oaspeţii locurilor umede din pădure. 

Din gama culorilor vegetale lipsesc 
cu desăviîrșire albul și negrul. 

Albul pur nu există in natură. Ase- 
zindu-se pe o coală de hirtie petalele 
unor plante, luate drept un model de 
flori albe (crinul, margareta, nufărul, 
floarea de cais), vam remarca, prin 
contrast, diferența destul de pronun- 
tata de nuanţă. Nu-i greu de presupus 
că albul acestor corole este amestecat 
cu roz, gălbui, albăstrui. Fierbind 
într-o eprubetă cu alcool pur petalele 
acestor plante, în soluţie vor rămîne 
urme colorate. 

Și culoarea neagră lipseşte. În rea- 
litate, ceea ce ochiul nostru desluseste 
ca o culoare apropiată de negru este 
un purpuriu intens, bătind în brun 
sau un ultramarin foarte închis. Astfel 
de tonuri întunecate apar la singele- 
voinicului (Nigritella nigra), orhideea 
cu parfum vanilat a pajistilor alpine, la 
cărbune (Phyteuma) sau la muscata 
neagră (Pelargomum triste), cultivată 
adeseori în glastre. Vestita lalea 
neagră, imortalizată de romancierul 
francez Al. Dumas, cu toată strădania 
grădinarilor olandezi nu-şi merită nu- 
mele, putind fi mai degrabă numită 
laleaua brună. 

La ce slujesc florilor aceste splen- 
dide veşminte colorate? Se știe doar 
cît de cumpănite și chiar zgircite sînt 
plantele cu materiile lor prețioase, 
prea trudnic fabricate pentru a le risipi 
fără rost. 

La începutul veacului trecut, pro- 
fesorul german Sprengel și mai apoi, 
către sfirsitul vieţii, marele savant 
englez Darwin, observind cu multă 
atenție si răbdare variata lume a plan- 


telor cu flori, au ajuns la concluzia 
că între insecte și plantele cu flori 
atrăgătoare s-au înfiripat raporturi 
de ajutor reciproc şi că, în toate cazu- 
rile, coloratia petalelor, alături de 
parfum şi de picătura dulce a necta- 
rului, este un mijloc de atragere a îna- 
ripatilor cărăuși de polen. 

Mai tirziu s-a dovedit că văzul 
insectelor diferă de văzul oamenilor. 
deci că ele zăresc în multe cazuri coro- 
lele astfel colorate decît le vedem noi. 
De pildă, insectele percep ultraviole- 
tul, culoare invizibilă a spectrului care 
le ajută să repereze florile roşii. Se 
ştie că numai fluturii sint capabili 
să «citească» această culoare. De ase- 
menea, florile pe care noi le vedem 
albe, albina le vede colorate, probabil, 
în verde-indigo. 

Ca să îngăduie insectelor să gă- 
sească mai ușor nectarul, florile dețin 
dispozitive speciale. Drumul spre nec- 
tar este marcat printr-o nuanță mai 
întunecată sau mai deschisă decit res- 
tul corolei sau printr-un cerc altfel 
colorat. Aceste pete de culoare ser- 
vesc ca indicatori pentru insectele 
polenizatoare. De pildă, florile albas- 
tre de nu-mă-uita (Myosotis) au în 
centru, în jurul intrării spre nectar, 
un disc galben. Culoarea florilor atrage 
albinele de la mari depărtări. La dis- 
tanțe mici ele sînt ajutate de parfum 
în alegerea florii de care au nevoie. 
Corola narcisei (Narcissus poeticus) 
are forma unei steluțe cu 5 petale albe, 
prinse la mijloc ca de o agrafă de un 
disc galben. Parfumul părţii albe nu 


este asemănător cu parfumul discului 
galben nectarian. Omul nu simte 
această diferență decît dacă miroase 
separat cele două părți ale florii. 
Insectele polenizatoare, cu ajutorul 
antenelor cu care își dau seama de 
forma obiectului după miros, desco- 
peră foarte repede discul cu nectar 
înzestrat cu un parfum particular. 
În ultima vreme, învățații au con- 
statat că stindardele colorate ale flo- 
rilor nu servesc numai ca mijloc de 
atragere a insectelor, ci și ca un fel 
de cămașă de protecţie a gingașelor 
organe de înmulţire, care în perioada 
fecundării au nevoie de o cantitate 
de lumină și căldură diferită uneori 
de la specie la specie. Sint unele 
plante care iubesc căldura dar trebuie 
să lupte cu frigul marilor înălțimi. 
Altele iubesc lumina și căldura mode- 
rată, dar sint nevoite să primească 

din plin, în stepele unde viețuiesc, 
torentul razelor fierbinți de vară. În 
sfirsit, multe plante preferă clima ră- 
coroasă și atingerea delicată şi timidă 
a razelor primăvăratice. În acest caz 
corolele joacă rolul unor storuri, me- 
nite să regleze, datorită culorii lor, 
pătrunderea doar a acelei cantități de 
lumină şi căldură de care planta are 
nevoie. 

Ca să înțelegem această uimitoare 
aplicare a spectrului solar, va trebui 
să ne reamintim cîteva lucruri simple 
din fizică. 

De pildă, toată lumea știe că lumina 
albă este în realitate formată din șapte 
radiaţii: roşu, portocaliu, galben, 
verde, albastru, indigo si violet. E 
îndeajuns să îndreptăm un fascicul de 
lumină printr-un cristal si pe hirtia 
aşezată în spatele acestuia se va forma 
spectrul solar, atît de asemănător fru- 
mosului curcubeu arcuit peste cer 
după potolirea ploii, cînd razele de 
soare trec prin picăturile de ploaie ale 
norilor ca prin mici prisme, descom- 
punindu-se. Se știe iarăși că un corp 
de o anumită culoare — să zicem gal- 
ben — respinge din spectrul solar 
radiația propriei lui culori (deci gal- 
benul), absorbind toate celelalte raze. 
Noi vedem galben acel corp, deoarece 
el transmite pe retina ochiului doar 
culoarea respinsă. În sfirșit, e un lucru 
binecunoscut că radiațiile luminoase 
sînt încărcate cu diferite cantități de 
căldură. Razele roșii si galbene sînt 
cele mai calde, și, cu cît ne apropiem 
de violet, puterea calorică a radiațiilor 

descreşte progresiv. Albul este cu- 
loarea cea mai «rece», deoarece res- 
pinge toate radiaţiile, iar negrul, cea 
mai caldă, deoarece le absoarbe pe 
toate. lată de ce vara ne îmbrăcăm în 
alb, iar iarna în culori întunecate. 

Împrospătarea acestor cunoștințe 
ne va ajuta să înțelegem de ce unele 
flori preferă să aibă fie corole galbene, 
fie violete, sau poate albe, după ano- 
timpul în care înfloresc și locurile pe 
unde trăiesc. 

Primăvara, de pildă, cele mai multe 
plante din pădure au o culoare alburie, 
cîteodată cu un ușor abur verzui sau 
vioriu. Ghiocelul (Galanthus), ghio- 
ceii bogați (Leucojum), pastita albă 
(Anemone silvestris şi nemorosa), pece- 
tea lui Solomon (Polygonatum ), măr- 
găritărelul (Convallaria), găinuşele 
(Isopyrum), lusca (Ornithogalum), 
flăminzica (Draba verna) sînt oaspeţi 
binecunoscuti ai primăverii. Nu-i greu 
de presupus preferința acordată de 
aceste plante vesmintului alb. Fiind 
obișnuite cu răcoarea începutului de 
primăvară, cînd pămîntul mai păs- 
trează răceala zăpezii abia topite, cu- 
loarea lor alburie împiedică încălzi- 
rea prea puternică a corolei. Același 
lucru se întîmplă si în preajma ghe- 
țarilor din Alpi sau a căldărilor gla- 
ciare din munții nostri (Retezat sau 
Făgăraș), unde se păstrează petece 
de zăpadă în timpul verii și unde 
trăiesc cu precădere plante cu flori 
alburii ca saxifragele glaciare, oiţele 
(Anemone alpina), piciorul cocoșului 
de ghețari (Ranunculus glacialis si cre- 


natus), argintica (Dryas octopetala). 
Invelisul aproape alb al corolei lor 
este un bun mijloc de apărare impo- 
triva puternicei radiatii reflectate de 
oglinzile albe ale ghetarilor sau ale 
culcusurilor de zăpadă. 

In stepele Bărăganului sau Dobro- 
gei, expuse unui soare nemilos, do- 
mină culori deschise (alburiu, galben 
şters, galben-verzui, mai rar albastru- 
spălăcit sau roz-pal), culori potrivite 
pentru a opri năvala radiaţiilor calo- 
rice. Dimpotrivă, pe virful munţilor, 
unde frigul e mai pătrunzător și ra- 
diatiile ultraviolete mai intense, culo- 
rile dominante devin albastrul, viole- 
tul, roşul (clopoţeii, gentianele, smir- 
darul, garofitele). Aceste culori ajută 
fie la stringerea unei mai mari canti- 
tăți de radiații calde în scopul apărării 
de frig, ori la protejarea florii de sur- 
plusul vătămător de radiaţii ultra- 
violete. 

În pădurile ecuatoriale se intilneste, 
surprinzător, o uimitoare bogăţie de 
culori violente, deși, normal, din cauza 
fluxului de radiaţii calde, florile ar 
trebui îmbrăcate în nuanţe estom- 
pate. $i, totuși, fenomenul este cit se 
poate de firesc. Din cauza cumplitului 
desis al copacilor si lianelor lumina 
se filtrează cu greutate, deci trebuie 
absorbită mai intens, iar întunecimea 
ce sălășluiește în parterul vegetal a 
obligat plantele să-și îmbrace coro- 
lele în culori cît mai ţipătoare pentru 
a atrage luarea-aminte a insectelor. 

Și tot teoria culorilor explică de ce 
nu pot exista în natură flori de un alb 

curat sau de un negru de cărbune. 
Atit albul pur care respinge orice 
radiație — deci răceşte — cît și cu- 
loarea neagră care adună toate radia- 
țiile — deci supraîncălzește — pot fi 
la fel de vătămătoare florilor. 

In adincul mărilor, algele, stapinele 
nemărginitei împărății a lui Posei- 
don, își îmbrăcă totul în veşminte 
colorate în albastru, verde, roşu, brun. 
Multă vreme taina acestor culori a 
rămas nedezlegată. În momentul cînd 
oamenii de știință au pătruns în adin- 
cul mărilor cu ajutorul scafandrilor 
independenţi sau batiscafului, au con- 
statat cu o firească uimire că algele 
au o repartizare zonală în cele mai 
multe cazuri constantă. Astfel, de la 
suprafața apei pind la adincimea de 
6 m, unde proporţia razelor roșii e 
relativ mai mare, cresc mai ales algele 
verzi, care folosesc în fotosinteză, ca 
şi plantele terestre, aceste radiaţii mai 
calde. 

Între 6 m şi circa 30 m, unde 
domină razele galbene, isi găsesc un 
loc optim de dezvoltare algele brune. 
La adincimi mai mari de 35 m cresc 
algele roşii, la care așa cum au arătat 
savanții germani Richter si Engel- 
mann, optimul de intensitate al foto- 
sintezei are loc la lumina verde. Aceste 
alge au un pigment suplimentar, de 
culoare roșie, ficoeritrina, care mas- 
chează pigmenţii clorofilieni si care 
face posibilă absorbția în cantitate 
mai mare a razelor complementare 
verzi. 

Faptul: că pigmenţii colorați sînt 


mijloace de adaptare pentru fotosin- 
teză la diferite adincimi a fost dovedit 
experimental. Gratioasa algă Osczilla- 
toria sancta, supusă unei lumini arti- 
ficiale roșii, a căpătat culoarea verde- 
albăstruie, datorită producerii în can- 
titate mai mare a ficocianinei, un pig- 
ment albastru. Dimpotrivă, lumina 
verde i-a stimulat formarea unui alt 
pigment, ficoeritrina, care i-a dat o 
culoare roşie. R. Harder a dovedit că 
cianoficeele, algele albastre, cultivate 
în lumina rosie iau o culoare verde, 
iar cele expuse la o lumină albastră 
devin cu timpul purpurii, adică iau o 
culoare complementară radiațiilor din 
mediul natural. 

Sucurile unor plante, care prin 
oxidare sau dizolvare căpătau pro- 
prietăţile unor coloranţi capabili să se 
fixeze durabil pe ţesături de lină și 
bumbac, au intrat în practica indus- 
triei casnice. De sute de ani poporul 
nostru se slujește de numeroase specii 
tinctoriale pentru a colora fibrele 
textile din care confecţionează haine, 
scoarte, covoare ori pentru a-și pre- 
para vopselele de lemn sau de ouă. 
Negrul cu frumoase nuanţe maronii 
dat de fructele de arin, albastrul scos 
din petalele uscate de albdstrite din 
lanurile de griu, rosul extras din tul- 
pinile si frunzele de sunătoare numită 
din această cauză si pojarnita, ori 
splendidul galben-portocaliu obţinut 
din stigmatele șofranului erau bine- 
cunoscute și apreciate. Totuşi, în ma- 
rea industrie textilă n-au pătruns decit 
doi coloranți vegetali care s-au bucurat 


pind în urmă cu 50—60 de ani deo 
binemeritată faimă. 

În primul rind e vorba de roiba sau 
garanță (Rubia tinctorum!, plantă 
spontană în regiunea mediteraneană 
şi mult cultivată în sudul Europei, 
nordul Africii şi Asia Mică. Din 
roibă se obțineau cei mai diverşi colo- 
ranti, avînd cea mai mare parte nuanţe 
roșii, cunoscute și azi în pictură sub 
numele de «roșu de garanţă». Planta 
necesită o îngrijire specială, astfel încît 
vopsitul revenea la un pret ridicat. 
Era necesar să se găsească un înlocui- 
tor al acestui produs natural. În anul 
1868 s-a stabilit că substanţa de bază 
a roibei — alizarina — are o struc- 
tură chimică asemănătoare cu antra- 
cenul, obţinut din produsele de disti- 
lare a huilei. Această asemănare i-a 
condus pe chimiști la ideea de a 
obține alizarina pe cale sintetică din 
antracen. Alizarina naturală nu a mai 
putut concura produsul sintetic — 
mult mai ieftin — și cultura roibei a 
încetat în toată lumea. 

Colorantul albastru-indigo, cunos- 
cut din cele mai vechi timpuri, se 
obținea din sucul unui arbust din 
India (Indigofera). Sucul este incolor, 
dar sub acțiunea oxigenului din aer 
substanţele conţinute în el se oxidează 
şi formează un colorant albastru. 
Indigoul este denumit pe drept cuvint 
«regele coloranților»: el dă o minunată 
culoare albastră cu o ușoară nuanță 
roșiatică și este deosebit de rezistent 
la acțiunea luminii, aerului, a acizilor 
şi a substanţelor alcaline, precum si 

la spălarea cu săpun. La nici un alt 
colorant cunoscut nu se întîlneşte 
asemenea calități. 

În anul 1800, Napoleon a instituit 
un premiu de un milion de franci 
pentru descoperirea unei metode de 
obținere a indigoului sintetic. Abia 
în 1883, Adolf von Bayer va elabora 
o metodă de laborator pentru prepa- 
rarea indigoului, iar în 1897 va lua 
ființă la Baden o fabrică de anilină. 
În anul 1910, indigoul sintetic aco- 
perea nevoile mondiale în proporție 
de 85%, iar în preajma primului răz- 
boi mondial indigoul ca și ceilalți co- 
loranti vegetali naturali, greu de extras 
şi costisitori, au fost total înlocuiţi de 
vopselele sintetice. 

Doar în laboratoare se mai folosesc 
pe scară redusă coloranţi vegetali. 
Țărmurile stincoase din jurul Ocea- 
nului Atlantic și Mării Mediterane 
adăpostesc lichenii de piatră din genul 
Rocella. Din ei se prepară faimoasa 
hîrtie de turnesol, folosită in toate 
laboratoarele ştiinţifice si școlare pen- 
tru identificarea substanţelor chimice. 
În atingere cu un acid, hirtia albastră 
devine roşie, în timp ce hiîrtia rosie se 
inalbastreste în contact cu o substanţă 
alcalină. 


Cauciucul 


Poate nici un produs al Uzinei Flora 
n-a stirnit atita zarvă în industrie ca 
mult disputatul cauciuc. 

Amerindienii din bazinul Amazo- 
nului cunoşteau încă din epoca pre- 

columbiană proprietăţile cauciucului 
pe care-l aplicau ca pe un lac pentru 
a face impermeabile pinzeturile groase 
cu care se apărau de ploaie. Cuvintul 
caucho în limba amerindienilor în- 
seamnă «lacrimi de arbore» sau «la- 
crimi de lemn», indicînd astfel secre- 
tiile care tisneau din coaja anumitor 
arbori cînd erau intepati sau tăiați. Și 
indienii din Antile cunoșteau cauciu- 
cul. Columb și însoțitorii săi au ob- 
servat că indienii se distrau lovind o 
minge confecționată dintr-o substanţă 
neagră. Cind era izbită, mingea sărea 
ca și cum ar fi fost vie. Columb n-a 
acordat interes acestui joc. Abia peste 
două secole, aceste mingi au atras 
atenţia astronomului francez La Con- 
damine, plecat în anul 1743 într-o 
aventuroasă călătorie prin ţinuturile 
Anzilor şi Amazoanelor. În rapoar- 
tele si apoi în memoriile sale, el a 
descris acest’ material, indicind si 
felul cum era confectionat din seva 
unui copac, crestat. Laptele ce fis- 
nea din rană era lăsat să se coaguleze, 
după care meşterii indieni obțineau 
prin frămintare o masă elastică din 
care confectionau sticle incasabile și 
încălțăminte impermeabilă, de mare 
folos în pădurile lor mlăștinoase, apoi 
clistire — un fel de pere goale înă- 
untru, înzestrate cu un tubulef (ca- 
nulă), oferite oaspeţilor înaintea unor 
ceremonii. 

Cauciucul adus de La Condamine 
în Franţa nu prea fu luat în seamă. 
Abia în 1770, chimistul englez Priest- 
ley descoperi că, frecind cauciucul 


de o hirtie scrisă, semnele de creion 
dispar. Așa s-a născut guma de şters, 
prima aplicație europeană a cauciu- 
cului. 

O jumătate de veac mai tirziu, un 
industriaș scoțian primi printre alte 
produse o soluţie de cauciuc care din 
greșeală i s-a vărsat pe haină. Cu acest 
prilej el observă că stofa a devenit 
impermeabilă. $i cum în Anglia plouă 
mult, ingeniosul industriaș s-a gindit 
să îmbibe stofele cu această substanţă, 
realizind primele pelerine impermea- 
bile care, din nenorocire, iarna se 
întăreau ca o scoarță, iar vara se muiau 
devenind lipicioase şi mirositoare. 
Aceste defecte au fost înlăturate în 
1840, cînd americanul Charles Goo- 
dyaer a descoperit procesul vulcani- 
zării — metodă care transformă cau- 
ciucul în gumă elastică şi rezistentă, 
perfecţionat mai apoi de englezul 
Hancock. La acea dată nimeni nu se 
gindea la pneumaticele de cauciuc, 


deoarece primele automobile aveau să 
se nască abia la sfîrşitul secolului al 
XIX-lea. 

Azi se folosesc cantități imense de 
cauciuc care se scot din diferite plante, 
originare din pădurile amazonice si 
africane. 

Cea mai cunoscută plantă de cau- 
ciuc este copacul Hevea brasiliensis, 
care furnizează cauciucul de Para nu 
numai cel mai răspîndit, dar și cel 
mai apreciat. Tot în America de Sud, 
mai exista speciile de Hevea de Gu- 
vana, Hevea de Spruce, Hevea dis- 
color ca si apocinacea Hancornia, care 
dă cauciucul de Pernambuco sau «man- 
gabeira». În Madagascar crește, de 
asemenea, un arbore producător de 
cauciuc, Euphorbia intisy, aproape dis- 
părut azi din cauza exploatării intense. 
Însă cauciucul african este furnizat 
mai ales de specii ale genului Landol- 
phia, reprezentat de liane subţiri, însă 
lungi de zeci de metri. 

O rudă bună a cauciucului este 
gutaperca, extrasă din Palaguium guta, 
c plantă din Indonezia. Gutaperca nu 
are elasticitatea cauciucului, însă este 
perfect impermeabilă şi rea conducă- 
toare de electricitate, fiind folosită la 
comprese şi la izolarea cablurilor sub- 
marine. 

Cauciucul n-a generat numai o 
epopee industrială, ci și una socială, 
prezentată în romanele celebre ale 
marilor scriitori sud-americani. Mii 
de aventurieri, avizi după o îmbogă- 
tire rapidă, pornesc spre pădurile 
Amazoniei. Bastinasii sint goniti sau 
devin «seringueiros» (culegători de 
cauciuc). Înfundarea în pădurea uci- 
gașă decimează pe băștinași ale căror 
rinduri se răresc pe măsură ce cresc 
averile acumulate de afaceristi. Victi- 
mele sint înlocuite cu țăranii peoni, 
asa că tragedia Amazoniei continuă. 
Munca epuizantă și alimentația săracă. 
la care se adăugau malaria și cumplita 
boală «beri-beri» provocată de lipsa 
vitaminei B, săgețile indienilor si fatala 
îmbrățișare a sarpelui anaconda au 
răpus sute de mii de «seringueiros» 
ŞI peoni. 

Lăcomia de cîştig a exploatatorilor 
locali, care urcaseră vertiginos preţul 
sucului de Hevea, a pus capăt mono- 
polului brazilian. Un botanist englez 
Wickham a reușit în 1871 să treacă 
prin vamă în mod clandestin seminţe 
de Hevea sădindu-le apoi în grădina 
botanică din Kew, Londra. După 5 
ani tinerii arbori au fost răsădiți în 
coloniile britanice din Asia musonică 

(Singapore, Ceylon). În 1905, Anglia 
produsese primele 174 de tone de 
cauciuc de pe plantațiile proprii. La 
rindul lor, olandezii şi apoi francezii 
au aclimatizat Hevea în coloniile lor 
asiatice. 

În 1930, producţia de cauciuc atinge 
cifra de 800 000 de tone. Însă cauciu- 
cul natural nu reușea să satisfacă ce- 
rintele din ce în ce mai ridicate ale 
industriei și provoca numeroase per- 
turbatii economice. Progresele chi- 
miei au permis punerea la punct a 
metodelor de producere a cauciucului 
pe cale sintetică. Constrinse de cel 
de al doilea război mondial, unele 
state beligerante (Germania, apoi 
S.U.A.) au perfecționat procedeele de 
producere a cauciucului sintetic. În 
anul 1959 producția de cauciuc sin- 
tetic a întrecut producția de cauciuc 
natural si această prioritate se menţine 
şi azi. 


Rășini 

Produse secundare ale metabolis- 
mului, strînse în pungi sau canale 
rezinifere, rdsinile servesc pentru cica- 
trizarea rănilor din care se scurg, 
apărind planta ca un plasture împo- 
triva uscăciunii şi a pătrunderii micro- 
organismelor. 

Unele rezine se usucă repede pe 
arbori; altele se păstrează timp înde- 
lungat lichide sau semilichide. Acestea 
poartă numele de ba/samuri sau gume. 

Foarte căutate sînt acele plante care 
produc o mare cantitate de rășini. 


Printre acestea se numără, în primul 
rind, pinul. Pentru a se obţine rășina, 
se practică așa-numitul «rezinaj», tăie- 
turi prin care se scurge substanța 
într-un vas colector. De la un pin 
bătrîn se poate obţine în medie 1 kg 
de răşină pe an, fără a se periclita 
arborele. Cind pinul e sortit sacrifi- 
Cării, se practică așa-zisele incizii 
«mortale», adică pe tulpină se fac cît 
mai multe tăieturi din care se obține 
o cantitate maximă de substanţă. 

Rășina purificată, avînd consistenţa 
mierii, poartă numele de terebentind. 
Din ea se scoate uleiul de terebentină. 
Produsul care rămîne după distilare 
e cunoscut sub numele de colofoniu 
sau saciz. Sacizul e o rășină dură, 
sfărimicioasă, cu o culoare variind 
intre galben-deschis și brun-inchis. 

Terebentina se folosește în medi- 
cină sub formă de unguente și fric- 
tiuni. Din ea se prepară prin dife- 
rite procedee chimice terpineolul, cu 
miros de liliac, folosit în parfumerii, 
precum și camforul sintetic. În indus- 
trie este întrebuințată la fabricarea 
lacurilor, vopselelor de ulei, a cau- 
ciucului sintetic, a cremei de ghete. 
Sacizul nu e folosit doar de violoniști 
care isi trag arcusul pe el, dar ajută 
și la prepararea celor mai bune să- 
punuri. 

În ţările tropicale cel mai vestit 
arbore de rășină este Myroxylon bal- 
samum, din care se scoate vestitul 
balsam de Peru, prin acoperirea răni- 
lor făcute în scoarță cu cirpe care 
apoi se fierb in apă, eliberind balsa- 


mul. Myroxylon e un arbore veșnic 
verde care crește doar în America 
Centrală, în San Salvador. Din 1861 
se cultivă și pe insula Ceylon. 
Balsamul e un lichid dens de cu- 
loare brun-inchis, cu un miros puter- 
nic, plăcut, amintind pe cel de vani- 
lie, si un gust iute, amar. E un bun 
dezinfectant si totodată un leac eficace 
impotriva scabiei. Industria parfu- 
murilor îl folosește pe scară largă. 


Droguri și «stimulenti» 


Se vorbește cu îngrijorare de tutun 
ca despre o buruiană care ne scurtea- 
ză viata. «Betia albă» a cocainei, ha- 
lucinatiile provocate de mescalină 
fac ravaje în rindul tinerilor din țările 
occidentale. Nu degeaba una din cele 
mai aprige lupte pe care o duc nume- 
roase state din lume este lupta împo- 
triva contrabandei cu droguri, deve- 
nite în ultima vreme o adevărată pri- 

mejdie socială, căreia îi cad nume- 
roase victime. 

Plantele care «fabrică» droguri erau 
cunoscute din vechime. Populatiile 
primitive le aflaseră proprietăţile de 
a da năluciri colorate sau auditive, 
stări de euforie ori de convulsii, vorbe 
fără sir, asa cum se întîmpla cu vestita 
Pythia, preoteasa lui Apollo, de la 
oracolul din Delfi. De aceea, oamenii 
le socoteau plante sacre, folosindu-le 
individual sau colectiv, în decursul 
unor ceremonii religioase. 

În orient, hasisul, frunzele cinepii 
indiene (Cannabis indica), se fumează 
sau se mestecă la fel ca și frunzele 
de tutun, producind însă viziuni si 
excitatil violente. O sectă din evul 
mediu, haşişinii, făcea din consumul 
colectiv şi intensiv al hașișului un 
adevărat cult, din care nu lipseau 
marșuri mistice şi ucideri. 

Hasisul supraviețuiește ca stupe- 
fiant, mai ales sub forma modernă de 
marijuana. Împotriva ei se desfășoară 
o susținută acţiune antidrog. 

Printre plantele halucinogene se 
numără unele specii de cactuși și 
ciuperci. 

Astfel, indienii mexicani extrag din 
florile cactusului Lophophora willi- 
amsu o licoare halucinogenă — peyotl 
sau pellote — folosită cîndva de vră- 
jitorii triburilor, asa-numifii «curran- 
deros». Oamenii au extras nu demult 
din peyotl un alcaloid halucinogen, 
mescalina, consumat în țările capita- 
liste de un mare număr de tineri, sub 
forma L.S.D.-ului. Această substanţă 
provoacă cele mai ciudate viziuni 
colorate. Sub influenţa ei unii com- 
pun, pictează sau își scriu impresiile. 
O astfel de «artă» se numeşte psihe- 
delică. 

Ciupercile halucinogene au creat 
în America precolumbiană, India, 
Australia şi Asia nord-estică un ade- 
vărat cult, al «ciupercii sacre». Arheo- 
logii au descoperit în temple sute de 
statui care le înfățișează. Abia în 1953 
oamenii de știință au identificat în 
natură aceste ciuperci, asemănătoare 
cu ciuperca noastră de bălegar, si 
numite de ei Psilocybe. Crizele de 
nebunie colectiva — un fel de amok — 
care izbucnea periodic pe valea mij- 
locie a fluviului Wahgi din Noua 
Guinee se datora consumului acestor 
ciuperci. $i in India există în statele 
Bihar și Orissa populații micofage, 
care consumă la anumite evenimente 
astfel de ciuperci — sacre, pe care 
le numesc putka. Din aceste ciuperci 
s-au extras două substanţe halucino- 
gene: psilocybina şi psilocina. 


Un drog mult mai răspîndit este 
opiul, alcaloid complex aflat în laptele 
capsulelor unei specii de mac (Papa- 
ver somniferum). Budistii din India 
şi China fumau bucăţi de latex întărit 
în pipe speciale pentru a-și crea o 
stare de euforie premergătoare intrării 
în Nirvana. În Europa opiul era 
folosit în antichitate mai mult ca 
medicament calmant. Astfel, popoa- 
rele celtice puneau semințe de mac 
în mincarea copiilor agitati pentru 
a-i adormi. Amestecul purta numele 
de «papa», de unde numele științific 
al macului (Papaver). În ţara noastră, 
pind în zilele de azi. simigiii își laudă 
astfel covrigii: «la-l cu sare si cu 
mac, face bine la stomac». 

Opiul a jucat un rol important în 
istoria chimiei, morfina extrasă din 
el, în 1806, de farmacistul Setiirner, 
fiind primul alcaloid vegetal cunoscut. 

În momentul cînd morfina și apoi 
derivatul ei de sinteză, heroina, au 
fost introduse în practica medicală 
pentru potolirea marilor dureri, s-au 
găsit destui oameni care să-și facă 
un adevărat viciu din consumul lor 
zilnic. 

Contrabanda cu acest drog este 
sever pedepsită prin lege, opiul și 
derivatele sale trebuind să fie folosite 
sub control și exclusiv pentru scopuri 
medicale. 

Alături de hasis și morfină, heroină. 
cocaina cunoaşte o largă rdspindire. 

«Zăpadă miraculoasă», cum au de- 
numit-o traficantii, face sute de mii 
de victime care în scurtă vreme ajung 


pe pragul descompunerii fizice și 
morale. 

Cocaina — atît de folosită azi la 
anestezia locală, în extracția dinților 
sau la operațiile uşoare — se scoate 
din frunzele copăcelului Erythroxy- 
lum coca, cultivat în America de Sud, 
Africa, statul Sri-Lanka si in insula 
Iava. Vechii indieni din America de 
Sud, pentru potolirea senzatiei de 
foame si menţinerea energiei muscu- 
lare în timpul traversării Anzilor, 
aveau obiceiul să mestece frunzele 
de Coca, împreună cu cenușă de 
lobodă si cu bucăţi mici de var stins. 
Cocaina a fost descoperită în 1860, a 
intrat în practica medicală spre 1890 
şi și-a făcut primele mii de adepți 
după primul război mondial. Azi, în 
lumea capitalistă, vameșii, poliția şi 
interpolul confiscă anual sute de kilo- 
grame de cocaină. 

Tutunul, cafeaua, cacaua, ceaiul 
şi maté-ul nu sînt droguri, dar folosite 
în abuz, pot produce — mai ales pri- 
mele două — intoxicații uneori grave, 
cunoscute sub numele de intoxicații 
cu nicotină sau cofeină. 

Tutunul adus în Franţa de chi- 
mistul și farmacistul Jean Nicot — 
ambasadorul francez la curtea portu- 
gheză —a cunoscut în mai puţin de 
două secole o răspîndire planetară, 
peste 500 de milioane de oameni fiind 
fumători. Practica fumatului a fost 
introdusă însă în Europa de marina- 
rul englez Walter Raleigh în 1584. 
Către sfirşitul secolului al XVII-lea 
era la modă «strănutul», adică obi- 

ceiul de a trage pe nări tutun farimitat 
mărunt. 

Cea mai bună foaie de țigară se 
recoltează la Vueltabajo care a primit 
numele de havană, după principalul 
port de export și capitala ţării, Havana. 

Ceaiul (Thea sinensis) este băutura 
națională a chinezilor si a japonezilor, 
dar e consumat la ora actuală în 
aproape toată lumea. 

Ceaiul a pătruns în Europa, fiind 
adus de olandezi. Dar cum se raspin- 
dise părerea că aerul de mare diminu- 
ează calitățile plantelor, el a început 
să fie transportat pe cale terestră, 
prin Rusia. De aceea, spre a-l deosebi 
de ceaiurile medicinale, noi numim 
băutura obţinută din Thea, ceai 
rusesc. 

În America Latină «yerba mate» 
(Ilex paraguariensis), sau ceaiul de 
Paraguay, înlocuieşte ceaiul obișnuit 
în o bună parte a Americii de Sud. 

Din vremi străvechi. cafeaua (Cof- 
fea arabica) era folosită ca băutură 
si aliment a populațiilor din provincia 

Kaffa, situată în Etiopia de sud, care, 
observind că oile și caprele consu- 
mind-o deveneau mult mai vioaie, au 
început s-o folosească și ele. Multe 
secole această băutură a rămas necu- 
noscută altor populații. Cultura arbo- 
relui de cafea în Arabia s-ar datora, 
după unele legende, seicului Omar 
care ar fi transplantat-o pe ţărmul 
Mării Roşii, între Mocca si Mecca. 
Multă vreme arabii din Mocca erau 
singurii furnizori de cafea pentru 
Europa. 

Prima ţară cucerită de cafea, după 
Arabia, a fost Egiptul. La mijlocul 
secolului al XVI-lea se deschid pri- 
mele cafenele din Constantinopol. 

În secolul XVII, olandezii pun 
capăt monopolului arabilor asupra 
cafelei, introducind arborele de cafea 
în insula lava, lingă Djakarta (Bata- 
via de altădată). De aici el trece în 
Martinica, Antilele Franceze, în Cuba, 
Jamaica și Mexic. Însă cea mai mare 
producătoare de cafea a lumii este 
Brazilia, unde arborele de cafea a fost 
adus din Guyana Franceză de către 
ofițerul Francisco de Melo Palheta, 
decretat în tara lui un «Prometeu bra- 
zilian al cafelei». Santos este cel mai 
mare port al Braziliei și totodată cel 
mai mare port al cafelei de pe glob. 

Originar din pădurile Amazonului, 
arborele de cacao (Theobroma cacao) 
este una dintre cele mai delicate si 
sensibile plante din lume. El inflo- 
reste pentru prima oară după 3—4 
ani; patru luni după aceea se pot 
recolta fructele. Ele sînt foarte ciu- 


date, arătind ca nişte castraveți roșii. 
Înăuntru se află între 20 si 40 de boabe 
aşezate într-o carne moale, albă. Un 
arbore de cacao dă cam 500 kg boabe 
pe an. Ca acestea să ajungă în cutiu- 
tele pe care le cumpărăm de la maga- 
zin, trec prin meticuloase procedee de 
preparare. 

La asteci moneda era reprezentată 
prin boabe de cacao. Cînd conchista- 
dorii și-au dat seama de valoarea sti- 
mulativă a acestei băuturi, au intro- 
dus-o în hrana trupelor. «O ceașcă de 
cacao — informa Cortez pe împăratul 
Carol Quintul — este suficientă pen- 
tru a menține forțele unui soldat 
pentru o zi întreagă de mars». Mexi- 
canii însă fierbeau boabele cu apă și 
îi puneau mălai, ca să o facă mai sati- 
oasă, și piper roșu, ca să-i dea gust. 
Această băutură se numea la ei «cho- 
kolatl», adică «apă de cacao». După 
cum povestesc istoricii spanioli, Mon- 
tezuma punea să se facă în fiecare zi 
50 de cești de ciocolată pentru el şi 
familia lui si 2 000 de cești pentru 
curte. 

Ciocolata, care plăcea atit de mult 
la curțile regale europene si mai ales 
Mariei "Tereza, avea prea puţin comun 
cu ceea ce bem noi azi. Pe atunci se 
obișnuia să se fiarbă direct boabele 
prăjite, ceea ce producea o masă 
foarte groasă și grasă. De-abia la în- 
ceputul secolului al XIX-lea olandezul 
Van Houten a descoperit metoda de 
a extrage untul de cacao fără ca să 
reducă substanța stimulatoare — teo- 
bromina — și să producă o pulbere 


care se dizolvă în apă, fără să lase 
reziduuri. De atunci a început să se 
fabrice ciocolata adevărată. 


Otrăvuri 


În antichitate ca și în evul mediu 
otrăvitoarele s-au bucurat de o tristă 
faimă. În jurul Locustei sau Lucre- 
tiei Borgia s-au ţesut nenumărate 
legende. Decesuri fulgerătoare sau 
lente, înnebuniri subite și fără leac 
au terorizat familiile de patricieni și 
nobili, au destrămat case domnitoare 
si au atitat fantezia oamenilor si 
scriitorilor. 

La temelia puterii otrăvitoarelor și 
vrăjitoarelor au stat mai ales plantele 
şi anume cele veninoase care, îmbinate 
cu mestesug, fierte, filtrate, drese cu 
arome si nectaruri si virite cu vicle- 
sug in băutura de toate zilele nu intir- 
ziau să-și arate efectele, de cele mai 
multe ori mortale. Atit era de obis- 
nuită in vechime otrava ca mijloc de 
răzbunare sau ca armă politică, încît 
un personaj istoric, Mitridate, pentru 
a se feri de cea mai perfidă cale de 
exterminare folosită de duşmani, din 
fragedă copilărie lua doze progresive 
din diferite otrăvuri, obișnuindu-și 
astfel organismul şi imunizindu-l. 

Caracterul veninos al unor plante 
este dat de un grup de substanțe 
organice, numite alcaloizi. Asa cum 
am văzut într-un capitol anterior, 
primul alcaloid izolat de om a fost 
morfina, descoperită în capsulele de 
mac în anul 1806. De atunci pina in 

zilele noastre au mai fost descoperiţi 
cam 500 de alcaloizi apartinind mai 
ales familiei macului (Papaveracee), 
piciorului cocoșului (Ranunculacee) 
și garantei (Rubiacee). În general, in 
plante se găsesc nu numai unul, ci 
mai mulți alcaloizi. Astfel, în arborele 
de stricnină (Strychnos nux vomica), 
există 8 alcaloizi; in opiul produs de 
capsula macului s-au găsit 23. Spe- 
ciile înrudite conţin adesea alcaloizi 
apropiaţi din punct de vedere chimic, 
dar se întîmplă adesea ca unul si 
același alcaloid să se găsească în dife- 
rite familii. Astfel, cafeina a fost 
găsită în 7 specii, apartinind la 5 fami- 
lii deosebite. 

Uzina Flora păstrează încă secret 
acest chip foarte ciudat de a repartiza 
alcaloizii în anumite specii vegetale ca 
şi rostul acestor substanţe otrăvitoare 
pentru viata plantelor. S-au emis 
numeroase teorii care nu ne mulțu- 
mesc pe deplin. Cea mai apropiată 
de adevăr pare aceea după care alca- 
loizii raspinditi în toate organele plan- 
tei ar fi substanțe de apărare împotriva 
mamiferelor erbivore, cu sistem ner- 
vos evoluat, cărora le produc tulbu- 
rări puternice şi foarte adesea, mor- 
tale. Efectul alcaloizilor scade pe 
măsură ce coborim pe scară zoologică 
spre animalele inferioare cu sistem 
nervos rudimentar. Păsările, melcii și 
insectele se înfruptă fără grijă din 
frunzele și fructele plantelor toxice 
care ar ucide oamenii, ceea ce ne 
face să presupunem că fără a fi un 
mijloc perfect de apărare, alcaloizii 


feresc plantele de acei consumatori 
care produc mari distrugeri (oile, 
caprele, bovinele). În schimb, păsă- 
rile, care servesc uneori la înmulţirea 
plantelor toxice (exemplu mătrăguna 
sau stricnina), le consumă fructele 
fără nici un efect vătămător, împrăști- 
indu-le seminţele nedigerabile la mari 
distanţe, prin găinaţ. 

Ocolirea cu grijă de către mami- 
ferele erbivore a plantelor toxice, 
constituie un reflex de apărare, trans- 
mis ereditar. Dacă vom străbate o 
pășune montană sau subalpină, roasa 
de turme sau cirezi pind la ultimul 


fir de iarbă, vom vedea cum se lea- 
gănă netulburătoare în vînt doar tulpi- 
nile de ştirigoaie (Veratrum album), 
omag (Acomtum napellus), de bul- 
buci (Trollius europaeus), apărate de 
alcaloizii ce ii contin. 

Păstrate doar pentru păsări care 
le ajută rdspindirea, boabele atrăgă- 
tor pictate în roșu sau negru violaceu 
de mătrăgună (Atropa belladonna), 
orbalt (Actaea spicata), dalac (Paris 
quadrifolia), mărgăritărel (Con: alaria 
majalis), tulichină (Daphne meze- 
reum) cuprind otrăvuri primejdioase 
pentru oameni și erbivorele mari. 

Din aceleaşi motive, unele plante 
ca laurul (Datura stramonium), măse- 
larita (Hyoscyamus niger), talpa-gistii 
( Leonurus cardiaca), rostopasca ( Che- 
lidonium majus) sau din locuri umede 
ori mlăștinoase ca veninarita (Grati- 
ola officinalis), cucuta de apă (Ci- 
cuta virosa), boglarii (Ranunculus 
sceleratus) nu sînt supărate de ani- 
malele ce pasc prin acele locuri. Toam- 
na, pajiștile sînt smălțuite de cupele 
liliachii ale brindusei de toamnă / Col- 
chicum autumnale), care cresc nestin- 
gherit la adăpostul colchicinei, un al- 
caloid de temut. La fel sînt de ferite 
şi cimpurile de tutun. 

În pădurile ecuatoriale sau tropi- 
cale marile erbivore nu se încumetă 
să se atingă de otrăvitoare redutabile 
ca Mandragora, Duboisia, Erythroxy- 
lum (arborele de coca), Chinchona (ar- 
borele de chinină), Thea sinensis (ar- 
borele de ceai), Coffea arabica (ar- 
borele de cafea), de Cephaélis (arbo- 
rele de ipeca) si altele, imbibate de 
alcaloizi puternici care nu impiedica 
însă atacul insectelor. 

Si totuşi aceste otrăvuri fabricate 
de Uzina Flora au fost izolate de om, 
iar proprietăţile şi efectele lor stu- 
diate cu atenţie. Dacă odinioară ele 
serveau la ucidere sau pe alocuri erau 
folosite la vinătoare (să ne gindim la 
curara [Strychnos toxifera], otrava in 
care indienii isi moaie virful săgeţilor), 
astăzi folosite în cantități infinitezi- 
male, bine dozate, devin medicamente 
foarte preţioase. Paludismul (frigu- 
rile de baltă) a putut fi infrint cu 

ajutorul chininei. Ce s-ar face bol- 
navii de inimă fără atropind și sco- 
polamină scoase din mătrăgună sau 
fără digitalind, extrasă din degetdrut? 
Ce s-ar face dentistii, chirurgii, bol- 
navii cuprinși de dureri cumplite fără 
efectele liniștitoare sau anestezice pe 
care le aduc rapid oprul, morfina, co- 
caina? Ce s-ar face bolnavii de piept 
de n-ar fi efedrina, folosită la siropurile 
care calmează tusea? Omul slăbit ca- 
pătă forte proaspete folosind medica- 
mente care cuprind în cantități foarte 
mici cafeina, teina, teobromina, stric- 
nina, care însă în cantități mari sînt 
toxice. Băuturi întăritoare ca «Pepsi 
Cola», ori «Coca-Cola» sînt cunoscu- 
te în toată lumea. 

În agricultură, zeama de tutun, care 
conține nicotină, sau de un soi de lo- 
boda lemnoasă, Anabasis aphylla, care 
cuprinde anabasina, salvează cultu- 
rile de păduchii de plantă si de o seamă 
de boli criptogamice. Pînă si colchi- 
cina, otrava brindusei de toamnă, 
găseşte o interesantă întrebuințare în 
genetică. 


Antibiotice 


Uzina Flora nu e numai o fabrică 
de medicamente vegetale utile în zeci 
şi sute de boli, dar și o sursă neaș- 
teptată de antibiotice. 

Arma «chimică» e adesea folosită 
de plante împotriva altor plante invi- 
zibile (ciupercile parazite microsco- 
pice) sau contra microorganismelor 
animale, pentru a se apăra de invazia 


lor. Dacă plantele n-ar dispune de 
proprietatea de a fabrica substanțe 
menite să oprească dezvoltarea duș- 
manilor invizibili sau chiar să-i dis- 
trugă, de multă vreme planeta noas- 
tră și-ar fi pierdut podoaba ei vege- 
tală. 

Încă din zorii istoriei, omul a bă- 
nuit rolul pe care îl joacă atit plantele 
inferioare (bacterii, mucegaiuri) cît 
şi multe plante superioare din felu- 
rite familii în vindecarea unor boli 
sau unor răni care se infectau cu usu- 
rinta. 

După o veche obișnuinţă, oamenii 
de la ţară presărau pe rănile deschise 
țărină, impiedicindu-le infectarea si 
mijlocind astfel vindecarea lor mai 
rapidă. 

Desi azi nimeni n-ar mai recoman- 
da un astfel de tratament (există riscuri 
ca odată cu tdrina să însăminţăm si 
microbul tetanosului), totuși el îsi 
avea o oarecare rațiune. În ultima 


vreme oamenii de știință au izolat și 
fabricat pe scară industrială gramidi- 
cina, un puternic antibiotic fabricat 
de unele bacterii ale solului. Proba- 
bil că astfel de bacterii aflate in țărînă 
ajutau pe omul de odinioară să-și 
vindece mai ușor vătămăturile apli- 
cîndu-le un «pansament» de pămînt. 

Unele ciuperci au o însușire ciu- 
dată: pot secreta mici picături de 
lichid asemănătoare unor lacrimi; 
Merulius lacrymans este chiar denu- 
mirea științifică a ciupercii de casă 
care apare în pădurile umede sau în 
colțurile igrasioase. Si pe depozitele 
verzi de mucegai se pot vedea uneori 
perle limpezi ca roua, de culoare 
brună. 

Fără voia noastră asistăm la naş- 
terea unuia din cele mai importante 
medicamente: penicilina, care a des- 
chis seria unei noi categorii de leacuri 
care au revoluţionat practica medicală: 
antibioticele. Nu trebuie să confun- 

dăm însă penicilina, substanța chi- 
mică cunoscută sub forma unei pul- 
beri albe, si Penicillium, ciuperca de 
mucegai care fabrică această substanţă. 


Nașterea penicilinei e una din acele 
dovezi că intimplarea ajută uneori pe 
oamenii de ştiinţă. In 1928, bacteriolo- 
gul englez Fleming a observat că 
într-o cultură pură de stafilococi — mt 
crobi care produc infecţii grave — că- 
zind din întîmplare din aer un spor 
de mucegai verde (Penicillium nota- 
tum) a avut loc o uimitoare schimba- 
re. În jurul acestuia s-a ivit un spaţiu 
larg, o zonă cu totul goală, în care 
stafilococii erau nimiciti cu desăvir- 
şire. Atunci a răsărit în mintea lui 
Fleming ideea că din acest mucegai 
s-ar putea obţine un remediu împo- 
triva supuratiilor provocate de stafi- 
lococ, bazat pe fenomenul de anti- 
bioză, deci de distrugere a unui microb 
prin alt microb. 

Problema grea era obţinerea pe 
scară industrială a acestui medica- 
ment. Prima mică cantitate obținută 
a fost folosită în 1940, într-o clinică. 
Din 1945, penicilina se fabrică pe 
scară industrială, în întreprinderi 
complexe cu rezervoare unde este 
cultivat mucegaiul binefăcător și in- 


stalatii pentru obținerea și purificarea 
substanţei active. Si in fara noastră 
s-a construit o fabrică de antibiotice 
la Iasi, ale cărei produse sînt bine 
apreciate peste hotare, datorită gra- 
dului lor înalt de puritate. 

Cu timpul, alături de penicilină au 
apărut si alte substanţe similare. Azi 
se vorbește curent despre cele cinci 
mari antibiotice: penicilina, strepto- 
micina, aureomicina, teramicina şi clo- 
romicetina. Ultimele patru sînt pro- 
duși ai actinomicetelor. 

lată cum Uzina Flora aduce infi- 
nite servicii omenirii si prin «produ- 
sele» celor mai mici reprezentanti 
ai el. 

Dar şi plantele superioare produc 
«antibiotice» naturale. 

În marile epidemii de ciumă şi 
holeră care au bintuit Europa în tim- 
pul evului mediu, oamenii își legau 
la git pungulite conținînd căţei de 
usturoi sau mincau tot timpul ceapă 
crudă. 

Din cele mai vechi timpuri frun- 
zele de pătlagină erau folosite la 
«copturi», zeama de ceapă și usturoi, 
la rănile deschise, ori fructele de ie- 
nupăr si ceaiul de mentă si de sună- 
toare, la «pintecarifa». 

În farmacia modernă se folosesc in 
mod curent antibiotice preparate din 
plante superioare. 

Un valoros antibiotic — acidul us- 
nic — se scoate din mătreaţa bradului 
(Usnea barbata), un lichen adesea 
întîlnit în pădurile de conifere care 
seamănă cu o barbă argintie ce atirnă 


în largi suvite de crengile uscate, dă- 
ruind pădurilor o înfăţişare de basm. 

Protozoarul Trichomonas care infec- 
tează căile genitale este rapid distrus 
de substanța numită fiadelfind, care 
se găsește în florile de sirinderică 
(Philadelphus coronarius),  copăcel 
mult cultivat la noi pentru bogăția de 
flori parfumate adunate in cununițe 
albe pe corzile sale flexibile. Împo- 
triva diferitelor feluri de viermi intes- 
tinali (limbric, tenie, oxiuri) se folo- 
sesc antibiotice vegetale obținute din 
rizom de ferigi (Dryopteris filix- 
mas), flori de coada șoricelului ( Achil- 
lea sp.) ori santonina extrasă din pe- 
linul de mare (Artemisia maritima) 
sau semințele de dovleac. 

Cînd mergem la munte și poposim 
în pădurile de conifere ne izbeste 
aerul curat de aici. Senzatia este reală. 
Aerul pădurilor de brazi este bine 
oxigenat și lipsit de corpurile străine 
care plutesc în atmosfera orașelor in- 
dustriale. Dar aer curat înseamnă și 
aer cu un număr cît mai mic de micro- 
organisme. Acest lucru nu-l pot «sim- 
ți» excursionistii. El a fost verificat 
acum aproape o jumătate de secol 
de un savant francez care, continuind 
cercetările lui Pasteur, a constatat cu 
uimire că în aerul pădurilor de brad 
sînt de două ori mai puţine microor- 
ganisme ca în pădurile de foioase și 
cu peste o sută de ori mai puține ființe 
nezărite decit în aerul regiunilor popu- 
late. Faptul a trecut nebăgat în seamă 
şi a fost atribuit de unii înălțimii la 
care cresc pădurile de brad, iar de 

alţii ozonului, un gaz bactericid care 
se formează în regiunile de munte 
după furtuni însoțite de puternice 
descărcări electrice. 

Abia în 1914, datorită cercetărilor 
savantului sovietic Tokin, această tai- 
nă a fost dezlegată. Tokin a descoperit 
niște substanţe antibiotice în plantele 
superioare pe care le-a numit fiton- 
cide. 

Tinind o ramură de mesteacăn dea- 
supra unor culturi microbiene s-a 
constatat că acestea au dispărut după 
citeva minute. 

Alte cercetări au dovedit că fiton- 
cidele din ceapă si hrean omoară spo- 
rii ciupercii Ustilago hordei (tăciu- 
nele orzului) in 10—15 minute, iar 
fitoncidele emise de căţeii de usturoi 
opresc germinarea sporilor de Til- 
letia foetida după un contact de 30 de 
minute. 

Aceleași proprietăți le au unele 
plante ca musetelul, menta, teiul, 
pătlagina, sunătoarea, coada şorice- 
lului, ienupărul, pelinul, angelica, le- 
vantica, salcimul galben (Laburnum) 
care au acţiune bacteriostatică sau 
bactericidă după 1—60 minute. Sa- 
vantii vietnamezi Dang Vang Ngu. 
Truang Upi Loc si Uguyden Han- 
Sinh au cercetat 476 plante si au 
constatat ci 155 din ele au proprietati 
antibiotice. S-a constatat că fiton- 
cidele sînt mai puternice şi eficace 
ziua și cînd planta este rănită. 

Cercetările legate de fitoncide con- 
tinuă si, probabil, ele ne vor rezerva 
multe surprize... 

Vegetaţia subacvatică, 
rezervă de hrană a viitorului 


Cu toate strădaniile de ameliorare 
a solului si de îmbunătăţire a semin- 
telor, numai ogoarele nu vor mai 
putea satisface peste un timp necesi- 
tatea de hrană vegetală a omenirii. 

Atenţia organizaţiilor economice a 
început să se îndrepte încă de acum 
25—30 de ani către valorificarea imen- 
selor ținuturi subacvatice, care aco- 
peră cea mai mare parte a suprafeței 
planetare. Aici este patria algelor — 
cereale și legume subacvatice. 

Folosirea algelor marine la prepa- 
rarea supelor este cunoscută de mai 
mult timp în estul si sud-estul Asiei, 
unde acestea se cultivă în estuare cu 
ajutorul unor bețe de bambus înfipte 
in milul de pe fundul apei sau cu 
cadre de lemn așezate în apa golfu- 
rilor strimte. 

Maricultura sau acvicultura a în- 
ceput să dea rezultate îmbucurătoare 
în multe țări. Bucătăria japoneză 
folosește preparatele din alge la: piine, 
prăjituri, budinci și înghețată. Chiar 
şi ciupercile sînt conservate cu 
ajutorul algelor. În butoaie se așază 
un strat de ciuperci, apoi un strat de 
alge marine «matsumo», înmuiate în 
apă marină si asa mai departe. 

Nu numai în Tara crizantemelor, 
algele se bucură de un bun renume. În 
întregul Extrem Orient, în Statele 
Unite, în Mexic sau în Irlanda algele 
roşii (Phyllophora), mai ales, sînt con- 
sumate crude, sub formă de salate şi 


garnituri, ori intră în compoziția unor 
delicatese marine. În numeroase orașe 
din lume s-au deschis «algobaruri», 
unde se servesc cele mai variate me- 
niuri de alge. Nu trebuie să ne mire 
interesul acordat algelor ca hrană 
a viitorului, atît timp cit ştiinţa a do- 
vedit, de pildă, că o alga brună, Lami- 
naria, conține de 30 000 de ori mai 
mult iod decit apa marină, cupru de 
300 de ori, iar fosfor de circa 500 de 
ori, fier cel puţin cît în lapte și spanac 
si, bineînţeles, întregul complex vita- 
minic. 

Algele au pătruns şi în agrotehnie 
și zootehnie. Tomatele, ardeii si pe- 
penu fructifică mai repede si mai bine, 
dacă îi pulverizăm cu făină de alge 
brune, iar vacile și găinile devin mai 
productive, dacă le introducem în 
hrană concentrate de alge. 

Deşi astăzi oamenii nu valorifică 
anual decit 700 000 tone, totuși cul- 
tura algelor va fi în curind extinsă 
datorită exceptionalelor ei avantaje. 
De pe un hectar de fund de mare 
— spunea comandantul Cousteau — 
se pot obţine 15 tone de masă verde 
de alge, în timp ce pe aceeași suprafață 
de păşune vor crește doar 5 t de iarbă. 
Într-un an, de pe fundul mării se pot 
aduna peste zece recolte. Aceasta în- 
seamnă că un hectar de pășune sub- 
marină va hrăni un an întreg 150 de 
oi, rumegătoarele care suportă cel 
mai bine iodul din alge. 

Am putea adăuga marea producti- 
vitate a algelor care, protejate de un 
mediu constant, nu pierd energia ca 


plantele terestre pentru a-și construi 
rădăcini puternice, rezistente la vînt 
ori la secetă, o coajă groasă, organe 


specializate în polenizare etc. Ele 
acumulează aproape întreaga energie 
solară în țesuturile lor, o transformă 
în substanţe nutritive. Efortul algo- 
cultorului este minim. El nu trebuie 
să-și sape, să-şi grăpeze, dreneze sau 
irigheze «ogoarele», ci doar să le 
semene cu spori de alge, să adauge 
îngrășăminte si apoi să recolteze. 

N-ar fi exclus ca la sfîrşitul seco- 
lului nostru agricultura să schimbe 
în parte tractorul cu barca cu motor, 
plugul cu draga, pălăria de soare cu 
labele de giscă. 


Tot algele ne vor însoţi în 
zborurile cosmice! 


Astăzi, în epoca zborurilor cosmice, 
cînd omul a pus piciorul pe Lună și se 
pregătește să debarce pe Marte si, 

într-un viitor mai depărtat, să explo- 
reze planeta Venus, cea mai grea pro- 
blemă este aceea a asigurării unui 
regim normal de hrană a cosmonau- 
tilor în timpul unui zbor de lungă 
durată. În atare condiţii s-a calculat 
că unui cosmonaut îi sint strict nece- 


sare zilnic: 640 g substanță uscată 
perfect asimilabilă, 2 200 g apă si 
882 g oxigen. Admitind că un grup 
de șase cosmonauti efectuează un 
zbor cu durata de 5 ani, rezerva to- 
tală de hrană, apă și oxigen, excluzind 
rezervoarele şi ambalajele, atinge în 
greutate 40 de tone. 

Deocamdată este practic de necon- 
ceput încorporarea unei asemenea 
«magazii» într-o navă cosmică. Rache- 
tele nu se pot dispensa totuși de ele, 
atit timp cit uriasele stațiuni de ali- 
mentare «montate» în cosmos apar- 
țin unui viitor îndepărtat. lată de ce 
oamenii de știință se străduiesc să 
imagineze soluții cît mai simple și 

ingenioase pentru a micșora la maxi- 
mum «magazia» cu aer, combustibil 
și alimente a unei nave cosmice care 
va trebui să călătorească în sistemul 
solar un an sau poate mai mult de 
un an, asigurind cosmonautilor con- 
ditii cit mai apropiate de cele de pe 
Terra, adică o presiune atmosferică 
de 760 mm, temperatura de 18—20, 
hrană completă, apă și aer respirabil, 
în care concentrația oxigenului să se 
mențină constantă în jurul procen- 
tului de 21°., iar a dioxidului de 
carbon să nu depășească limita vitală 
de 0,4%. 

Pentru menţinerea presiunii si tem- 
peraturii constante există mecanisme 
regulatoare destul de bine puse la 
punct, dovadă condiţiile excelente în 
care s-au desfășurat zborurile de pină 
acum. Combustibilul clasic este în- 
locuit cu bateriile solare care captează 
energia solară şi se încarcă singure în 
timpul zborurilor. Problema apei poa- 
te fi solutionat4 prin realizarea unui 
circuit al ci în interiorul navei. Apa 
consumată de cosmonaut se elimină 
integral. Adunind-o în rezervoare spe- 
ciale, ea poate fi folosită din nou, după 
o prealabilă purificare chimică, care 
îi redă proprietățile inițiale. 

Cit priveşte asigurarea hranei, a 
sursei de oxigen și purificarea aerului 
de dioxid de carbon, soluţia cea mai 
nimerită ar fi folosirea algelor verzi 
care pot rezolva prin fotosinteză o 
circulație a materiei vii în interiorul 
navei, asemănătoare aceleia din na- 
tură. Avînd la dispoziţie lumină natu- 


rală sau artificială si dioxidul de car- 
bon provenit din respiraţia cosmo- 
nautilor, ele vor degaja oxigen, asi- 
gurind astfel purificarea aerului si 
vor sintetiza substanțele organice care 
vor constitui hrana cosmonautului. 

După numeroase cercetări de labo- 
rator şi după ce a fost «plimbată» 
în unul din sateliți împreună cu câinii 
Belka și Strelka, s-a ajuns la concluzia 
ci cea mai potrivită plantă în acest 
scop este alga verde, unicelulară, 
Chlorella. Ea are nete avantaje față de 
celelalte specii vegetale: produce o 
mare cantitate de oxigen, acumulează 
substanţe organice, folosind un volum 
mic de suspensie (deci bazine reduse), 
are o perioadă scurtă de vegetație, se 
înmulțește foarte repede, iar întreaga 
biomasă a algei poate fi folosită ca 
hrană. Valoarea ei nutritivă este cea 
mai ridicată din regnul vegetal. Conti- 
nutul ei de proteine atinge 50% din 
greutatea uscată si cuprinde toţi cei 8 
aminoacizi esentiali pentru viata omu- 
lui, ca si toate vitaminele. 

Verificarea practică a acestor ob- 
servatii a făcut-o cercetătorul sovie- 


tic V. E. Danileiko, care timp de o 
săptămînă s-a izolat într-o cabină 
ermetic închisă, alimentindu-se cu 
alge și respirind in cea mai mare parte 
oxigenul produs de cultura respec- 
tivă în procesul fotosintezei. 

În tot acest timp experimentatorul 
s-a simţit bine. Experienţa a fost re- 
luată si într-un centru de cercetare din 
Siberia, unde o fată a trăit timp de 
30 de zile într-o cabină ermetică, ali- 
mentată cu aerul, apa și substanţele 
furnizate de Chlorella. 

Experiențele amintite au îndreptă- 
tit folosirea acestui sistem in labora- 
toarele .sovietice care, în anii 1975 și 
1976, au «lucrat» în cosmos un timp 
mai îndelungat. 

Nu ştim cum vor evolua în viitor 
condiţiile zborului cosmic, însă mo- 
desta algă Chlorella s-a dovedit nu 
numai o hrană ideală, dar si un bun 
material de însămînțare a unor astre 
pustii cu germenii vieţii terestre. 

Poate că o algă va fi acea «floare» 
a lui Gopo cu care omuletul său duce 
mesajul de pace si viață al planetei 
noastre în Univers. 


CIVILIZAŢIA SI PLANTELE 


S.O.S. Uzina Flora! 


Din toate colțurile lumii se înalță 
un strigăt de alarmă: Uzina Flora 
este in primejdie! 

Pind acum douăzeci de ani puțini 
prevedeau proporţiile planetare ale 
acestei amenințări. Dar revoluţia teh- 
nica, cu toate binefacerile aduse civi- 
lizaţiei omenești, a atras după sine și 
efecte negative. 

Omul, cel mai bun prieten al plan- 
telor, cel care le cîntă, le cultivă, le 
ocrotește, se înconjură cu ele, asigu- 
rindu-și astfel aerul, hrana, poezia 
existenței, poate să le fie, fără voia sa. 
cel mai mare dușman. Și acest lucru 
se întîmplă atunci cînd, minat de 
dorința de a domina natura, devine 
un fel de «ucenic-vrăjitor» care, stir- 
nind stihiile, nu le mai poate stapini, 
pregătind astfel cu propria lui nesă- 
buire stingerea vieții de pe planeta 
noastră. El uită prea adesea intelep- 
tul sfat pe care i l-a dat acum 300 de 
ani filosoful englez Bacon: «Nu stă- 
pinim natura decit respectind-o». 

Așa cum se știe, plantele de apă 
si cele terestre sînt principalele surse 
de oxigen si hrană pentru animale si 
oameni. 

Poluind apele cu deşeuri indus- 
triale, tăind nerational pădurile pen- 
tru a le exploata sau a face loc tere- 
nurilor agricole, chimizind solul abu- 
ziv, pentru a-i spori productivitatea 
ori pentru a distruge dăunătorii, oa- 
menii vatămă cumplit flora, pu- 
nindu-si în pericol nu numai propria 
lor viaţă; dar şi existența generaţiilor 
care vor urma. 


Moartea apelor 


Să ne oprim putin asupra apelor 
care se pare că la ora actuală sînt cele 
mai amenințate. 

Oceanele produc aproximativ 20% 
din hrana omenirii şi ceva mai mult 
din jumătatea oxigenului pe care îl 
respirăm. Dintotdeauna ele au fost 
şi rezervorul de depozitare pe scară 


largă a produselor procesului natural 
de poluare terestră. Ori, datorită imen- 
selor cantități de deşeuri organice care 
se aruncă în mări sau în apele riurilor 
şi fluviilor, la care se adaugă «mareele 
negre» — pelicule de țiței provenite 
în urma esudrii petrolierelor gigan- 
tice — fitoplanctonul se sufocă pe 
zone întinse. E lesne de înţeles că sără- 
cirea vegetației marine atrage după 
sine imputinarea melcilor și răcușo- 
rilor și deci și a peștilor. 

La rindul lor, riurile si fluviile, mai 
ales din Europa și America de Nord, 
au aceeași soartă tragică. Puternica 
lor poluare cu deşeuri industriale pro- 
venite de la diferite fabrici a ucis 
vegetalele și odată cu ele și peştii. Pe 
multe riuri din Germania, America 
de Nord si Japonia plutesc cadavre 
de pesti ori de cite ori filtrele defec- 
tindu-se, resturile industriale intoxica 
apele. 

Efectul poluării intense şi prelun- 
gite este «moartea apelor». Acestea 
se prefac într-un lichid tulbure, im- 
propriu pentru consum si nociv pen- 
tru viață. În Europa, situația cea mai 
critică se citează de-a lungul Rinului, 
unde pe anumite zone peștii au dis- 
părut. În America, golful New-Yor- 
kului a primit pe drept cuvint numele 
de «marea moartă». Acolo se varsă 
enormele guri de canal ale metro- 
polei şi foamea de oxigen a deșeurilor 
organice nu mai poate fi satisfăcută de 
mareele oceanice care primenesc cit 
de cît apele. Pe distanță de zeci de mi; 
de kilometri pătrați au dispărut pînă 

si cele mai rezistente vietati — viermii 
de mil subacvatic. 

În toate timpurile, oamenilor li s-a 
părut firesc să sece bălțile. În ultimii 
20—30 de ani, în toate părțile lumii 
s-a dus o campanie vie de asanare a 
apelor stătătoare fie pentru a se pune 
capăt unor epidemii (de pildă frigu- 
rile), fie, mai ales, pentru a se cîştiga 
cît mai multe terenuri pentru agricul- 
tură. lată că în ultimii ani s-a dovedit 
că asanarea bălților și mlaștinilor 
făcută nerational este o mare greşeală. 

Profesorul american Odum a sta- 
bilit că un hectar de mlaștină în stare 
naturală produce într-un an 22 de 
tone de substanță organică uscată, 
în timp ce, redat agriculturii, el nu 
dă în primii zece ani — cînd pămîntul 
e gras — o producţie de cereale mai 
mare de 6 tone. În S.U.A. au fost 
reconstituite în ultimii ani cu mari 
cheltuieli zonele umede asanate cu 
atita uşurinţă. 

Mai mult încă, zonele mlăștinoase 
îndeplinesc un rol deloc neglijabil 
în regularizarea cursurilor de apă. 
Capacitatea lor de a reține apa face 
ca ele să constituie, în general, nişte 
rezervoare de mare volum. Astfel, 
în cazul creșterii apelor, ele acționează 
ca nişte «bureti» impiedicind năvala 
apelor. Marile inundaţii care au de- 
vastat Florența au avut drept una 
dintre cauze asanarea mlaștinilor din 
Toscana. $i în tara noastră, inundaţiile 
din 1970 și 1975 care au mobilizat 
întregul popor pentru limitarea efec- 
telor nefaste au fost, în oarecare 
măsură — cel puţin în privinţa Du- 
nării, Siretului, Argeșului și Dimbo- 
viței — provocate și de asanarea pri- 
pita de acum 20—25 de ani a unei 
întregi salbe de bălți din lunca 
Dunării sau din nordul Capitalei. 


Despăduririle și urmările lor 
catastrofale 


Din timpurile cele mai vechi, despă- 
durirea a fost legată de îmbunătăţirea 
zonelor în care vietuleste specia noas- 
tră. Omul a tăiat copaci pentru a folosi 
lemnul şi pentru a mări suprafața 
paminturilor cultivate. 

Însă în ultimii zeci de ani, pe glob, 
el a întrecut măsura. 

Se ştie că în echilibrul natural 
pădurea joacă un rol de prim ordin. 
Ea îşi exercită protecţia nu numai 
asupra întinderii pe care o ocupă, ci 
şi asupra terenurilor golaşe din jur. 
Agricultura nu are decit de cîștigat 

din acest lucru. Pe marea cîmpie ce- 
realieră a Ucrainei, plantarea unei 
rețele împădurite a dus la un plus de 
precipitaţii, si, în acest fel, la creşterea 
producţiei. 

Toată lumea ştie că pădurea apără 
solul împotriva eroziunii provocate 
de vînt si de ape. Ea îndeplineşte un 
rol de paravan și împiedică vinturile 
puternice să măture și să împrăștie 
solurile golașe. De la arborii viguroși, 
cu sisteme radiculare puternice, pină 
la plantele erbacee, ale căror rădăcini 
sînt niște firicele fragile, fiecare con- 
tribuie la susținerea solului. În plus, 
desimea frunzelor dintr-o pădure 
amortizează în bună măsură energia 
cu care fiecare picătură izbeşte un sol 
descoperit, îl erodează, îi împrăștie 
particulele și-i dizolvă sărurile mine- 
rale. 

Diferite efecte modificatoare pe 
care pădurea le are asupra climatului 
si asupra solului se combină, deter- 
minind acţiunea ei asupra regimului 
apei. S-a calculat că un metru pătrat 
de mușchi care acoperă solul pădurilor 
reține după o ploaie puternică un 
kilogram de apă. Astfel, o pădure de 
zece mii de hectare poate reține 
500 000 m? de apă. În felul acesta, 
pădurea are un mare rol în regulari- 
zarea cursurilor de ape, mai ales în 
ţările cu munți si cu coline, în care 
eroziunea se desfăşoară rapid îndată 
ce solul nu mai este protejat de co- 
paci. Asa s-a întîmplat cu fluviul bra- 
zilian Sao Francisco, lung de 2 880 km. 
Defrişarea sălbatică a pădurilor din 


partea superioară a cursului său a pro- 
dus reducerea catastrofală a precipi- 
tatiilor. Din cauza secetei persistente, 
maretul fluviu a căpătat proporţiile 
unui piriu. Acest «Mississippi al Bra- 
ziliei» constituie o arteră vitală pen- 
tru o zonă locuită de 35 de milioane 
de oameni, din statele federale Mi- 
nas Gerais, Pernambuco, Alagoas 
şi Sergipe. Sărăcirea apelor sale a avut 
ca urmare compromiterea agriculturii 
în zonele limitrofe, micşorarea sep- 
telului, secarea unor lacuri deosebit 
de bogate în pește, reducerea consi- 
derabilă a transporturilor fluviale și 
migrarea a sute de mii de oameni 
spre centrele urbane. 

Distrugerea pădurilor din nord- 
vestul Chinei, în trecut, a dus la 
erodarea a milioane de tone de pă- 
mint, pe care marele Fluviu Galben 
îl transportă spre marea cimpie din 
nord, unde îl depune de-a lungul 
cursului său, formînd un adevărat 
rambleu pe mai mult de 150.000 km? 
de cîmpie. Digurile construite pe 
rîuri sînt incapabile să stăpinească 
creşterile mari ale apelor, o ruptură 
într-un oarecare punct putind pro- 
voca adevărate catastrofe. 

În ceea ce priveşte țara noastră, 
grație inteleptei politici a partidului 
şi a statului, «aurul verde» este bine 
gospodărit. Suprafața acoperită de 
păduri se situează în jurul cifrei de 
26,6% fiind, din acest punct de vedere, 
sub baremul de 32%, acceptat pentru 
latitudinea noastră. Cauza o aflăm 
în nemiloasele exploatări forestiere 


din trecut. Urmările acestui deficit 
de păduri s-au făcut simțite în cursul 
puternicelor inundații din 1970 și 
1975. În măsurile pentru regulari- 
zarea apelor ţării noastre se prevede 
și împădurirea unor mari teritorii din 
regiunile expuse cu precădere inun- 
daţiilor. 

Trecind la reversul efectelor unor 
despăduriri excesive şi anume la se- 
ceta cumplită pe care acestea o atrag 
după sine, prefăcînd imense teritorii 
fertile în pustiuri, exemplele drama- 
tice nu lipsesc. 

Anumite ținuturi din jurul Medite- 
ranei (Italia, Grecia, Libia, Maroc, 
Algeria) ca si Mesopotamia, minu- 
natul ținut dintre fluviile Tigru si 
Eufrat, fostul grinar al Lumii Vechi 

orientale au fost pierdute iremediabil 
pentru agricultură, din cauza erodării 
provocate de defrișarea pădurilor din 
jur și gospodărirea nechibzuită a so- 
lului. 

Suprafața deșerturilor a crescut cu 
un miliard de hectare de cînd omul 
a început să se lupte cu natura. În 
1976 F.A.O. semnala că pustiul Sa- 
hara înaintează anual cu 1,5 pînă la 
10 km, din cauza incendierii savane; 
si junglei pentru obţinerea unor în- 
grășăminte naturale din cenușa aces- 
tora. Astfel de soluri primitiv lucrate 
secătuiesc foarte repede. Fiind lăsate 
după 2—3 ani în paragină, ele se pre- 
fac în pustiuri aride. În aceeaşi mă- 
sură se continuă distrugerea zonelor 
împădurite. 

O dramă asemănătoare, poate de 
proporții și mai mari,s-a petrecut în 
Statele Unite ale Americii. Julian 
Huxley în vestita sa carte Planeta je- 
fuită scria: «Istoria din ultima sută 
de ani a acestei națiuni este, într-a- 
devăr, cea mai violentă și cea mai dis- 
tructivă din toată istoria civilizaţiei». 
Acţiunea pionierilor «vestului săl- 
batic» a început cu distrugerea unor 
vaste întinderi de păduri, pentru ob- 
ţinerea de terenuri agricole necesare 
cultivării griului si porumbului. Din 
cauza lucrării nerationale a pamintu- 
lui, in mai putin de 200 de ani, aproape 
500 de milioane de hectare supuse 
eroziunii se prefăcuseră in pustiun 
sau erau amenințate să se preschimbe 
în deserturi. Pe pămînturile din sud, 
eroziunea a fost provocată de cultura 

doar a unor specii prășitoare. Într-a- 
devăr, pentru a satisface cererea mon- 
dială de bumbac gi de tutun, fer- 
mierii din statele de sud au cultivat 
cea mai mare parte a terenurilor cu 
aceste plante, destelenind, cu sălbă- 
ticie, suprafețe considerabile pentru 
extinderea acestor două culturi. Plan- 
tele de bumbac și de tutun nu ofereau 
decît o slabă apărare împotriva fac- 
torilor naturali, atit din cauza sta- 
turii lor modeste, cit și a rădăcinilor 
puţin adinci care nu formau o ar- 
mătură solidă, cu care solul să se 
fixeze și să se apere, după recoltarea 
plantelor, de efectele eroziunii. 

Consecințele s-au arătat mai ales 
în 1934, cînd în sud-vestul Statelor 
Unite a avut loc o cumplită catas- 
trofă naturală, care a trezit pe oameni 
din frumosul lor vis de stăpini ai 
naturii. În urma unor ani secetosi, 
la 12 mai 1934, vinturi puternice au 
smuls cu o violență nemaiîntilnită 
pămînturile transformate în pulbere, 
de pe vaste întinderi din Kansas, Te- 
xas, Oklahoma și o parte din Colo- 
rado. În ziua aceea, norii de praf au 
făcut să se întunece cerul de la Munţi; 
Stincoși pind la coasta Atlanticului. 
Ulterior s-a calculat că în ziua de 
13 mai 1934 «marile cîmpii» ameri- 
cane pierduseră peste 300 de milioane 
tone de sol. Acest cataclism a atras 
atenţia nu numai statului american, 
dar și opiniei publice mondiale asu- 
pra pericolelor care pindesc o agri- 
cultură nerationalA în goană după 
profituri imediate. 


Poluarea aerului și plantele 


În mare măsură soarta aerului pe 
care îl respirăm și fără de care nu 
putem trăi depinde de Uzina Flora. 

Singurele fabrici de oxigen de pe 
planetă le reprezintă plantele. Deasu- 
pra fiecărui metru pătrat din suprafața 
pămîntului se înalță zece tone de aer. 
din care a cincea parte este formată 
din oxigen. De zeci de milioane de ani, 
din perioada Carboniferului și a marii 
explozii vegetale de pe Pămînt, acest 
stoc de oxigen a rămas aproape in- 
tact. Azi flora continentală si mari- 
timă nu produce decit 1/7 500-a parte 
din rezerva globală de oxigen. Această 
producţie naturală este aproape in 
întregime cheltuită pentru asigurarea 
vieții animalelor, pentru oxidarea me- 
talelor expuse la aer si pentru combus- 
tia din instalațiile industriale. «Ade- 
văratul pericol — spunea ecologul 
francez Lucien Barnier — va începe 
din momentul în care vom ataca mai 
mult de două sutimi din cantitatea 
de oxigen din atmosferă. Din momen- 
tul acela, dioxidul de carbon in exces 
va pune în pericol viața omenească». 

La ora actuală se ivesc destule mo- 
tive de îngrijorare din cauza invaziei 
gazului carbonic în stratele inferioare 
ale atmosferei. Dacă în urmă cu numai 
30 de ani acestea cuprindeau 29 de 
părți dioxid de carbon la suta de mii 
de părți de aer, în zilele noastre, dato- 
rită accentuării mașinismului, gazul 
carbonic a crescut la 33,5 părți si 
tinde să crească la aproape 40 de parti 


pind la sfîrșitul secolului, cînd se 
prevede creșterea cu 30% a parcului 
de maşini, cu 47% a întreprinderilor 
industriale şi cu aproape de două ori 
a populației globului față de 1975. 

Dealtminteri, in multe zone si 
centre populate din lume aerul devine 
din ce in ce mai greu de respirat. 
Înspăimîntătorul balaur galben-cenu- 
şiu al «smogului», picla sufocantă care 
uneori transformă în adevărate camere 
de gazare mari centre populate ca 
Tokio, New-York, Los Angeles, Lon- 
dra, făcînd mii de victime — e una 
din formele de intoxicare a aerului. 
Un singur automobil consumă la 
fiecare mie de kilometri parcurși în- 
treaga cantitate de oxigen care i-ar fi 
fost necesară unui om pentru a trăi 
un an. La decolarea sa de pe aero- 
portul Orly, un turboreactor arde în- 
treaga cantitate de oxigen pe care o 
poate produce în zece ore pădurea de 
la Fontainebleau situată în apropiere. 
Decolarea unui singur cvadrireactor 
poluează aerul cît 10 000 de automo- 
bile. Să nu mai vorbim de inimagina- 
bilele cantități de oxigen de care au 
nevoie rampele de lansare și motoa- 
rele sondelor si rachetelor spatiale 
pentru a învinge forța gravitațională 
a Pămîntului. 

Deosebit de primejdioase sint ga- 
zele de eșapament care cuprind 150 de 
produse chimice toxice și care se men- 
tin zilnic 10—15 ore deasupra pămin- 
tului sub forma unor pături de 5—10 
metri înălțime. Două păsări lăsate 
într-o colivie la marginea unei străzi 

intens circulată de automobile au mu- 
rit asfixiate după cinci ore. Aerul 
poluat are influențe nefaste asupra 
cordului şi plăminilor noștri, fiind 
una din cauzele care explică frecvența 
bolilor de inimă şi a cancerului pul- 
monar în epoca noastră. 

Mai grav încă ne apare faptul că 
pentru a face cit mai mult loc auto- 
mobilului, monstrul sacru al epocii 
noastre, în multe oraşe din lume au 
fost sacrificați zeci de mii de copaci 
pentru lărgirea şoselelor și magistra- 
lelor. Acestea devin adevărate fluvii 
de substanţe nocive. La Paris, agenţii 
de circulație se schimbă din 3 în 3 
ore, iar la Tokio si Los Angeles ei 
dirijează circulaţia la orele de virf, 
cu măşti de gaz pe fata. 

În acest caz, spaţiile verzi joacă 
rolul unor adevărate filtre ale aerului, 
purificîndu-l de praf, smog si alte 
impurități. S-a calculat că frunzișul 
unui hectar de fag reține 68 de tone 
de impurități şi o suprafață echiva- 


lentă de conifere, 32 de tone pe zi. 

Una din cele mai importante soluții 
în lupta împotriva poluării aerului în 
marile oraşe ori centre industriale 
este transformarea acestora în «oaze» 
de verdeață. Înconjurarea marilor uzi- 
ne cu zone de verdeață, plantarea de 
copaci pe marginea străzilor si scua- 
rurilor, mărirea zestrei de parcuri 
şi grădini, intreteserea giganticelor 
cvartale de beton și cristal cu briuri 
vegetale vor menţine compoziţia ae- 
rului respirabil si vor înlătura primej- 
dia efectului termic provocat de strin- 
gerea unei pături de dioxid de carbon 
între lumina solară și suprafața metro- 
polelor. 

Uneori, din nenorocire, nici copacii 
nu mai pot face față poluării excesive 
a atmosferei. Acești «plimini» ai ma- 
rilor oraşe nu numai că nu-şi mai pot 
îndeplini cu succes menirea de puri- 
ficare a aerului, dar ei înșiși sînt bol- 
navi. Bătrinii platani ai Parisului, 
cintati de atitea generaţii de poeți sau 


compozitori ca simbol al vigoarei, al 
purității şi al primăverii, au început 
să se usuce și să moară în lungul bule- 
vardelor cu aer suprapoluat. Și în 
Bucuresti, teii și castanii plantați pe 
marginea bulevardelor sau splaiuri- 
lor cu intensă circulaţie au frunzele 
opărite și înfloresc toamna după ce 
şi-au lepătat pretimpuriu frunzele. 

Cercetările de microscopie elec- 
tronică au dovedit că aceste feno- 
mene se datoresc deteriorării struc- 
turii aparatului fotosintetizator. Clo- 
roplastele unor specii mai sensibile 
la acțiunea dioxidului de sulf — cel 
mai toxic poluant al vegetației — se ro- 
tunjesc si își pierd structura normală. 
Structurile lamelare, bogate în cloro- 
filă şi capabile să absoarbă lumina so- 


lară, treptat se reduc în dimensiuni 
şi număr, frunzele se îngălbenesc și, 
în scurtă vreme, pier ca și cum ar 
fi arse, deoarece în interiorul labora- 
torului vegetal dioxidul de sulf se 
combină cu apa și nu formează alt- 
ceva decît acidul sulfuric, extrem de 
corosiv. 

Nu e de mirare că în țările unde 
mașinismul a atins cote înalte, sim- 
băta și duminica marile orașe sînt 
aproape pustii din cauza exodului 
populaţiei către oazele cu verdeață 
din împrejurimi, că se renunţă treptat 
la «pădurile» de blocuri pentru căsuțe 
individuale ascunse în insule de vege- 
tatie si că un caricaturist japonez, ima- 
ginează pe orășeanul anului 2000 pur- 
tind mască și tuburi de oxigen. 

Uzina Flora trebuie 
salvată! 


Cu toată rapida degradare a solului. 
apelor și aerului, din ultimii douăzeci 
de ani, care are uneori drept cauză 
defrișarea pădurilor, iar alteori drept 
efect, dispariţia vegetației, n-am ajuns 
încă la acel moment critic demn să 
ne îndreptățească gînduri pesimiste. 
Celebrul biolog francez Jean Dorst, 
autorul cărții «Înainte ca natura să 
moară», primită cu mult interes de 
cititorii din țara noastră, aprecia că 
«încă totul nu e pierdut, pentru că 
oamenii au început să devină con 
stienti de consecințele grave ale 
poluării şi pentru că specialiştii sînt 
capabili să măsoare dimensiunile feno- 
menului si au la îndemînă mijloacele 
tehnice pentru a lupta împotriva lui». 

Natura nu poate fi salvată nici prin 
contribuția progresului tehnic, che- 
mat să repare răul deja făcut, nici 
prin oprirea pe loc a progresului 
tehnologic și întoarcerea la viața pa- 
triarhală a străbunilor noștri, ceea ce 
ar fi o copilărie. Putem opri procesul 
de distrugere a naturii si putem îngă- 
dui naturii să-și vindece măcar o 
parte din răni prin instituirea unui 
control sever, impus la nivel national 
si international printr-o legislație ri- 
guroasă și reglementări obligator apli- 
cabile. Datoria omului modern este să 
accepte și să respecte normele convie- 
tuirli cu natura, asa cum acceptă si 
respectă normele de viaţă socială. 

Poluarea apei, văzduhului, pămîntu- 
lui, periclitarea florei si faunei, dere- 
glarea echilibrului biologic sînt o con- 
secință directă a încălcării grosolane a 
moralei «mediului înconjurător». 
Albert Schweitzer, unul din cele mai 
generoase şi luminate spirite ale vea- 
cului, laureat al premiului Nobel, scria 
în «Declinul și regeneratia civiliza- 
ției»: «Omul este cu adevărat moral 
atunci cînd îşi clădește progresul 
tehnic pe respectul acordat naturii». 

A desteleni terenuri pentru a ob- 
tine recolte tot mai bogate si a le lăsa 
apoi în paragină, a tăia sălbatic pă- 
duri pentru a procura material de 
construcție, stîrnind secetă şi inun- 
daţii, a construi mii de uzine pentru 
a face față uriașei concurente indus- 
triale, unui consum artificial sporit 
şi a mări comoditatea transportului cu 
preţul intoxicării aerului sînt tot ati- 
tea abateri grave atit de la morala 
socială, cît și de la morala naturii. 

Ecologia este o disciplină nouă și 
ea antrenează domenii diverse, îm- 
pletind armonic cunoştinţele biolo- 
gului, inginerului, chimistului, eco- 
nomistului si viitorologului, pentru 
protejarea naturii. 

Inceputul ei s-a facut in 1872, cind 
a luat nastere vestitul parc de la Yel- 
lowstone in America, prima măsură 
de a veni in ajutorul faunei persecu- 
tate si florei amenințate. Această ini- 
tiativa salutată în toată lumea a des- 
chis epoca legislaţiei protecţiei naturii 
şi constituirii de parcuri naturale, de 
rezervaţii de toate tipurile (deci și 


botanice), şi apărării pe zone limitate 
sau pe plan național ori mondial a 
unor specii în curs de dispariţie. Sec- 
voia, arborele de lalele, tisa, gingko 
şi Welwitschia, relicve valoroase, apoi 
plante gingase ca floarea de colt sau 
albumita, unele orhidee, gentiane si 
garofita de pe virful muntilor sau, in 
tara noastră, dretele, nufărul străvechi 
al apelor termale de lingă Oradea au 
devenit monumente ale naturii. 

« Conferinţa internaţională pentru 
salvarea naturii» care s-a ţinut în iunie 
1972, la Stockholm, sub egida O.N.U. 
a dezbătut amplu modalitățile prote- 
jării mediului înconjurător. Ea a scos 
în evidenţă că protecția pasivă a unor 
specii prin crearea de parcuri și re- 
zervatii nu este îndestulătoare. Acti- 
vitatea omului nu este dăunătoare 
doar prin distrugerea directă a unor 
specii de plante și animale, dar și 
prin modificările pe care omul le 
face în mediul înconjurător pentru 
a grăbi progresul tehnic. Și întrucît 
efectul destructiv nu se face simțit 
decit după mult timp, este neapărat 
necesar să se prevadă catastrofele 
a căror apariţie tardivă nu ne va putea 
îingădui să le dăm o ripostă eficace. 
De aici, necesitatea de a planifica la 
scara unei țări, a unei regiuni, rapor- 
turile dintre om și natură, de a utiliza 
rațional resursele sălbatice, de a ame- 
naja zonele de la marginea exploa- 
tării economice, pe scurt, de a privi 


lucrurile în ansamblul lor şi pe o 
lungă durată de timp. Aceasta, cu atât 
mai mult cu cit avem datorii faţă de 
copiii, nepoţii si strănepoții nostri, 
cărora trebuie să le lăsăm un pămint 
rodnic, o apă curată și un aer respira- 
bil. Si acest lucru depinde in mare 
măsură de o înţeleaptă folosire si pro- 
tejare a Uzinei Flora. 

Așa după cum recunoştea și Jean 
Dorst, într-un interviu dat ziarului 
«Scînteia», cu prilejul vizitării ţării 
noastre, în România există una din 
cele mai generoase, judicioase și com- 
plete legislații din lume, privind pro- 
tectia mediului înconjurător. Pentru 
coordonarea unitară a tuturor acti- 
vităților privind protecţia mediului, 
în baza decretului nr. 80/1974, în 
tara noastră a luat ființă Consiliul 
național pentru protecția mediului in- 
conjurător, organ central de speciali- 
tate, subordonat Consiliului de Mi- 
niștri cu comisii pe lingă toate consi- 
liile populare judeţene. 

Oricit de intensă ar fi dezvoltarea 
industrială si economică în fara noas- 
tra, datorită măsurilor de protecţie, 
dragostei tradiționale a poporului nos- 
tru pentru pădure şi pentru flori, 
creșterii tinerei generaţii în spiritul 
respectului față de natură, Uzina 
Flora va continua să fie pe meridianul 
României un nesecat izvor de hrană, 
de aer curat, de ape limpezi, de bucu- 
rii sufleteşti. 

